ישיבת מליאה, כנסת 25, פרוטוקול מספר 149, 2024-02-14 00:00

אמיר אוחנה: חברות וחברי הכנסת, אני מתכבד לפתוח את ישיבת הכנסת

אמיר אוחנה:  היום יום רביעי ה' באדר א' התשפ"ד, 14 בפברואר 2024

אמיר אוחנה:       הנושא הראשון על סדר-היום – שאילתה דחופה של חבר הכנסת אריאל קלנר לשר הנגב, הגליל והחוסן הלאומי בנושא: השוואת יוצאי צבא שאינם בני מיעוטים ליוצאי צבא בני מיעוטים

אמיר אוחנה:  אני מזמין את שר הנגב, הגליל והחוסן הלאומי חבר הכנסת יצחק שמעון וסרלאוף לדוכן

אמיר אוחנה:  ברוך הבא

אמיר אוחנה:  חבר הכנסת קלנר, בבקשה

אריאל קלנר: תודה, אדוני היושב-ראש

אריאל קלנר:  אדוני השר, בעת הרכבת הממשלה, הוחלט להשוות את מצב יוצאי הצבא שאינם בני מיעוטים, לבני מיעוטים, כך שיזכו לאותה הנחה בעבור ערך הקרקע באזור עדיפות לאומית בנגב ובגליל – 90% הנחה

אריאל קלנר:       רצוני לשאול:     אני מבקש לדעת, מה ההיקף שאושר בפועל?     

אמיר אוחנה: תודה אדוני

אמיר אוחנה:  בבקשה, כבוד השר

יצחק שמעון וסרלאוף: תודה

יצחק שמעון וסרלאוף:  תודה רבה על השאלה, חבר הכנסת קלנר

יצחק שמעון וסרלאוף:  בוא נתחיל קודם כול מהעובדות, חשוב לדעת אותן

יצחק שמעון וסרלאוף:  החלטות מועצת מקרקעי ישראל קבעו הנחה חד-פעמית של 90% ממחיר הקרקע למגורים לכל מומלץ שהוא בעל תעודת זכאות של חסר דיור

יצחק שמעון וסרלאוף:  "מומלץ" מוגדר על ידי מועצת מקרקעי ישראל כמי ששירת בכוחות הביטחון או משרת בהם, ובכלל זה צבא ההגנה לישראל, משטרת ישראל, משמר הגבול, שירות בתי הסוהר ומשרד ראש הממשלה

יצחק שמעון וסרלאוף:  ההנחה ניתנה בכל אזורי העדיפות הלאומית ולא רק באזור א', כפי שמשתמע מהשאילתה

יצחק שמעון וסרלאוף:       באמת ההנחה בשיעור של 90% מערך הקרקע הוענקה אך ורק למומלץ, כלומר יוצא צבא – יוצא צבא זה מעל 24 חודשים של שירות על פי אישור של משרד הביטחון – אשר נמנה עם החברה הערבית, הדרוזית, הבדואית או הצ'רקסית

יצחק שמעון וסרלאוף:  הוא לא הוענק ליוצא צבא, כולל יוצא צבא במערך הלוחם, שהוא יהודי או זכאי חוק השבות ביישובים שאינם יישובי החברות הללו

יצחק שמעון וסרלאוף:       במסגרת ההסכמים להרכבת הממשלה הסוגיה הזו הועלתה באופן יזום על ידי סיעת עוצמה יהודית, ונקבע כי יש להשוות את תנאי כלל יוצאי הצבא על בסיס אחיד של שוויון, ואין מקום להפלות יוצא צבא עקב דת, גזע – או מין, כמובן

יצחק שמעון וסרלאוף:  במסגרת החלטת ממשלה 561 מתאריך 21 במאי 2023, מונה צוות בין-משרדי בראשות מנכ"ל משרד ראש הממשלה יוסי שלי כדי לבחון את העמקת ההנחות בקרקע למגורים באזורי עדיפות לאומית המתייחדים במאפיינים גיאו-אסטרטגיים וביטחוניים רגישים

יצחק שמעון וסרלאוף:       עכשיו אני אמשיך לדבר בעל פה, חוץ ממה שכתבתי, ואני אגיד כך: חוץ מהעמקת עלויות הקרקע בצפון ועלויות סבסוד הפיתוח – על זה הוועדה של יוסי שלי בהחלט המליצה – דבר אחד שהיה חסר הוא הסוגיה של השוואת מחירי הקרקע – לא מחירי הקרקע, אלא שיעור ההנחה על הקרקע – כי המחירים שונים בכל מקום מתוקף השמאות הקיימת

יצחק שמעון וסרלאוף:  אין דומה אזור אחד לאזור שני מבחינת השמאות, אבל כן, אם כל יוצא צבא שאינו יהודי מקבל 90% גם על הקרקע וגם סבסוד עלויות פיתוח הקרקע ב-90%, אכן ראוי שזה יהיה לכל יוצא צבא

יצחק שמעון וסרלאוף:       קיימתי פגישה דחופה בנושא כמה פעמים

יצחק שמעון וסרלאוף:  בפעם האחרונה זה היה בתחילת השבוע שעבר, עם שר השיכון גולדקנופ וגם מנכ"ל רמ"י

יצחק שמעון וסרלאוף:  העליתי בפניהם את הסוגיה הזאת

יצחק שמעון וסרלאוף:  הם הביאו כמה שיותר היבטים, ואני אגע בליבת העניין

יצחק שמעון וסרלאוף:  מדובר פה בשני אירועים מורכבים: 1

יצחק שמעון וסרלאוף:  זה אירוע תקציבי; מבחינתם, כפי שהם ציירו את זה – ואני רק מציג את העובדות כפי שהם הציגו אותן ולא נוקט כרגע עמדה – הם אמרו לי: יש פה אירוע תקציבי מצד אחד, כי כשאני מדבר על המגזר היהודי, לתת להם את ההנחה על הקרקע זה אירוע מז'ורי, זה יעלה הרבה מאוד כסף, מיליארדי שקלים, ואין לך מאיפה להביא אותם

יצחק שמעון וסרלאוף:  תמצא את המקור התקציבי

יצחק שמעון וסרלאוף:  זה – 1

יצחק שמעון וסרלאוף:  הייעוץ המשפטי אמר: מבחינה משפטית, אנחנו אומרים לך שזה לא יעבור

יצחק שמעון וסרלאוף:       אז אני רגע שם את המשפטי בצד, תכף אתייחס אליו, אבל באירוע התקציבי, הצעתי שאנחנו נעשה איזה פיילוט

יצחק שמעון וסרלאוף:  אמרתי: אתם יודעים להגיד מספר? אתם יכולים להגיד כמה הסכום המדובר? בערך, שנדע, איזשהו אומדן, במקום לדבר איתי בצורה ערטילאית ולהגיד לי באוויר שזה מיליארדי שקלים

יצחק שמעון וסרלאוף:  אמרתי להם: בוא ננסה לעשות פיילוט, קודם כול נתפוס מספר ונראה

יצחק שמעון וסרלאוף:  אם אנחנו לדוגמה מחליטים שמדינת ישראל החליטה, במהלך אסטרטגי כדי לגרום לאנשים להצטרף למערך הלוחם או לעודד אנשים להתגייס לשירות משמעותי, כי אחר כך הם יקבלו את ההטבות הללו, ולהמריץ אותם, ולתת את התמריצים הללו – במיוחד כשאנחנו מדברים על הסוגיה של הנגב והגליל, אזורים שאנחנו רוצים להביא לשם אוכלוסייה איכותית שתחזק את החוסן הקהילתי והלאומי – אפשר לעשות איזשהו פיילוט

יצחק שמעון וסרלאוף:       ברגע זה מה שסוכם זה שאנחנו נגיע לפגישה אצל שר האוצר ונקיים דיון אצלו מאיפה מביאים את המקור התקציבי, מתוך ראייה שזה צורך לאומי, ואנחנו רואים בו משמעות רחבה, אסטרטגית, לאומית, שכולנו צריכים לתת עליה את הדעת, במיוחד אם אנחנו מדברים על סוגיית ייהוד הגליל והתיישבות יהודית בגליל, שהולכת ומצטמקת עם השנים

יצחק שמעון וסרלאוף:  ודאי צריך לתת על זה את הדעת

יצחק שמעון וסרלאוף:      ושוב אני אומר, אני לא ביקשתי לקחת ליוצאי צבא שאינם יהודים את ההטבות אלא להשוות אותן לחיילים משוחררים יהודים

יצחק שמעון וסרלאוף:  לא ייתכן שחבר שלי בגולני לא יקבל את אותה הנחה על הקרקע שמקבל דרוזי, בדואי או צ'רקסי באזורים הללו

יצחק שמעון וסרלאוף:       דבר נוסף – האירוע השני הוא אירוע משפטי

יצחק שמעון וסרלאוף:  הייעוץ המשפטי אמר לנו שהדבר הזה נולד מתוך אפליה מתקנת שנוצרה, שקיימת במדינת ישראל, כמו הרבה דברים שיש בהם אפליה מתקנת, בסוגיה של עבודה ובנושאים כהנה וכהנה

יצחק שמעון וסרלאוף:  אז הם אמרו שברגע שאני אחיל את זה גם על יהודים, ממילא אני מרוקן מתוכן את סוגיית האפליה המתקנת

יצחק שמעון וסרלאוף:       אמרתי להם: חברים, אפליה מתקנת צריכה להיות כלפי יהודים, כי במשך שני עשורים מי שנהנה מהאפליה המתקנת הזאת, ברמה שאנחנו היום נמצאים במיעוט של יהודים בגליל, הוא מי שאינו יהודי, לכן צריך לתקן

יצחק שמעון וסרלאוף:  יש לעשות תיקון לאפליה המתקנת ולהכניס לתוך האפליה המתקנת גם יהודים

יצחק שמעון וסרלאוף:  אני חושב שמיצינו את השלב של האפליה המתקנת, כי הרי הם מקבלים

יצחק שמעון וסרלאוף:  אם איכנס למספרים של כמויות הבנייה והיחידות לשיווק באזורים כמו סח'נין ועראבה לעומת מועצה אזורית משגב, לצורך העניין – שם יש הצטמקות של ההתיישבות הכפרית; שם לא מאשרים להם, לא משווקים – אנחנו נבין שהבעיה היא אקוטית, הבעיה היא חמורה

יצחק שמעון וסרלאוף:       על כן ההמלצה שלי, דעתי, כמי שמנהל שיח רב בעניין הזה ודורש גם ממשרד האוצר למצוא את המקור התקציבי לכך – משום שזו סוגיה לאומית רחבה שעלינו לתת את הדעת עליה, שלפי דעתי אפילו לא קשורה לימין או שמאל – היא לייצר את השוויון הזה בהנחות על הקרקע לכל יוצא צבא בישראל, יהודי ושאינו יהודי, להנחה של 90% גם על הקרקע וגם בעלויות פיתוח הקרקע, כפי שיש היום למי שאינו יהודי

אמיר אוחנה: תודה לאדוני

אמיר אוחנה:  האם יש שאלת המשך? בבקשה

אריאל קלנר: אז קודם כול תודה, אדוני השר

אריאל קלנר:  כיושב-ראש השדולה למען הגליל אני יודע שאתה מחויב לעניין הזה והדבר גם קרוב לליבך

אריאל קלנר:  אני רוצה לציין שגם אני ארצה להמשיך להיטיב עם בני המיעוטים שתורמים ומשרתים את המדינה, להבדיל מאלה שלא

אריאל קלנר:  אבל לא ייתכן, אדוני, שמי שאינו בן מיעוטים, כלומר יהודי, יופלה לרעה

אריאל קלנר:  חובתנו המוסרית היא לתת למשרתים

אריאל קלנר:  אז אני שואל אותך – אמרת שאתה הולך להיפגש עם שר האוצר בנושא הזה

אריאל קלנר:  השאלה שלי היא בתוך כמה זמן תהיה החלטת ממשלה

אריאל קלנר:  כמו שציינת, וזה גם לטובת הציבור שצופה בנו, במאי 2023 – צוות מנכ"לים; העבודה הסתיימה בספטמבר

אריאל קלנר:  בינואר 2024 פורסם שיש תקרה שעולה ל-850,000

אריאל קלנר:  זה עדיין לא הוחל

אריאל קלנר:  ואני אומר לך שמדיניות ההנחות במדינה בכלל לא נדונה בכנסת

אריאל קלנר:  אני חושב שזה המקום לדון בדבר הזה לפחות באופן העקרוני

אריאל קלנר:  קודם כול, אני לא מתכוון להרפות מהנושא, מתוך שני היבטים: 1

אריאל קלנר:  לסייע ללוחמים ולתומכי הלחימה, לאלה שמשרתים את המדינה ותורמים לה

אריאל קלנר:  2

אריאל קלנר:  לבוא ולפתח את אזורי העדיפות הלאומית

אריאל קלנר:  שוב, אני חוזר: בתוך כמה זמן החלטת הממשלה תובא? זאת שאילתת ההמשך שלי

אריאל קלנר:  תודה

אמיר אוחנה: בבקשה

יצחק שמעון וסרלאוף: תודה על השאלה, חבר הכנסת קלנר

יצחק שמעון וסרלאוף:  בעיניי התשובה על השאלה בתוך כמה זמן הייתה צריכה להיות: להביא את זה להחלטת ממשלה כבר אתמול, ככל שזה היה תלוי בי

יצחק שמעון וסרלאוף:  הלוואי שזה היה קורה כבר אתמול, כי אנחנו במרוץ נגד הזמן

יצחק שמעון וסרלאוף:  אפרופו מיעוטים, אני חושב שאם אנחנו מסתכלים על מצב היהודים בגליל – הם במצב של מיעוט, הם המיעוט

יצחק שמעון וסרלאוף:  ממשלות ישראל לדורותיהן השקיעו הרבה מאוד במיעוטים, ולכן אולי הגיע הזמן להתייחס למיעוט הגיאוגרפי הקיים בגליל ולתת לו גם את ההטבות וגם את ההנחות בקרקע

אמיר אוחנה: אני מודה מאוד לשר וסרלאוף ולחבר הכנסת קלנר

אמיר אוחנה: [הצעת חוק פ/4286/25; נספחות

אמיר אוחנה: ] 

אמיר אוחנה: אנחנו נעבור לנושא הבא שעל סדר-היום – הצעות חוק לדיון מוקדם

אמיר אוחנה:  ההצעה הראשונה היא הצעת חוק זכויות נפגעי עבירה (תיקון – הרחבת נפגעי עבירה בשל טבח 7 באוקטובר), התשפ"ד–2024, של חברי הכנסת קארין אלהרר ואליהו רביבו

אמיר אוחנה:  בבקשה, חברת הכנסת אלהרר, שכבר עלתה לדוכן

קארין אלהרר: תודה

אמיר אוחנה: עד עשר דקות לרשותך

קארין אלהרר: תודה רבה, אדוני היושב-ראש

קארין אלהרר:  כנסת נכבדה, מאות אלפי אזרחים קמו ב-7 באוקטובר לסיוט שנמשך כבר למעלה מארבעה חודשים

קארין אלהרר:  אזרחים איבדו את האחיזה בחיים, את הביטחון, ויותר מכול – את היקרים להם

קארין אלהרר:  אני מסתובבת בין אנשים, נפגשת איתם, שומעת סיפורים שבאמת לא יכולתי לדמיין

קארין אלהרר:  המדינה לא חזתה אירוע בסדר גודל כזה, ולצערי גם היום היא לא ערוכה עד הסוף לטיפול בהשלכות קצרות הטווח וארוכות הטווח

קארין אלהרר:  המענים המוצעים היום למשפחות עדיין לא מספקים

קארין אלהרר:       אני מביאה לכנסת היום תיקון לחוק זכויות נפגעי עבירה שמהווה צעד שהוא משמעותי לזכויותיהם של נפגעי השבת השחורה

קארין אלהרר:  חוק זכויות נפגעי עבירה שחוקק ב-2001 הוא חוק מהפכני כשלעצמו

קארין אלהרר:  לראשונה הוגדרו זכויות שהמדינה חייבת להעניק לנפגעי עבירה, בהליך משפטי שהיא מנהלת מול הנאשם

קארין אלהרר:  האזרח שנפגע הוא לא רק עד אלא צד בהליך שחייבים לשמור על כבודו ופרטיותו

קארין אלהרר:  מדובר בזכויות שקשורות בהליך החקירה, בהליך המשפט ובריצוי העונש של הנאשם

קארין אלהרר:       בגלל הזוועות שחוו רבים משורדי הטבח והחטופים, חלקם לא מסוגלים לממש את הזכויות המשפטיות מכוח החוק, אם בגלל המאבק הנפשי שמכביד עליהם, אם בגלל המצב הרפואי או אם כי הם עדיין פשוט מוחזקים בידי הצורר

קארין אלהרר:  התיקון שמונח כאן מציע פתרון לבעיה: בני המשפחה יוכלו לממש את זכויות הנפגע ב-7 באוקטובר

קארין אלהרר:  אלו זכויות הכרחיות להליכים פליליים שעתידים להימשך שנים על גבי שנים, חלקן הכרחיות באופן מיידי

קארין אלהרר:  הן חשובות לכל היבט של מציאות חייהם החדשה של הנפגעים ומשפחותיהם, מהכלכלי והרווחתי ועד הנפשי

קארין אלהרר:      אני רוצה להודות לפרויקט לילך ולאיגוד מרכזי הסיוע לנפגעות ונפגעי תקיפה מינית, שגיבשו איתי את התיקון החשוב הזה, וכן להודות לשר המשפטים, שהבין את הצורך בתיקון שכזה ופעל לאישורו בוועדת השרים

קארין אלהרר:  חלה עלינו, נבחרי הציבור, החובה המוסרית לקדם את תיקון החקיקה מהר ככל הניתן כדי שנוכל לסייע ולעשות צדק עימם ועם הציבור הישראלי בכלל

קארין אלהרר:  תודה רבה

אמיר אוחנה: תודה לחברת הכנסת אלהרר

אמיר אוחנה:  אני מזמין את שר המשפטים חבר הכנסת יריב לוין להציג את עמדת הממשלה ביחס להצעת החוק

המשפטים יריב לוין: תודה רבה, אדוני היושב-ראש

המשפטים יריב לוין:  השרה, חברות וחברי הכנסת, אני רוצה להודות לחברת הכנסת קארין אלהרר ולחבר הכנסת אליהו רביבו על הבאת הצעת החוק החשובה הזו, שנועדה לתת מענה לנסיבות החריגות שנוצרו בעקבות הטבח הנורא שביצע חמאס ב-7 באוקטובר

המשפטים יריב לוין:  על פי המצב החוקי כיום בחוק זכויות נפגעי עבירה, נפגעי העבירה הם מי שנפגעו ישירות וכן בני משפחה של מי שהעבירה גרמה למותם

המשפטים יריב לוין:  בני המשפחה מקבלים זכויות שונות והם מוגדרים בהגדרה שבדרך כלל נכונה: כאלה שהם בני המשפחה הקרובים מדרגה ראשונה, בני זוג, ילדים, הורים ואחים

המשפטים יריב לוין:      אבל לצערי, אדוני היושב-ראש, האירועים הקשים של 7 באוקטובר הביאו למצבים קשים יוצאי דופן בהיקפם, כפי שתיארה כאן קודם חברת הכנסת אלהרר

המשפטים יריב לוין:  והמצבים האלה – לצערי היינו עדים למצב של משפחות שלמות שנמחקו – מחייבים אותנו ליצור איזשהו מנגנון אחר או איזושהי התייחסות אחרת שתרחיב את המעגל של בני המשפחה שיכולים ליהנות או לקבל את הזכויות – "ליהנות" זו לא המילה הנכונה – לקבל את הזכויות שמגיעות לבני המשפחה, בדרך כלל יותר מהמשפחה הגרעינית שבמצבים הרגילים

המשפטים יריב לוין:  ההצעה אכן מבקשת להעניק זכויות לדודים ולבני הדודים במקרים שבהם בני משפחה קרובים יותר נרצחו או שנמצאים במצב שהם לא יכולים לממש את זכויותיהם, למשל מאחר שנחטפו

המשפטים יריב לוין:       אני חושב שהצעת החוק הזאת בהחלט משתלבת במאמץ הכולל שהממשלה עושה כדי לתת מענה לשורה ארוכה של סוגיות יוצאות דופן שאנחנו נדרשים להתמודד איתן, על מנת להקל ולו במעט על סבלן של המשפחות

המשפטים יריב לוין:  אני יכול להזכיר כאן כדוגמה את התיקון החשוב שעשינו בנושא הירושה, שראה את הנרצחים ב-7 באוקטובר כמי שנרצחו והלכו לעולמם יחד, באותה שעה ובאותו זמן, כדי למנוע עיוותים שהיו עלולים לקרות בחלוקת הירושה לאחר מכן בין קרוביהם, ובוודאי כדי למנוע הליכים משפטיים קשים ולא פשוטים שהיו עלולים להיות מנה נוספת של סבל ועוגמת נפש על כל מה שכבר נגרם

המשפטים יריב לוין:       ולכן, החוק הזה הוא בהחלט חשוב

המשפטים יריב לוין:  הוא משתלב בתוך המאמץ הזה

המשפטים יריב לוין:  לכן עמדת הממשלה היא לתמוך בהצעה בקריאה הטרומית, וכמובן, המשך הקידום שלה יהיה בהסכמה עם משרדי המשפטים, הביטחון הלאומי, הרווחה והאוצר, שהם הנוגעים בדבר

המשפטים יריב לוין:  אני בהחלט עומד לרשותך, חברת הכנסת אלהרר, כדי שאנחנו נשלים את חקיקת החוק הזה כמה שיותר מהר ואכן נכניס אותו לספר החוקים

המשפטים יריב לוין:  תודה רבה

אמיר אוחנה: תודה רבה לשר לוין

אמיר אוחנה:       חברי הכנסת, אנחנו עוברים להצבעה על הצעת חוק זכויות נפגעי עבירה )תיקון – הרחבת נפגעי עבירה בשל טבח ה-7 באוקטובר), התשפ"ד–2024

אמיר אוחנה:  אנא תפסו את מקומותיכם

אמיר אוחנה:  נאפשר לכולם לתפוס את מקומותיהם

אמיר אוחנה:  ההצבעה מתחילה כעת

אמיר אוחנה: בעד ההצעה להעביר את הצעת החוק לוועדה – 20 

אמיר אוחנה: נמנעים – אין 

אמיר אוחנה: בעד – 20, אין מתנגדים, אין נמנעים

אמיר אוחנה:  אני קובע כי הצעת חוק זכויות נפגעי עבירה )תיקון – הרחבת נפגעי עבירה בשל טבח ה-7 באוקטובר), התשפ"ד–2024, אושרה בקריאה הטרומית ותעבור לוועדת החוקה, חוק ומשפט לצורך הכנתה לקריאה ראשונה

אמיר אוחנה:  בלי לשנות את תוצאות ההצבעה אני מוסיף לפרוטוקול את קולו של חבר הכנסת כהנא וגם את חבר הכנסת טיבי וגם את השר טרופר וגם – בקיצור, תוסיף את מי שרוצה להוסיף

אמיר אוחנה:  מאה אחוז

אמיר אוחנה:  תודה

אמיר אוחנה: [הצעת חוק פ/4193/25; נספחות

אמיר אוחנה: ] 

אמיר אוחנה: אנחנו נעבור לנושא הבא על סדר-היום – הצעת חוק ביטוח בריאות ממלכתי (תיקון – מתן מענה מנומק על ידי קופת החולים), התשפ"ד–2024, של חבר הכנסת יונתן מישרקי

אמיר אוחנה:  אני מזמין אותו לנמק את הצעת החוק מעל הדוכן

אמיר אוחנה:  בבקשה, אדוני, עד עשר דקות לרשותך

יונתן מישרקי: אני אנסה להסתדר עם הגובה

אמיר אוחנה: זה לא עולה?      

יונתן מישרקי: לא יורד

אמיר אוחנה: אתה רוצה להוריד?     

יונתן מישרקי: כן

יונתן מישרקי:  מה אני אעשה, מישהו עמד כאן לפניי, כנראה זה היה ברוכי

יונתן מישרקי:  טוב

יונתן מישרקי:       אדוני היושב-ראש - -      

אמיר אוחנה: זה הכי נמוך, אבל אתה גבוה, ברוך השם

יונתן מישרקי: - - גברתי השרה, חבריי חברי הכנסת, אתמול קיימנו דיון בוועדת הבריאות בנושא: דוח נציבות תלונות הציבור לפי חוק ביטוח בריאות ממלכתי

יונתן מישרקי:  נציבות תלונות הציבור במשרד הבריאות מטפלת בכל שנה באלפי פניות ציבור ובאין-ספור סוגיות הנוגעות לחוק ביטוח בריאות ממלכתי

יונתן מישרקי:  הכותרת של אחד מהחלקים בדוח הייתה: היעדר מענה מנומק של מערכות האישורים בקופות החולים

יונתן מישרקי:  היעדר מענה זה גרר פניות רבות של מבוטחים שקיבלו סירוב לבקשתם ללא שום הסבר מפורט

יונתן מישרקי:       אין ספק כי שלב ראשון וחיוני במיצוי זכויות הוא מתן מענה ומתן מידע

יונתן מישרקי:  מתן מידע מפורט למבוטח שהגיש בקשה לקבלת שירותי בריאות יאפשר למבוטח לשוב לגורם המטפל ולבחון אם הקריטריונים לקבלת השירות מתקיימים במצבו הרפואי של המטופל, אם ישנם טיפולים או תרופות אחרים המתאימים עבורו בסל, או אם חסר מידע כלשהו בבקשה ורק מסיבה זו ניתנה הודעת סירוב מהקופה

יונתן מישרקי:  על פי רוב מדובר באנשים שנמצאים במצוקה, בשעתם הקשה, נואשים לטיפול רפואי מסוים או לתרופה ספציפית, ומוצאים את עצמם נתקלים בחומות ביורוקרטיות ובהחלטות שרירותיות לכאורה, בלי שיוכלו להתמודד איתן

יונתן מישרקי:  חובה להוריד מהם כמה שיותר הליכים ביורוקרטיים

יונתן מישרקי:  חובה עלינו להקל עליהם לנהל מאבק הוגן למימוש זכותם לטיפול רפואי נאות

יונתן מישרקי:       הצעת חוק זו מבקשת לקבוע כי קופות החולים יחויבו למסור תשובה בכתב במקרה שאינן מאשרות את בקשת המבוטח לקבלת שירותי בריאות, וכן לחייבן לנמק את ההחלטה

יונתן מישרקי:  השינוי המוצע יאפשר למבוטח להבין את ההחלטה ואת נימוקיה בצורה ברורה לצורך בחינה מעמיקה של הקריטריונים הנדרשים, וכן תקל על המבוטחים להגיש השגה בפני המנגנונים הפנימיים בקופה או לפנות בתלונה לנציב קבילות הציבור, שכן תשובה מפורטת ומנומקת מייעלת את הליך הבירור במוסד נציבות הקבילות וכל הליך ערעור אחר שעומד לרשות המבוטחים

יונתן מישרקי:       הנושא הזה מקבל גיבוי – במשך הרבה מאוד זמן מנסים לקדם אותו

יונתן מישרקי:  אני רואה לנכון להודות פה לידידי שר הבריאות הרב אוריאל בוסו על תמיכתו בחוק הזה

יונתן מישרקי:  אני חושב שהשקיפות הזו תסייע חברתית לאותם אנשים שלא מבינים בהליכי ביורוקרטיה ובכל מיני נקודות קטנות שנמצאות בתקנונים ובסעיפים קטנים

יונתן מישרקי:  לכן אני חושב שהצעת החוק הזאת היא מבורכת, היא חברתית, והיא נוגעת לכולם

יונתן מישרקי:  אני מודה שוב לשר על התמיכה, ואני קורא לכולם להצביע בעד הצעת חוק זו

יונתן מישרקי:  תודה רבה

אמיר אוחנה: תודה רבה לחבר הכנסת מישרקי

אמיר אוחנה:  אני מתכבד להזמין את שר הבריאות חבר הכנסת אוריאל בוסו להציג את עמדת הממשלה ביחס להצעת החוק

אמיר אוחנה:  בבקשה, אדוני, עשר דקות לרשותך

הבריאות אוריאל בוסו: זה לא עובד?      

אמיר אוחנה: זה הכי למטה שיש

אמיר אוחנה:  מה קרה לכם? אתם גבוהים, ברוך השם

הבריאות אוריאל בוסו: לא, לא, זה משהו פה - - -      

אמיר אוחנה: נבדוק את זה

אמיר אוחנה:  תבדוק את זה, בסדר

הבריאות אוריאל בוסו: אדוני היושב-ראש, חבריי השרים, חברי הכנסת, קודם כול, ברוך הבא, היושב-ראש, על השליחות החשובה שקיימת זה עתה בארצות הברית

הבריאות אוריאל בוסו:  עשית עבודת קודש בהסברה של מדינת ישראל - -      

אמיר אוחנה: עשינו יחד, כן

הבריאות אוריאל בוסו: - - אתה והמשלחת שהייתה שם

הבריאות אוריאל בוסו:  ראיתי שחבר הכנסת עידן רול היה איתך ועוד חברי כנסת

הבריאות אוריאל בוסו:  תקופה הקשה הזו, שבה מדינת ישראל ניצבת בעיקר בחזית ההסברתית העולמית, הבין-לאומית, וכראש בית המחוקקים, היית אצל ידידתנו הגדולה ארצות הברית, כדי שגם שם ישמעו את הדברים באופן ישיר

הבריאות אוריאל בוסו:  אז תודה רבה לך על העבודה שעשית, ואנחנו מאחלים לך הצלחה

אמיר אוחנה: תודה, אדוני

הבריאות אוריאל בוסו: חברי הכנסת, הצעת החוק דנן, של חברי חבר הכנסת יוני מישרקי, יושב-ראש ועדת הבריאות, מבקשת לקבוע בחוק ביטוח בריאות ממלכתי סעיף שיחייב את קופת החולים, במקרים שבהם פנה מבוטח בבקשה לקבל ממנה שירות המחייב על פי נהליה קבלת אישור מינהלתי מוקדם והקופה לא אישרה את בקשתו, כי הקופה תנמק את סירובה ותציין את זכותו של המבוטח להשיג על ההחלטה בדרך הקבועה לגבי אותה קופת חולים, את זכותו להגיש תלונה לנציב הקבילות לפי סעיף 43 ואת הדרכים לעשות כן

הבריאות אוריאל בוסו:       מדברי ההסבר ניתן לראות כי ההצעה נועדה לאפשר למבוטח שבקשתו כאמור סורבה, לקבל הסבר ונימוק מדוע סורבה בקשתו; לפעמים הוא אינו יודע כלל מדוע הבקשה סורבה

הבריאות אוריאל בוסו:  כך, במקרה הצורך המבוטח יוכל לקיים שיח עם הקופה, למשל בעניין מידע שנדרש להשלים לצורך אישור הבקשה

הבריאות אוריאל בוסו:  קבלת התשובה ובה הנימוק לדחייה תאפשר גם להשיג על ההחלטה מול המנגנון הקופתי או בפני נציבת הקבילות על מנת לייעל את ההליך, או לפנות בהליך ערעור אחר

הבריאות אוריאל בוסו:       כאן המקום, אם כבר אנחנו מדברים על נציבת קבילות הציבור לפי חוק בריאות ממלכתי, עו"ד נילי דיקמן סיימה ממש אתמול את תפקידה לאחר חמש שנים במשרד – היא מסיימת החודש, אבל אתמול הייתה לה מסיבת פרידה במשרד לאחר 18 שנים במשרד הבריאות, ומתוכן חמש שנים כנציבת קבילות הציבור

הבריאות אוריאל בוסו:      הוגש בפניי הדוח של קבילות הציבור בקופות החולים לפי חוק הביטוח הממלכתי, וראינו שיפור למעשה בקופות במענים על פניות

הבריאות אוריאל בוסו:  אנחנו יודעים שאחד הדברים שלפחות בפניי – אולי לא אתה ולא - - -      

אמיר אוחנה: שנייה אחת, תרשה לי, כבוד השר

אמיר אוחנה:  חברי הכנסת, קצת יותר שקט, גם העובדים בסיעות

אמיר אוחנה:  יש לנו פה רחש חזק מאוד במליאה

אמיר אוחנה:  קשה לשמוע את עצמנו

אמיר אוחנה:  בבקשה

הבריאות אוריאל בוסו: רוב אזרחי מדינת ישראל לא יודעים שיש מושג כזה, נציבת קבילות הציבור לפי חוק ביטוח בריאות ממלכתי, ואולי גם לא כל הנוכחים כאן

הבריאות אוריאל בוסו:  כשיש בעיה אז פונים לחברים או לחבר בקופה

הבריאות אוריאל בוסו:  יש נציבה במשרד שזה התפקיד שלה – היא פונה לקופות, היא מקבלת תשובות מסודרות

הבריאות אוריאל בוסו:  לכן, חשוב מאוד שהדוח הזה יפורסם לציבור, כי הוא גם קובע מדדים בין הקופות מי הייתה יעילה יותר

הבריאות אוריאל בוסו:  אני מבין שהוועדה מכינה דוח בנדון, ואני מברך אותה בהצלחה בהמשך הדרך

הבריאות אוריאל בוסו:  אני מקווה שבימים הקרובים נמשיך הלאה – מי ינהל את המחלקה החשובה הזאת

הבריאות אוריאל בוסו:       מבחינת תכלית ההצעה, ההצעה נועדה לסייע למבוטחים למצות את זכאותם ולטייב את הטיפול הרפואי הניתן להם

הבריאות אוריאל בוסו:  משכך, מובן כי מדובר בתכלית ראויה

הבריאות אוריאל בוסו:  עם זאת, יש לוודא כי התהליך אכן משיג את מטרותיו, ובכלל זה אינו יוצר הכבדה גדולה מדי על פעילות הקופה או קשיים אחרים, ושהוא מיושם במקרים שיש בהם צורך בהנמקה כאמור, אך ניתן יהיה לעשות זאת בהמשך הליכי החקיקה

הבריאות אוריאל בוסו:       על כן אבקש מחבריי לתמוך בהצעה בקריאה הטרומית, בכפוף לכך שתחול רק על אישור מוקדם של בקשות לעניין תרופה, כנדרש על פי נוהלי הקופה, וכן כפוף להמשך קידום ההצעה בהסכמת משרד הבריאות לאורך כל שלבי החקיקה

הבריאות אוריאל בוסו:  צריך לזכור שלצד זה שאנחנו רוצים לתת שירות לציבור, אנחנו גם לא רוצים להכביד בביורוקרטיה

הבריאות אוריאל בוסו:  אם בכל אלפי הבקשות שמגיעות לקופה יצטרכו לנמק ולהתחיל לנהל שיח, הם לא יוכלו לתת מענה ראוי לשאר אלה שצריכים

הבריאות אוריאל בוסו:       לפעמים פונים אליי חברי כנסת בבקשות כאלה ואחרות, שהרופאים יעשו את זה – אנחנו צריכים לזכור שכשאתה ואני היינו ילדים הוא היה נותן לך רצפט לתרופה; היום אנחנו רואים שחצי מהזמן שהרופא יושב איתך הוא מקליד

אמיר אוחנה: בעברית: מרשם

הבריאות אוריאל בוסו: אבל הוא מקליד

הבריאות אוריאל בוסו:  הוא במחשב וצריך להשיג, אחר כך עוד פעם להקליד

הבריאות אוריאל בוסו:  כל חמש דקות שאתה לוקח מהזמן שלו לצורך הנמקות או הקלדות והסברים, זה פחות טיפול רפואי

הבריאות אוריאל בוסו:  לכן, אלה דברים שאנחנו צריכים לתת עליהם את הדעת, אבל בוודאי שזאת תכלית ראויה

הבריאות אוריאל בוסו:       אני מבקש מחברי הכנסת לתמוך בהצעה הראויה הזאת

הבריאות אוריאל בוסו:  תודה רבה

אמיר אוחנה: אני מודה לשר בוסו

אמיר אוחנה:       אנחנו נעבור להצבעה על הצעת חוק ביטוח בריאות ממלכתי (תיקון – מתן מענה מנומק על ידי קופת החולים), התשפ"ד–2024

אמיר אוחנה:  אנא תפסו את מקומותיכם, חברי הכנסת

אמיר אוחנה:  ההצבעה תתקיים כעת

אמיר אוחנה: בעד ההצעה להעביר את הצעת החוק לוועדה – 31 

אמיר אוחנה: נמנעים – אין  

אמיר אוחנה: 31 בעד, אין מתנגדים ואין נמנעים

אמיר אוחנה:  אני קובע כי הצעת חוק ביטוח בריאות ממלכתי (תיקון – מתן מענה מנומק על ידי קופת החולים), התשפ"ד–2024, אושרה בקריאה הטרומית, ותעבור לוועדת הבריאות לצורך הכנתה לקריאה הראשונה

אמיר אוחנה:  אנא להוסיף לפרוטוקול את שמותיהם של חברי הכנסת שמבקשים לעשות זאת: פנינה תמנו, מאיר כהן, ניר ברקת ומשה סולומון

אמיר אוחנה:  מאה אחוז, אנחנו נוסיף את זה לפרוטוקול

אמיר אוחנה:  זה לא משנה את תוצאת ההצבעה, כמובן

אמיר אוחנה:  [הצעת חוק פ/4132/25; נספחות

אמיר אוחנה: ] 

אמיר אוחנה: אנחנו נעבור לנושא הבא שעל סדר-היום – הצעת חוק חובת מיגון לנכים, לקשישים, לאלו שידם אינה משגת, לאזרחים שיש בידם דירת מגורים אחת בלבד ולמתגוררים ביישובי קו העימות, התשפ"ד–2023, של חברת הכנסת חוה אתי עטייה

אמיר אוחנה:  בבקשה, אני  מזמין אותך לנמק את הצעת החוק

אמיר אוחנה:  עד עשר דקות לרשותך

חוה אתי עטייה: אדוני היושב-ראש, כנסת נכבדה, אדוני שר הבינוי והשיכון מר יצחק גולדקנופ, מכובדיי כולם, בפתח דבריי אשא תפילה להחזרת החטופים

חוה אתי עטייה:  יהי רצון שישובו במהרה בריאים ושלמים לבתיהם

אמיר אוחנה: אמן

חוה אתי עטייה: אני משתתפת מעומק הלב בצער המשפחות השכולות על נפילת יקיריהן, ושולחת להן תנחומים

חוה אתי עטייה:       חברות וחברי הכנסת, הצעת החוק המובאת לפניכם היא חובת מיגון של המדינה לנכים, לאזרחים ותיקים ולמי שידם אינה משגת והם בעלי דירה אחת בלבד

חוה אתי עטייה:  ההצעה באה לסייע לאוכלוסייה החלשה

חוה אתי עטייה:  אני עמלה על הצעת החוק הזאת מזמן מבצע שומר החומות, כמעט שלוש שנים

חוה אתי עטייה:  לצערי, ההצעה נדחתה עד כה בשל אילוצי תקציב

חוה אתי עטייה:       במהלך מבצע שומר חומות, בדרכו למקלט, נהרג אזרח ותיק נכה מפגיעה ישירה של טיל

חוה אתי עטייה:  לא היה ממ"ד בדירתו, ואף לא היו מקלט ומעלית בבניין שבו התגורר

חוה אתי עטייה:  לצערי, המצב הזה שבו אזרחים לא מוגנים בביתם שכיח מאוד

חוה אתי עטייה:  מיליוני אנשים בישראל מתגוררים במבנים חסרי מיגון מפני ירי טילים ורקטות, ולא תמיד יש להם אפשרות לממן מיגון כזה

חוה אתי עטייה:  הדבר מקבל משנה תוקף כאשר מדובר במי שמתגוררים ביישובים שקרובים לקו העימות אך אינם זכאים למימון של המדינה בעבור מרחב מוגן

חוה אתי עטייה:       כיום מדינת ישראל נתונה לאיום של ירי רקטות וטילים ההולך ומתגבר בחזית הצפון

חוה אתי עטייה:  בסיורים שאני מקיימת בקרב המפונים במלונות בארץ שבהם הם שוהים, הם אומרים כי אין בכוונתם לעזוב את המלונות או לחזור לבתיהם אם לא יהיה בבית ממ"ד

חוה אתי עטייה:  הם ביקשו  להעביר את דבריהם לנוגעים בדבר

חוה אתי עטייה:  לפיכך, מיגון העורף האזרחי הוא צו השעה

חוה אתי עטייה:  עלינו להעמיד את שיקולי המיגון והשמירה על חיי אדם בראש סדר העדיפויות הלאומי, ועלינו לפעול מהר, כי עבודה רבה לפנינו

חוה אתי עטייה:       מנתוני מרכז המחקר והמידע של הכנסת עולה כי 62% מהאזרחים בישראל חיים ללא מיגון בדירתם

חוה אתי עטייה:  חלקם גרים ממש בקווי העימות

חוה אתי עטייה:  בגבול הצפון יותר מ-200,000 תושבים שגרים במרחק של עד 20 קילומטר מהגבול – אין להם מיגון; בדרום, לדוגמה באשקלון, לרבע מהאזרחים אין מיגון בביתם

חוה אתי עטייה:  זאת מציאות בלתי סבירה

חוה אתי עטייה:  המחשבה על אזרחים שבעת אזעקת צבע אדום צריכים לרוץ עד המרחב המוגן הקרוב לביתם - -      

ארז מלול: רגע, חברת הכנסת אתי

ארז מלול:  סיעת יש עתיד, אפשר להוריד קצת ווליום שם? זה מפריע

חוה אתי עטייה: אפשר להמשיך?      

ארז מלול: לא

חוה אתי עטייה: הם לא הצליחו להעביר את ההצעה הזאת - - -     

ארז מלול: לא, לא

ארז מלול:  תמשיכי

חוה אתי עטייה: - - היא מחשבה עוכרת שלווה ואיננה מתיישבת עם הקוד המוסרי המחייב מדינה לספק הגנה  לאזרחיה

חוה אתי עטייה:  המרחב המוגן הוא קו ההגנה האחרון של האזרח, והוא לעיתים ההבדל בין חיים למוות

חוה אתי עטייה:  לכל אזרח במדינה יש זכות לחיים בביטחון ויש זכות למרחב מוגן בביתו

חוה אתי עטייה:  על המדינה לממש את אחריותה למיגון העורף

חוה אתי עטייה:       כיו"ר השדולה למיגון העורף החלטתי לפעול לקדם מציאות בטוחה יותר

חוה אתי עטייה:  עלות מיגון בדירה של חדר קיים ששטחו 9 מ"ר מתחיל מ-125,000 שקלים

חוה אתי עטייה:  זאת עלות שעשויה להכביד על אזרחים שחפצים בממ"ד בביתם

חוה אתי עטייה:  לפי הצעת החוק שלי, יינתנו הלוואות של הסכום הנדרש בריבית נוחה ובפריסה למשך שנים בעבור אזרחים ותיקים ונכים שהם בני 70 ומעלה ולמי שידם אינה משגת ובידם דירה אחת בלבד

ארז מלול: חברת הכנסת אתי, למה לא הוספת גם מעוטי יכולת?      

חוה אתי עטייה: אבל הינה, "מי שידם אינה משגת" שווה מעוטי יכולת

חוה אתי עטייה:       חשוב לציין כי לא נכפה על אנשים לבקש הלוואה

חוה אתי עטייה:  אזרח שלא יחפוץ בהלוואה לא יהיה חייב לקבל אותה

חוה אתי עטייה:  הצעת החוק תעודד את האוכלוסיות החלשות ליטול הלוואות נוחות למיגון בתיהן

חוה אתי עטייה:  אני מקווה שבעתיד תורחב ההצעה וקטגוריות נוספות של אזרחים יוכלו ליהנות מהן

חוה אתי עטייה:       אני מודה לך, אדוני השר, על האמון בהצעת החוק ועל תמיכתך לכל אורך הדרך

חוה אתי עטייה:  כידוע לך, מפרוץ המלחמה יש נהירה לדירות שיש בהן ממ"ד, הן להשכרה והן לקנייה

חוה אתי עטייה:  לכן, חשוב לקדם את הצעת החוק הזו, ויפה שעה אחת קודם

חוה אתי עטייה:  הפתרון המוצע של משרדך הוא התחדשות עירונית, משמע פינוי-בינוי, אך פתרון זה אינו מהיר כלל ונמשך שנים רבות

חוה אתי עטייה:  לעומת זאת, ידוע שמיגון הדירות בוער כיום ביותר בשל המלחמה שעלולה, חלילה, לפרוץ בחזיתות אחרות

חוה אתי עטייה:  אני מקווה ששכנעתי אותך, אדוני השר

חוה אתי עטייה:  הצעת החוק היא הכרחית ונדרשת בעיקר בזמן הזה

חוה אתי עטייה:       אני מודה גם לשר המשפטים מר יריב לוין ולשר האוצר מר בצלאל סמוטריץ' על הסיוע בקידום הצעת החוק

חוה אתי עטייה:  עוד אני מודה ליו"ר הקואליציה חבר הכנסת אופיר כץ

חוה אתי עטייה:  תודה גם לנציג האוצר מר חנן וקסלר וליועץ שר האוצר מר עומר רחמים על הסיוע בקידום ההצעה שלי

חוה אתי עטייה:  אודה על תמיכתכם בהצעה החשובה הזאת

חוה אתי עטייה:  תודה רבה לך

ארז מלול: תודה רבה לחברת הכנסת אתי עטייה

ארז מלול:  אני מזמין את כבוד שר הבינוי והשיכון הרב יצחק גולדקנופ להציג את עמדת הממשלה ביחס להצעת החוק

ארז מלול:  עד עשר דקות לרשותך

ארז מלול:  אני רק לא מבין למה זו לא הצעת חוק ממשלתית

ארז מלול:  הצעת חוק מאין כמוה

ארז מלול:  למה היא לא ממשלתית?     

חוה אתי עטייה: פרטית וממשלתית

חוה אתי עטייה:  תודה רבה לך

נאור שירי: מה הממשלה קשורה למיגון?     

יצחק גולדקנופף: חבריי חברי הכנסת, ברשות היושב-ראש, השרה התורנית, כולם, בוקר טוב

יצחק גולדקנופף:  אני רוצה לענות תשובה לחברת הכנסת חוה אתי עטייה

יצחק גולדקנופף:  אני אחלק את זה לשלושה חלקים

יצחק גולדקנופף:  ראשית כול אני רוצה לומר שמדינת ישראל מתמודדת כעת עם כמה אתגרים ביטחוניים, הן בחזית והן בעורף, ובפרט האיום הרקטי והטילי ההולך וגובר, הן מבחינת הכמות והן מבחינת הדיוק, הפוגע בבתים, בניינים ותשתיות, ומגביר את האיום על אזרחים שנותרו ללא ממ"ד

יצחק גולדקנופף:      רק היום בבוקר שמענו על פגיעה בעיר צפת, ויש הרוגה אחת ועוד כמה פצועים

יצחק גולדקנופף:  אנחנו שולחים להם מכאן איחולי החלמה, וגם ניחום אבלים לאלה שנפלו, יחד עם כל אלה שנפלו במערכות ישראל

יצחק גולדקנופף:  האויב אינו מבחין בין יישובי קו העימות הזכאים לסיוע במימון ממ"דים לבין מרכז הארץ, שבו מטווחי הירי הולכים וגדלים

יצחק גולדקנופף:  על מנת להתמודד עם סוגיה זו, הצעת החוק מציעה לסייע במימון בניית ממ"דים, בפרט לתושבים שידם אינה משגת ולאנשים מבוגרים ונכים המוגבלים בתנועה ומתקשים להגיע למרחב מוגן ציבורי

יצחק גולדקנופף:      במסגרת הצעת החוק הזו יורחב המימון לבניית ממ"דים, בעדיפות למבוגרים ולנכים המתגוררים בקו העימות שמפאת גילם או מצבם הפיזי מוגבלים ביכולתם להתפנות למרחב מוגן, לאחר מכן לשאר התושבים הנמצאים בקו העימות, ולבסוף לקשישים ונכים המתגוררים מחוץ לקו העימות

יצחק גולדקנופף:  רבותיי, היושב-ראש ביקש מכם קצת שקט, בצד ימין כאן

יצחק גולדקנופף:      הממשלה תומכת ביוזמת הצעת החוק ותשמח לבצע אותה

יצחק גולדקנופף:  ואולם, כפי שפרסם מרכז המחקר והמידע של הכנסת בדוח על אומדן עלות סבסוד הוספת ממ"ד לאזרחים ותיקים - -     

ארז מלול: חבר הכנסת אחמד טיבי

יצחק גולדקנופף: - - ולאנשים עם מוגבלות - - -     

ארז מלול: רגע, כבוד השר

ארז מלול:  חבר הכנסת אחמד טיבי, דווקא לשר גולדקנופ? דווקא לשר גולדקנופ?     

אחמד טיבי:  דווקא הוא? צעיף כזה יפה

יצחק גולדקנופף: ואולם, כפי שפרסם מרכז המחקר והמידע של הכנסת בדוח על אומדן עלויות סבסוד הוספת ממ"ד לאזרחים ותיקים ולאנשים עם מוגבלות, מדובר בעלות תקציבית של עשרות מיליארדים

יצחק גולדקנופף:  הנושא יצטרך סיכום ושיח אינטנסיבי עם משרד האוצר וכלל הגורמים

יצחק גולדקנופף:  כולי תקווה לימים טובים ורגועים יותר

יצחק גולדקנופף:      ותרשו לי להוסיף עוד כמה משפטים

יצחק גולדקנופף:  חברת הכנסת מגישת הצעת החוק, תשמעי אותי

יצחק גולדקנופף:  הנושא הזה של בניית ממ"דים, העליתי אותו בישיבת ממשלה שהתקיימה – ישיבה מצומצמת בפיקוד הדרום יחד עם כל אנשי הצבא שהיו במקום, עם השרים והאלופים, והעליתי שם הצעה לתת אפשרות לא כמו שאת אמרת, הלוואה על 125,000 – אנחנו עשינו בדיקה, וזה היה אפילו פחות מ-100,000 לחדר ממ"ד, בפרט כאשר בונים אותו אחד מעל השני

חוה אתי עטייה: כן, אבל יש כאלה דירות קרקע, שאי-אפשר לבנות אותם אחד על השני

יצחק גולדקנופף: רגע

יצחק גולדקנופף:  יש ויש

יצחק גולדקנופף:  אבל אם חברה אחת לוקחת את הכול ביחד, כְּפּוּל אחד, אנחנו נגיע לפחות מ-100,000 שקל לממ"ד

חוה אתי עטייה: בעזרת השם, שרק יתגשם

יצחק גולדקנופף: אנחנו הצענו שם בישיבה שהמדינה תיתן לזה 100,000 שקל לכל אחד, כאשר 50,000 שקל יהיה מענק ו-50,000 שקל יהיה הלוואה שתוחזר כשהוא ימכור את הדירה

יצחק גולדקנופף:  זה נקרא עזרה וסיוע לתושבים שגרים קרוב

ארז מלול: יישר כוח

ארז מלול:  באמת בשורה

יצחק גולדקנופף: אני חוזר ואומר לך שגם השבוע פגשתי את ראש הממשלה ואמרתי לו: תשים קצת חמלה על עם ישראל

יצחק גולדקנופף:  בלי ממ"דים אנשים לא יכולים לגור לא בצפון ולא בדרום

יצחק גולדקנופף:  הוא הסכים איתי על זה

ארז מלול: גם לא במרכז

יצחק גולדקנופף: גם לא במרכז, ודאי, אבל ודאי, כמו שאת אומרת, עד 20 ק"מ מקו העימות

יצחק גולדקנופף:  לכן אני בהחלט תומך בזה, אבל את ההחלטה הזאת, את הפלומבה, צריך לתת משרד האוצר

יצחק גולדקנופף:  אנא, תמשיכי בעבודה הזאת, ובעזרת השם נשתדל שנגיע לימים רגועים יותר ובאמת לא נצטרך להשתמש בזה

יצחק גולדקנופף:  תודה רבה וכל טוב

ארז מלול: תודה רבה לכבוד השר

ארז מלול:       אנחנו עוברים להצבעה על הצעת חוק - - -     

חוה אתי עטייה: אנחנו רוצים ועדת הכנסת

ארז מלול: רגע, קודם נעביר את ההצעה

ארז מלול:  היא עברה?      אנו עוברים להצבעה על הצעת חוק חובת מיגון לנכים, לקשישים, לאלו שידם אינה משגת, לאזרחים שיש בידם דירת מגורים אחת בלבד ולמתגוררים ביישובי קו העימות, התשפ"ד–2023

ארז מלול:  הצבעה

ארז מלול: בעד ההצעה להעביר את הצעת החוק לוועדה – 32 

ארז מלול: נמנעים – 1 

ארז מלול: להלן תוצאות ההצבעה: 32 בעד, אין מתנגדים

ארז מלול:  אני קובע כי הצעת חוק חובת מיגון לנכים, לקשישים, לאלו שידם אינה משגת, לאזרחים שיש בידם דירת מגורים אחת בלבד ולמתגוררים ביישובי קו העימות, התשפ"ד–2023, אושרה בקריאה טרומית ותעבור לוועדת הכספים לצורך הכנתה לקריאה הראשונה

חוה אתי עטייה: ועדת הכנסת

ארז מלול: ועדת הכנסת לקביעת ועדה

ארז מלול:  בסדר גמור

ארז מלול:  כבוד המזכיר, חבר הכנסת אחמד טיבי – לפרוטוקול, אין שינוי בתוצאה – חבר הכנסת אחמד טיבי הצביע בעד

ארז מלול: [הצעת חוק פ/25/4281; נספחות

ארז מלול: ] 

ארז מלול: נעבור לנושא הבא על סדר-היום – הצעת חוק הכניסה לישראל (תיקון – נסיבות מחמירות להסעה, להלנה ולהעסקה של תושב זר השוהה בישראל שלא כדין שביצע מעשה טרור או תמך בטרור), התשפ"ד–2024, של חברי הכנסת אופיר כץ ויוליה מלינובסקי

ארז מלול:  בבקשה, חבר הכנסת אופיר כץ, לרשותך עד חמש דקות

ארז מלול:  חברת הכנסת יוליה, זה החוק שלך, כדאי שתקשיבי

אופיר כץ: אדוני היושב-ראש, אדוני השר, חבריי חברי הכנסת, אני ניצב כאן היום כדי להציג בפניכם הצעת חוק - - -      

ארז מלול: רגע, רגע

ארז מלול:  סיעת יש עתיד, נטע, נטע, חבר הכנסת בועז, זה מפריע, ועוד ליושב-ראש הכנסת – יושב-ראש הקואליציה, סליחה

אופיר כץ: אל תסבך אותי עם אמיר

ארז מלול: אולי התפקיד הבא, אני יודע

אופיר כץ: רק את הזמן

ארז מלול: אל תדאג

אופיר כץ: אני ניצב כאן היום כדי להציג בפניכם הצעת חוק חשובה והכרחית, שנועדה לתת מענה לאיום הביטחוני החמור הנשקף לנו מתופעת השוהים הבלתי-חוקיים הפלסטינים

אופיר כץ:       רק לפני כחודשיים התרחש פיגוע נורא ברעננה שבו נרצחה באכזריות אישה בת 79 ונפצעו עוד רבים, אזרחים תמימים

אופיר כץ:  גם ברחובות סוכל לאחרונה ניסיון פיגוע של קטין שהביע תמיכה בטרור ברשת

אופיר כץ:  אירועים אלו מצטרפים לשרשרת ארוכה וכואבת של פיגועי טרור קטלניים שביצעו שוהים בלתי חוקיים בישראל בשנים האחרונות

אופיר כץ:  המציאות הקשה הזאת מחייבת אותנו לפעול ביתר שאת לצמצום התופעה

אופיר כץ:  אנו חייבים לעשות הכול כדי למנוע את ההמשך של שפיכות הדמים

אופיר כץ:  הגיע העת לשלוח מסר חד-משמעי נגד כל מי שתומך, מאפשר ותורם לשהייתם של מחבלים פוטנציאליים בשטחנו

אופיר כץ:      הצעת החוק שמונחת כעת לפניכם באה ליצור הרתעה אפקטיבית נגד הגורמים המסייעים לשוהים הבלתי-חוקיים להישאר בישראל

אופיר כץ:  באמצעות הטלת עונשים כבדים על מעסיקים, מלינים ומסיעים, נוכל להשפיע על התופעה מן השורש

אופיר כץ:  החוק יאפשר להטיל עונשי מאסר של עד שש שנים וקנסות כספיים כבדים על מי שסייע לשוהה בלתי חוקי שהביע תמיכה בטרור, ואם אותו שוהה אף ביצע פיגוע בפועל, העונש יוכפל לשמונה שנות מאסר וקנס גבוה אף יותר

אופיר כץ:  כמו כן, החוק יכפיל את משך התליית רישיון או היתר העיסוק למי שיורשע בעבירות אלו

אופיר כץ:       למעסיקים מסוימים אין חשש להביא ולהעסיק שב"חים בלי שעברו בדיקות ביטחוניות, ואת המחיר משלם וישלם - - -     

ארז מלול: חבר הכנסת משה רוט

ארז מלול:  חבר הכנסת משה רוט, זה מפריע

אופיר כץ: למעסיקים מסוימים אין חשש להביא ולהעסיק שב"חים בלי שעברו בדיקות ביטחוניות, ואת המחיר משלם וישלם אותו אזרח תמים שייפול לאותן ידיים טרוריסטיות

אופיר כץ:  אנחנו יוצרים פה ענישה כבדה ומרתיעה

אופיר כץ:  לא עוד טיילת של שב"חים ברחובותינו

אופיר כץ:  סעיף חדש עם ענישה כבדה למי שיעסיק שב"ח שביצע עבירה טרור והכפלת ענישה למסיע מעסיק ומלין שב"ח

אופיר כץ:  הגיע הזמן שמי שמסכן את חיי ילדינו בשביל כסף, ישלם את המחיר ואת המחיר הכבד ביותר, גם בכיס וגם בכלא

אופיר כץ:  אני מבקש את תמיכתכם בהצעת החוק

אופיר כץ:       לסיום, אני רוצה להגיד תודה לחברת הכנסת יוליה מלינובסקי, שביחד, אחרי הפיגוע ברעננה, ישבנו וחשבנו ובדקנו את החוק – מה לא בסדר; למה אין פה הרתעה

אופיר כץ:  עבדנו יחד על החוק הזה וכתבנו אותו יחד עם היועצים המשפטיים

אופיר כץ:  תודה על התמיכה, הנכונות והשיתוף בחוק הזה – מה שמראה לכם, קואליציה ואופוזיציה יחד נלחמים בשוהים הבלתי-חוקיים

אופיר כץ:      אני רוצה להודות גם לשר המשפטים יריב לוין על התמיכה, לשר איתמר בן גביר על התמיכה ולשר משה ארבל, שר הפנים, על התמיכה

אופיר כץ:  מבקש את תמיכתכם

אופיר כץ:  תודה רבה

ארז מלול: תודה רבה

ארז מלול:  אני מזמין את חברת הכנסת יוליה מלינובסקי, בין מציעי החוק, שותפה למציע החוק

ארז מלול:  לרשותך עד חמש דקות

יוליה מלינובסקי: תודה רבה, אדוני היושב-ראש

יוליה מלינובסקי:  שרים, חבריי חברי הכנסת, כפי שאמר חברי חבר הכנסת אופיר כץ, זאת הייתה ממש הצעת חוק שנולדה פה באולם המליאה אחרי הפיגוע ברעננה

יוליה מלינובסקי:  כשראינו את זה והזדעזענו ביחד, דיברנו מה עושים

יוליה מלינובסקי:  ככה זה קורה בחקיקה

יוליה מלינובסקי:  אנשים לפעמים לא מבינים איך זה קורה – זה סוג של אומנות, זה סוג של הברקה בן רגע

יוליה מלינובסקי:  ואז מצאנו את הנוסח הנכון, ויצרנו פה חוק חדש לחלוטין, חוק שבעצם אומר שאם אתה מעסיק שב"ח והשב"ח הזה בקצה מסית לטרור או יעשה פיגוע, זאת תהיה נסיבה מחמירה, ואתה, אתה, אזרח ישראלי בעל עסק או זה שנותן מחסה או מקום לישון או חברת הסעות, אתה תישא באחריות

יוליה מלינובסקי:       זה חידוש שעוד לא היה בחקיקה

יוליה מלינובסקי:  לא העתקנו, לא גנבנו, לא לקחנו ממישהו אחר

יוליה מלינובסקי:  זאת ממש הברקה בן רגע

יוליה מלינובסקי:  זה מה שיפה בהליך החקיקה

יוליה מלינובסקי:  יצרנו פה עבירה חדשה שאומרת דבר מאוד פשוט: דעו לכם, ישראלים שרואים בקצה כסף וכסף טוב, שאם חלילה יקרה משהו – כפי שאנחנו יודעים, מפעם לפעם זה קורה – אתם, המעסיקים, אתן, חברות ההסעות, אתם, אלה שמאפשרים לינה, אתם תשלמו ותיכנסו לכלא

יוליה מלינובסקי:  זה פשוט עניין של הרתעה לכל דבר ועניין

יוליה מלינובסקי:  אנשים רואים כסף טוב, כסף קל, כסף נגיש, ולא מבינים או שלא רוצים להאמין ולהבין שבקצה יכול להיות פיגוע

יוליה מלינובסקי:       אז אנחנו יצרנו פה עבירה חדשה, ואנחנו אומרים מהכנסת לכל אותם אנשים טובי לב: אל תעסיקו, אל תסיעו, אל תיתנו מחסה, ואם חלילה יקרה משהו, תישאו באחריות

יוליה מלינובסקי:  וגם חידוש בחוק – שחובת ההוכחה על האזרח הישראלי, על בעל העסק

יוליה מלינובסקי:  בעל העסק יצטרך להוכיח שהוא עשה הכול כדי לבדוק שזה לא שב"ח

יוליה מלינובסקי:  גם זה חידוש, עוד לא היה כזה

ארז מלול: מה זה עשה הכול? או שיש אישור או שאין אישור

יוליה מלינובסקי: לא, לפעמים יש התחזויות, לפעמים יש כל מיני טריקים

יוליה מלינובסקי:  אני רוצה שבקו התפר – והיינו בסיור בקו התפר וראינו מה קורה שם: תורים של שב"חים שמנסים לעבור לצד שלנו, כי הם יודעים שפה הם יכולים לקבל עבודה

יוליה מלינובסקי:  אתה יודע מה? זה מאוד פשוט: היצע וביקוש

יוליה מלינובסקי:  ברגע שלא יהיה היצע, לא יהיה ביקוש

יוליה מלינובסקי:  ברגע שכל בעל עסק בישראל ידע שהוא יכול גם לשלם מכיסו הפרטי וגם למצוא את עצמו בכלא במאסר ממושך – שיחשבו פעמיים - -      

ארז מלול: עליזה, עליזה

יוליה מלינובסקי: - - שיחשבו פעמיים אם שווה להעסיק שב"חים

יוליה מלינובסקי:  והחוק הזה יעבור, ואנחנו נעשה הכול - - -      

ארז מלול: למה רק בעל עסק? בן אדם פרטי - - -      

יוליה מלינובסקי: גם אנשים פרטיים, ברור, אבל על בעל עסק יש יותר מנופי לחץ

יוליה מלינובסקי:       אנחנו אומרים בפה מלא: למה שקורה פה, למערב הפרוע הזה, חייבים לשים סוף

יוליה מלינובסקי:  אסור להעסיק שב"חים, אסור להעסיק אנשים שבקצה יכולים לבצע פיגוע, ואם כבר – יהיה לזה מחיר

יוליה מלינובסקי:       אנחנו נעשה הכול, עם חברי אופיר כץ, שבאמת, עשינו את זה יחד במהירות שיא במונחים של הכנסת, והמטרה שלנו להעביר את החוק הזה עוד במושב החורף, כי התופעה קיימת

יוליה מלינובסקי:  אנחנו רואים פיגועים

יוליה מלינובסקי:  רק לפני כמה ימים ראיתי ידיעה בתקשורת שתפסו ארבעה שב"חים בעסק ברמלה

יוליה מלינובסקי:  סגרו את העסק, אבל זה לא מספיק, אז כנראה שאנחנו נעלה את הרף

יוליה מלינובסקי:  אנשים ישראלים צריכים להבין: גם מאסר, גם קנס כבד וגם שיימינג ברשתות

יוליה מלינובסקי:  אסור להעסיק שב"חים, כי בסוף זה יכול להסתיים בפיגוע, ואנחנו רואים שזה קורה

יוליה מלינובסקי:       אז אני מבקשת תמיכה של הכנסת, כי חייבים להילחם בתופעה המאוד-מאוד מסוכנת הזאת

יוליה מלינובסקי:  עוד פעם תודה לאופיר, ותודה לוועדת שרים לחקיקה על שיתוף פעולה

יוליה מלינובסקי:  שוב, המטרה שלנו היא להתחיל ולסיים עוד במושב החורף

יוליה מלינובסקי:  תודה רבה

ארז מלול: תודה רבה

ארז מלול:  אני מזמין את השרה עידית סילמן להשיב בשם השר לביטחון לאומי, להציג את עמדת הממשלה ביחס להצעת החוק

ארז מלול:  עד עשר דקות לרשותך

ארז מלול:       חבר הכנסת ששון גואטה, חבר הכנסת ששון גואטה, זה מפריע

עידית סילמן: ששון מפרגן לחבריו

עידית סילמן:      יו"ר הקואליציה, חבר הכנסת אופיר כץ וחברת הכנסת יוליה מלינובסקי, הצעת חוק הכניסה לישראל (תיקון – נסיבות מחמירות להסעה, להלנה ולהעסקה של תושב זר השוהה בישראל שלא כדין שביצע מעשה טרור או תמך בטרור) התשפ"ד-2024

עידית סילמן:  כנסת נכבדה

עידית סילמן:  הצעת החוק שלפנינו מבקשת להתמודד עם תופעת השוהים הבלתי-חוקיים באמצעות הרתעה והחמרת ענישה כלפי מלינים, מסיעים ומעסיקים של שוהים בלתי חוקיים

עידית סילמן:       הצעת החוק מבקשת לתקן את חוק הכניסה לישראל ולהוסיף לעבירות הקיימות נסיבות מחמירות כך שאדם שמעסיק, מלין או מסיע שוהה בלתי חוקי שגילה הזדהות עם ארגון טרור או מעשה טרור, דינו יהיה שש שנות מאסר ו/או קנס של עד 226,000 שקלים

עידית סילמן:  אם השוהה הבלתי-חוקי הוא חבר בארגון טרור או ביצע מעשה טרור, יוטל על המלין, המסיע או המעסיק עונש של עד שמונה שנות מאסר וקנס של עד כ-300,000 שקלים

עידית סילמן:  בנוסף, מוצע להכפיל את התקופה שבית המשפט רשאי לפסוק התליית רישיון או היתר עיסוק למי שהורשע בעבירות כאמור בנסיבות המחמירות כך שהתקופה תעמוד על שנה

עידית סילמן:      הצורך להתמודד עם תופעת השב"חים מוכר מזה שנים

עידית סילמן:  כמו שציינו חבר הכנסת ראש הקואליציה אופיר כץ וחברת הכנסת יוליה מלינובסקי, זה התחזק ביתר שאת בשנים האחרונות

עידית סילמן:  בהתאם לעמדות גורמי הביטחון, מעורבות של שוהים בלתי חוקיים בעבירות פליליות הוא אחוז משמעותי מאותם אירועים פליליים שבהם מעורבים פלסטינים תושבי איו"ש ורצועת עזה, ופעילותם תלויה במערך תומך ומסייע של מלינים, מסיעים ומעסיקים

עידית סילמן:  תשתיות אלה מאפשרות את כניסת השב"חים, ומהוות גם פלטפורמה להחדרת מחבלים ולביצוע מעשי טרור כלפי אזרחי מדינת ישראל, כפי שהתרחש למשל בפיגועים הקשים בבני ברק, בתל אביב ובאלעד בשנת 2022

עידית סילמן:  האיום הגובר הנשקף מאוכלוסיית השב"חים מצריך אותנו לנקוט יד קשה מול מי שתומך ומאפשר את המשך כניסתם לשטחי המדינה ובכך מסכן, פשוטו כמשמעו, את אזרחי מדינת ישראל

עידית סילמן:      לכן, השר הממונה סבור כי יש לפעול בכמה כלים כלפי אותה תשתית של מלינים, מסיעים ומעסיקים שמאפשרים לתופעת השב"חים להימשך, בין היתר כפי שמוצע כאן, בהחמרת ענישה והטלת קנסות מינימום

עידית סילמן:  הצעת החוק של חבר הכנסת אופיר כץ תמוזג ביחד עם הצעת החוק של חבר הכנסת צביקה פוגל, אשר בהצעתו מפורטים כלים חשובים נוספים שהשר סבור שעשויים לסייע בהתמודדות עם התופעה, ויקודמו יחד בוועדה לביטחון לאומי

עידית סילמן:      ועדת השרים לענייני חקיקה אישרה בישיבתה את הצעת החוק שמונחת כאן לפנינו לקריאה הטרומית, בכפוף להסכמת המשרד לביטחון לאומי ובתיאום עם משרד המשפטים

עידית סילמן:  לפיכך, נבקש מחברי הכנסת והמליאה לתמוך בהצעת החוק הזו

עידית סילמן:  תודה

ארז מלול: תודה רבה לשרה עידית סילמן

ארז מלול:       חברי הכנסת, אנו עוברים להצבעה על הצעת חוק הכניסה לישראל (תיקון – נסיבות מחמירות להסעה, להלנה ולהעסקה של תושב זר השוהה בישראל שלא כדין שביצע מעשה טרור או תמך בטרור), התשפ"ד–2024

ארז מלול:  הצבעה

ארז מלול: בעד ההצעה להעביר את הצעת החוק לוועדה – 47 

ארז מלול: נמנעים – אין 

ארז מלול: להלן תוצאות ההצבעה: 47 בעד, שמונה מתנגדים

ארז מלול:  אני קובע כי הצעת חוק הכניסה לישראל (תיקון – נסיבות מחמירות להסעה, להלנה ולהעסקה של תושב זר השוהה בישראל שלא כדין שביצע מעשה טרור או תמך בטרור), התשפ"ד–2024, אושרה בקריאה טרומית, ותעבור לוועדה – אופיר, ועדת הפנים?      

קריאות: לא

ארז מלול: ביטחון לאומי? לוועדת הכנסת בראשות אופיר כץ, שתקבע לאיזו ועדה יוצג החוק

ארז מלול: [הצעת חוק פ/1047/25; נספחות

ארז מלול: ] 

ארז מלול: נעבור לנושא הבא על סדר-היום – הצעת חוק הביטוח הלאומי (תיקון – תשלום דמי אבטלה לנשים שיצאו לחופשה ללא תשלום לאחר לידה מסיבות מוצדקות), התשפ"ג–2022, של חברת הכנסת עאידה תומא סלימאן

ארז מלול:  אני מזמין את חברת הכנסת עאידה תומא סלימאן לנמק את הצעת החוק

ארז מלול:  עד עשר דקות לרשותך, בבקשה

עאידה תומא סלימאן: תודה, כבוד היושב-ראש

עאידה תומא סלימאן:  הצעת החוק הזו באה באמת לתקן עוול

עאידה תומא סלימאן:  כל הגורמים הממשלתיים הודו מלכתחילה שהעוול הזה קרה בהיסח דעת ולא התכוונו אליו, כאשר ב-4 ביולי 2021 התקבל תיקון מס' 216 לחוק הביטוח הלאומי שבו ניסו להסדיר את כל העניין של תשלומי דמי אבטלה ביציאה לחל"ת

עאידה תומא סלימאן:  כולם זוכרים את תקופת הקורונה, כאשר המון אנשים הוצאו לחל"ת או יצאו לחל"ת בגלל המצב הכלכלי שהתפתח אז

עאידה תומא סלימאן:  תוך כדי המצב הביטוח הלאומי או האוצר רצה להסדיר את עניין תשלומי דמי האבטלה

עאידה תומא סלימאן:  הוא בא וקבע שדמי האבטלה ישולמו בחל"ת, רק אם המעסיק הוציא את – זה מאוד קשה

ארז מלול: חבר הכנסת טור פז, זה מפריע

ארז מלול:  חבר הכנסת דוידסון, חבר הכנסת אחמד טיבי, מהסיעה שלך – תכבד

עאידה תומא סלימאן: אני חושבת שבאמת כדאי מאוד להקשיב לחוק הזה

עאידה תומא סלימאן:  החוק בא לתקן מצב מעוות, כפי שאמרתי, כאשר המחוקק, אנחנו, הכנסת הקודמת חוקקה את התיקון לחוק הביטוח הלאומי וקבעה שרק מי שהמעסיק שלו הוציא אותו לחל"ת יכול לקבל דמי אבטלה

עאידה תומא סלימאן:  האמת היא שבאותה תקופה היו גם כל הדיונים שהתקיימו על עניין התורניות של המתמחים והמתמחות, הרופאים והרופאות בבתי חולים

עאידה תומא סלימאן:  אחת הסוגיות שעלו בצורה הכי ברורה – במיוחד כשכולם היו צריכים לעשות בתקופת הקורונה שעות על גבי שעות מעבר לתורניות שלהם – השאלה שעלתה הייתה של נשים, רופאות, מתמחות, שיצאו לחופשת לידה, ובתום חופשת הלידה היו אמורות לחזור ולתפקד בבתי החולים בתפקידים שלהן, כאשר הרבה פעמים התורנות שלהן הייתה מגיעה ל-30 ו-36 שעות, אם נוסיף לזה זמן נסיעה מבית החולים עד הבית ובחזרה

עאידה תומא סלימאן:  באותו רגע השיקול היה איך אני, הרופאה, המתמחה, משאירה את התינוק שלי בבית 36 שעות רצופות, כאשר אפילו כשהן חוזרות הביתה, אין להן את הזמן להתכונן למשמרת הבאה, כי הן קורסות מעייפות ורוצות ללכת לישון

עאידה תומא סלימאן:  זה מרחק של שעות על גבי שעות וכמעט נטישה של הילדים, של התינוקות, הם בעצמם סבלו מהן

עאידה תומא סלימאן:       הצעת החוק שלי באה להגיד שאם לאישה בנסיבות מסוימות – ואני אפרט אחר כך – יש את הצורך לצאת לחל"ת אחרי סיום חופשת הלידה, יהיה אפשרי לשקול לתת לה דמי אבטלה עבור התקופה הזו

עאידה תומא סלימאן:  האמת היא שהתקיימו הרבה דיונים בנושא הזה

עאידה תומא סלימאן:  אפילו בקדנציה הקודמת - - -     

ארז מלול: חבר הכנסת גלעד קריב, זה מפריע

עאידה תומא סלימאן: בקדנציה הקודמת זה עבר בטרומית, והתחלנו משא ומתן עם משרד האוצר על התנאים שבהם אפשר להכיר בחל"ת ולשלם את דמי האבטלה

עאידה תומא סלימאן:  בקדנציה הזו הוועדה לקיום מעמד האישה קיימה דיון בנושא הזה לאחר פנייתי גם לחברת הכנסת פנינה תמנו שטה, היושבת-ראש, ואני מודה לה על זה

עאידה תומא סלימאן:  חשוב לציין שכל הגורמים הממשלתיים אז הסכימו לשינוי שצריך להתבצע בחוק בעניין זה

עאידה תומא סלימאן:  גם משרד העבודה הסכים שצריך לקחת בחשבון את המצב של חלק מהעובדות - -       

ארז מלול: חבר הכנסת גואטה

ארז מלול:  די, אני איאלץ - - -      

עאידה תומא סלימאן: הביטוח הלאומי, שהוא האחראי לתשלום דמי אבטלה במקרים כאלה, גם הדגיש את הצורך ואמר שלפני התיקון הקודם הוא נהג ללכת לפי קריטריונים ברורים, שבהם נמדד המרחק מהבית ובהם נמדד אורך המשמרת – למי שעובדות במשמרות – כדי להכיר בחל"ת הזה, ולשלם דמי אבטלה

עאידה תומא סלימאן:  הוא לא התנגד להצעת החוק שאני מעלה

עאידה תומא סלימאן:      גם בדיון בוועדת השרים, הביטוח הלאומי לא התנגד

עאידה תומא סלימאן:  נציבות שוויון הזדמנויות בעבודה תמכה, ואפילו אמרה שזאת הצעת חוק חשובה

עאידה תומא סלימאן:  אני חייבת להגיד, בדיון שהתקיים בוועדה לקידום מעמד האישה בנושא הזה ובעוול שנעשה בחקיקה ב-12 בספטמבר 2021 – אפילו יושב-ראש הקואליציה, חבר הכנסת אופיר כץ, השתתף בדיון באותה עת, אבל אז הוא לא היה יושב-ראש קואליציה, הוא היה באופוזיציה – חבר הכנסת אופיר כץ אמר – בקואליציה של הכנסת הקודמת התהדרו בזה שהם מייצגים את הנשים – הוא אמר, ואני מצטטת: אבל כשהנשים האזרחיות, לא שרות ולא ח"כיות, צריכות את העזרה, אין מי שיעזור להן

עאידה תומא סלימאן:  זה הכול נשים, ואנחנו הרבה ואנחנו דומיננטיות

עאידה תומא סלימאן:  הכול, כנראה, טוב לכתבות אבל לא לחיי היום יום של האזרח, של האזרחית, שצריכה את הסיוע

עאידה תומא סלימאן:       אני עכשיו פונה אליך, יושב-ראש הקואליציה, ואומרת לך, בדיוק עכשיו האזרחיות צריכות את התמיכה שלכם, חבר הכנסת אופיר כץ, כפי שאמרת לקואליציה הקודמת, ואני מצטטת: כאשר זה קשור לאזרחיות והן צריכות את הסיוע שלכם, אני אומרת לך עכשיו, לקואליציה הזאת יש אזרחיות עובדות שצריכות את התמיכה שלכם כדי שיוכלו גם להתפתח ולתרום לשוק העבודה, וגם כדי להיות אימהות, לפי ראיית העולם שלהן ולתרום לחינוך ולגידול של הילדים שלהן

עאידה תומא סלימאן:       אני רוצה להדגיש שבעצם גם בדיון שהתקיים בוועדה לקידום מעמד האישה האוצר אמר: יש פה סוגיה של קריטריונים

עאידה תומא סלימאן:  כלומר, לא התנגדו

עאידה תומא סלימאן:  האוצר לא התנגד עקרונית לרעיון, הוא אמר, שזאת בעיה של קריטריונים

עאידה תומא סלימאן:  בדיונים שהיו לי איתם, אחרי שהעברתי את זה בטרומית בקדנציה הקודמת, התווכחנו עד כמה שעות המשמרת נחשבת פוגעת בתפקוד של העובדת כאימא

עאידה תומא סלימאן:  התווכחנו על המרחק מהבית – כמה המרחק צריך להיות – אבל הם לא אמרו לי שהם מתנגדים

עאידה תומא סלימאן:  עובדה שזה עבר בטרומית, בכפוף לאוצר

עאידה תומא סלימאן:       עכשיו, האוצר מתנגד והאוצר היה הגורם היחיד בדיונים בוועדה, שהתנגד להצעת החוק הזאת וחבל

עאידה תומא סלימאן:  חבל, כי בעצם אתם שוללים את האפשרות הזאת מהרבה רופאות מתמחות, מהרבה נשים קשות-יום שצריכות לעבוד משמרות ארוכות מאוד, ולגזול מהן את האפשרות כן להיות ליד הילדים שלהן

עאידה תומא סלימאן:      אני פונה לקואליציה, שביקרה את הקואליציה הקודמת ואמרה לה: איפה אתם כשהאזרחיות צריכות אתכם? אני פונה אליכם ואומרת, איפה אתם כאשר האזרחיות – כלל האזרחיות – צריכות אתכם? אני פונה לנשים באולם, שגם יתמכו בהצעה הזאת

עאידה תומא סלימאן:  ואני חושבת שהגיע הזמן, אם אתם מכירים בכך שתיקון החוק עשה עוול בהיסח דעת, אז בואו נתקן אותו

ארז מלול: תודה רבה

ארז מלול:  אני מזמין את השרה עידית סילמן, בשם שר העבודה יואב בן צור, להציג את עמדת הממשלה ביחס להצעת החוק

ארז מלול:  עד עשר דקות לרשותך, בבקשה

עידית סילמן: עאידה, הקשבתי לך בקשב רב

עידית סילמן:  אני מביאה פה את תשובתו של השר

עידית סילמן:  הסתכלי על מה שהוא אומר פה, ואם זה נראה לך לא מתאים, כמובן תמיד אפשר אחר כך ללכת ולנסות לתאם עוד פעם ולראות, אם אפשר להגיע לדין ודברים, או במה מדובר

עאידה תומא סלימאן: זו החלטת ועדת שרים - - -      

עידית סילמן: אז גם לעבוד אחר כך מול ועדת שרים, זה חשוב

עידית סילמן:  יש שם שרים שתמיד אפשר לדבר איתם ולעשות עבודה אמיתית על הדברים

עידית סילמן:       הצעת החוק של חברת הכנסת עאידה תומא סלימאן מבקשת לתקן את סעיף 179 – תיקון שפקע זה מכבר – ולקבוע כי נשים שיצאו לחל"ת לאחר לידה מיוזמתן, בנסיבות המפורטות בסעיף, ייהנו מזכאות לדמי אבטלה

עידית סילמן:  מדובר במקרים שבהם מקום העבודה מרוחק ממקום המגורים, במקרים של היעדר תחבורה ציבורית סדירה ממקום המגורים למקום העבודה, של עבודה בשעות מרובות, משמרות, של פיצול או מצב בריאות של המבוטחת או של בן משפחתה המונע ממנה לחזור לעבודה

עידית סילמן:       מכובדיי, דמי אבטלה נועדו לסייע לאדם המצוי בין עבודות ומחפש מקור פרנסה חדש

עידית סילמן:  משכך, הוראות חוק הביטוח הלאומי התייחסו אך ורק לזכאות לדמי אבטלה בעת פיטורין ולא בעת חל"ת

עידית סילמן:  עם זאת, פסיקת בית הדין לעבודה הרחיבה את הזכאות גם למקרים שבהם אדם יוצא לחל"ת מכורח, בלי שרצה או ביקש לעשות כן

עידית סילמן:  במסגרת משבר הקורונה, שילם הביטוח הלאומי דמי אבטלה לעובדים רבים שנאלצו לצאת לחל"ת בשל המשבר הכלכלי

עידית סילמן:       בחקיקה שעברה בחודש יולי 2022, תוקן חוק הביטוח הלאומי ונקבע בו כי הזכאות לדמי אבטלה בתקופת חל"ת תהא מותנית בשלושה תנאים מצטברים: תנאי ראשון – שהיציאה לחל"ת הינה ביוזמת המעסיק; התנאי השני – שהיציאה היא לתקופה של 30 ימים לפחות; התנאי השלישי הוא שכל עוד לרשות העובד עומדים ימי חופש, לא תהיה לו זכאות לדמי אבטלה

עידית סילמן:       בעקבות המשבר התעסוקתי שנוצר עקב מלחמת חרבות ברזל, העברנו בחקיקה בכנסת, בהוראת שעה, שורת הקלות בתנאים בהקשר הזה עד ליום 31 בדצמבר 2023, במובן זה שמבוטח לא נדרש לנצל את ימי החופשה, אך התנאי בדבר החובה שהחל"ת הוא ביוזמת המעסיק נותר בעינו

עידית סילמן:       השר מציין פה, שהצעת החוק הנוכחית להקל בתנאי החל"ת לנשים לאחר לידה, באופן שבו אין צורך המספק את הדעת להקל, תפגע באופן בוטה במעסיקים, ויכולה בעצם לייצר מציאות שמעסיקים רבים ישקלו אם להעסיק נשים בעקבות התנאים הנוקשים שהצעת החוק רוצה להטיל עליהם

עידית סילמן:  מכיוון שעולה חשש ברור שהצעת החוק תפגע בהעסקת נשים במשק, אשר על כן, אני קוראת לא לתמוך בהצעת החוק

עידית סילמן:  מבחינת השר, מבחינת המשרד, זה להצעת החוק שלך

עידית סילמן:  לכן אני אומרת שאם את חושבת אחרת ואם את חושבת שיש מה לבוא בדין ודברים פעם נוספת ושאת רואה פערים, לנסות לעשות את זה

עידית סילמן:       אני רוצה רגע לנצל את ההזדמנות ואת הבמה ולדבר פה על נושא שמדיר שינה מעיניי

עידית סילמן:  השרה אורית סטרוק, שנמצאת במליאה, אני אשמח אם תקשיבי, השרה סטרוק, זה נוגע גם אלייך

ארז מלול: השרה סטרוק, היא מדברת אלייך

עידית סילמן: השרה סטרוק, אני רוצה לשתף אותך בנושא שמדיר שינה מעיניי, ואני בטוחה שגם מעינייך, כי את שאלת אותי על הנושא הזה

עידית סילמן:  לא רק זה, גם חבר הכנסת קרויזר שאל אותי על הנושא הזה הבוקר, והבנתי שהוא מבקש לקדם דיון בוועדת הפנים והגנת הסביבה של הכנסת

עידית סילמן:  תראו, זה לא סוד שאחד הנושאים המשמעותיים ביותר זה המפגעים הסביבתיים שאנחנו מתמודדים איתם במדינת ישראל בכלל, אבל ביהודה ושומרון בפרט

עידית סילמן:       ביהודה ושומרון, כמו גם בבקעת הירדן – פשוט אתמול הייתי בבקעת הירדן, אורית, גם בבית חגלה וגם בקדם ערבה, ביישובי המעוצה האזורית מגילות, וראינו שיש מפגעים סביבתיים רבים

עידית סילמן:  כשאני מדברת על מפגעים סביבתיים רבים

עידית סילמן:  אני מדברת על שרפות פסולת פיראטיות בלתי חוקיות; אני מדברת על מחצבות פיראטיות; אני מדברת על הרס של אתרי מורשת ושמורות טבע, על גריטות רכבים פיראטיות – כל הדברים האלה שנעשים באופן בלתי חוקי

עידית סילמן:  הרס גמור של גב ההר

עידית סילמן:      מיותר לציין שגם נושאים של שפכים – בסופו של דבר, אתם יודעים, הדברים לא נשארים בגב ההר

עידית סילמן:  הם משפיעים על כל אזרחי מדינת ישראל

עידית סילמן:  אנחנו יודעים שבנושאים סביבתיים, בסביבה, אין גבולות

עידית סילמן:  אין גבולות

עידית סילמן:  כי העשן שמיתמר מאזור רנתיס או מאזורים אחרים – אתמול היינו באזורי יריחו – בסופו של דבר פוגע באזרחים בכל מדינת ישראל

עידית סילמן:  הייתה לנו לפני כמה שבועות שרפה ענקית ברנתיס שהשפיעה על כל מרכז מדינת ישראל: שוהם, אור יהודה, יהוד, בני ברק, הגיעה אפילו עד תל אביב

עידית סילמן:  המצב הזה הוא מצב אבסורדי שאנחנו לא יכולים לקבל אותו

עידית סילמן:      לאור העובדה הזאת, המשרד שלי הגיש הצעת מחליטים השנה, הצעת מחליטים של מפגעים חוצי גבולות ביהודה ושומרון, כדי לנסות ולהשפיע ולהחיל חקיקה שהיא חקיקה סביבתית – חוק שמירת ניקיון וחוק אוויר נקי, שלא קיימים ביהודה ושומרון, ושאין לנו גם כמשרד הסמכה לאכוף באזורים האלה

עידית סילמן:  כשאין הסמכה לאכוף וכשאין לנו יכולת לעשות טיפול מעמיק ויסודי, הדברים נראים כהחמרה רצינית, ובטח עכשיו בימים האלה של מבצע חרבות ברזל – של המלחמה, לא מבצע, מלחמת חרבות ברזל

עידית סילמן:       אני חייבת להגיד שאתמול היינו בקדם ערבה ובבית חגלה, ביישובים במועצה האזורית מגילות, לא רק שם, אלא גם בבית אל וגם במועצת בנימין וגם במועצת שומרון, ואנחנו מסיירים אין-ספור פעמים במקומות האלה

עידית סילמן:  אני גם שיגרתי מכתבים לשר הביטחון ולשר במשרד הביטחון, האמון על המינהל האזרחי, כדי שנוכל אפילו להחיל צווי אלוף בתקופה קריטית כזאת על החקיקה הסביבתית ביהודה ושומרון, שתוכל לסייע למגר את התופעות הפסולות הפיראטיות והבלתי-חוקיות האלה; כדי שכל אזרחי מדינת ישראל, כל האזרחים, יוכלו לנשום אוויר נקי

ארז מלול: תודה רבה

עידית סילמן: אז עאידה, לגבי הצעת החוק הזו קיבלת את התשובה, ואת מוזמנת גם לבצע התייעצות עם השר הממונה

ארז מלול: תודה רבה

עידית סילמן: תודה רבה

ארז מלול: תודה רבה

ארז מלול:  חברת הכנסת עאידה, את מעוניינת להשיב לתשובה? עד שלוש דקות לרשותך

עאידה תומא סלימאן: אני רוצה כן להגיב על התשובה הזו

עאידה תומא סלימאן:  אני רוצה להדגיש שאני לא מתפלאה מהתשובה שקיבלתי ומהנימוק למה מסרבים להצעת החוק הזו

עאידה תומא סלימאן:  כי בעצם, הטיעון שניתן – וחבל שדווקא שרה אישה הקריאה את התשובה הזו – מחזיר את הדיון על זכויות נשים בעבודה ועל הזכות של נשים בכלל להיכנס לשוק העבודה ועושה – ממש מחזירים עטרה ליושנה, מחזירים את הדיון לטיעונים השוביניסטיים כאילו מגינים על נשים

עאידה תומא סלימאן:  אל תגנו עליהן

עאידה תומא סלימאן:  הן כבר נמצאות בשוק העבודה

עאידה תומא סלימאן:  רוצים להגן על הנשים? תאפשרו להן לעבוד כאשר הן לא מנסות לתאם בין כל התפקידים המוטלים על כתפיהן

עאידה תומא סלימאן:  תתחשבו בעובדה שהן גם אימהות

עאידה תומא סלימאן:  אתם רוצים כן להגן על הנשים בשוק העבודה - - -     

אלמוג כהן: גברתי, תאמרי שלום לחיילי צה"ל

אלמוג כהן:  שלום לחיילי צה"ל - - -     

ארז מלול: חבר הכנסת אלמוג כהן

אלמוג כהן: תברך אותם

ארז מלול: לא, לא, לא, לא

עאידה תומא סלימאן: כאשר אתם רוצים להגן על הנשים בשוק העבודה, תיתנו להן אפשרות להתפתח בשוק העבודה בכבוד

עאידה תומא סלימאן:  אל תגידו: זה ייתן למעסיקים – אתם בעצם פה מגינים על זכויות המעסיקים ולא על זכויות האישה

עאידה תומא סלימאן:  אל תתבלבלו לנו את הראש עם זה

עאידה תומא סלימאן:  חבל, אני הייתי מצפה עכשיו מכל מי שנמצא באולם כן להצביע לגופו של חוק, לא לגופה של המציעה ולא לטענות השוביניסטיות האלה

אלמוג כהן: תגידי "כל הכבוד לחיילי צה"ל" – אני מצביע לך

ארז מלול: חבר הכנסת אלמוג, חבר הכנסת אלמוג, די

ארז מלול:  תודה רבה

ארז מלול:       חבריי חברי הכנסת, אנחנו עוברים להצבעה על הצעת חוק הביטוח הלאומי (תיקון – תשלום דמי אבטלה לנשים שיצאו לחופשה ללא תשלום לאחר לידה מסיבות מוצדקות), התשפ"ג–2022

ארז מלול:  הצבעה

ארז מלול: בעד ההצעה להעביר את הצעת החוק לוועדה – 25 

ארז מלול: נמנעים – 1 

ארז מלול: להלן תוצאות ההצבעה: בעד – 25, 45 מתנגדים

ארז מלול:  אני קובע כי הצעת חוק הביטוח הלאומי (תיקון – תשלום דמי אבטלה לנשים שיצאו לחופשה ללא תשלום לאחר לידה מסיבות מוצדקות), התשפ"ג–2022, לא אושרה והוסרה מסדר-היום

ארז מלול: [הצעת חוק פ/1664/25; נספחות

ארז מלול: ] 

ארז מלול: חבריי חברי הכנסת, נעבור לנושא הבא על סדר-היום – הצעת חוק הכרה אזרחית בהכשרות צבאיות (תיקון – הכרה בניסיון פיקודי כניסיון ניהולי), התשפ"ג–2023, של חברי הכנסת משה טור פז ויאיר לפיד

ארז מלול:  אני מזמין את חבר הכנסת טור פז להציג את החוק

ארז מלול:  לרשותך עד עשר דקות, בבקשה

משה טור פז: אדוני היושב-ראש, חבריי חברי הכנסת, בואו נדמיין רגע שדוד המלך – את שומעת, טלי גוטליב, טלי? בואו נדמיין רגע שדוד המלך היה מגיע למכרז בשירות המדינה

משה טור פז:  דוד המלך מגיע – קשה לי לדבר כך, אדוני היושב-ראש

ארז מלול: חברי הסיעה שלך, חברי סיעת יש עתיד – תראה איזה רעש

ארז מלול:  תראה איזה רעש מהצד הזה

ארז מלול:  חברת הכנסת מירב, זה מפריע

משה טור פז: בואו נדמיין שדוד המלך מגיע למכרז - - -     

ארז מלול: חבר הכנסת אופיר כץ, זה מפריע

ארז מלול:  זה מפריע

משה טור פז: דוד המלך מגיע למכרז בשירות המדינה

משה טור פז:  יושבים בוועדת המכרז ואומרים לו: תקשיב, דוד, אין לך ניסיון רלוונטי, אתה רועה צאן

משה טור פז:  אומר דוד המלך: אני ניצחתי את הצבאות הכי חשובים במזרח התיכון

משה טור פז:  אומרים לו: אבל איזה ניסיון ניהולי יש לך? מה עשית? בסך הכול אתה איש צבא

משה טור פז:  אומר להם דוד המלך: אני מלך ישראל

משה טור פז:  אומרים לו: לא, לא, תקשיב, זה לא רלוונטי, אתה לא ניהלת אצלנו בשירות, בשום מקום

משה טור פז:      הפער הזה שבין מעשים לדיבורים הוא נושאה של הצעת החוק הזאת

משה טור פז:  מאז תחילת מלחמת חרבות ברזל אנחנו עושים מאמץ אדיר בבית הזה, מדברים בשבח חיילי צה"ל, עוסקים בזרועות הביטחון, מנסים לתמוך בכל דרך

משה טור פז:  בסך הכול 1

משה טור פז: 5% מאזרחי ישראל משרתים בסדיר, עוד 2% ומשהו במילואים

משה טור פז:  אחוז קטן מאוד נושא בנטל

משה טור פז:  לא, זה לא כולל את כולם

משה טור פז:  כשליש מהחברה הישראלית הוא לא בפוטנציאל הגיוס היום, ומתוך השאר ממצים את מה שאפשר, למעלה מ-86%

משה טור פז:  מתוך המתגייסים, חלק קטן הולך לשירות קרבי, ומתוך ההולכים לשירות קרבי חלק קטן הולכים להיות מפקדים, ומתוכם – להיות קצינים

משה טור פז:  אחוז הקצינים והמפקדים, אדוני היושב-ראש, שנהרגו ונפצעו במלחמת חרבות ברזל גדול לאין-שיעור מאחוזם בכוחות הלוחמים

משה טור פז:      אתמול ביקרתי במחלקת השיקום את חברי סגן אלוף יונתן בהט, שהוא אחד מאלפי פצועים של צה"ל

משה טור פז:  הוא פצוע מחמישה כדורים בהיתקלות פנים אל פנים עם מחבלים

משה טור פז:       אז על מקומם של חיילי ומפקדי צה"ל אנחנו צריכים לא רק להצהיר, אנחנו צריכים גם לקיים

משה טור פז:  מה שהצעת החוק הזו באה לתקן זו לקונה, לקונה שקיימת היום, שבמסגרתה אין חובה במדינת ישראל להכיר בניסיון פיקודי, כן, כן, בשירות המדינה, ברשויות המקומיות, וכנגזרת מכך גם במגזר השלישי ובעולם העסקי

משה טור פז:  אם היית עכשיו מפקד בצה"ל, החודשים האלה לא נספרים לך בשום מובן

משה טור פז:  היית מ"כ בצנחנים – שמונה חודשים פיקדת על חיילים בשדה הקרב; היית מ"מ בשריון – שנתיים ניסיון כמפקד מחלקה בשדה הקרב; היית מ"פ בגולני – יש לך ארבע שנים של ניסיון פיקודי רלוונטי

משה טור פז:  לא משנה, אתה מגיע למכרז – אתה כאחד האדם

משה טור פז:  אין היום הכרה דה פקטו, כלומר, אין חובה להכיר בניסיון פיקודי של חיילי צה"ל כניסיון ניהולי

משה טור פז:      וכאן – אולי לא צריך לציין, אבל אני אגיד בכל זאת – הרי ניסיון פיקודי הוא רלוונטי מאין כמוהו

משה טור פז:  אם אתה עכשיו הובלת חיילים בנחל עזה או בח'אן יונס, אז כנראה שאתה יודע לתת הוראות, להבדיל בין עיקר לטפל, לנהל כוח אדם ועוד כהנה וכהנה, ועדיין, הניסיון הזה לא בהכרח מוכר לך

משה טור פז:  ואני רוצה להדגיש כאן, הניסיון הזה לא מדבר בעיקר – ומבחינתי בכלל – על סגני אלופים, אלופי משנה, קצינים בכירים, אלא דווקא על הקצינים הזוטרים ועל המפקדים, אלו שצברו עוד כמה חודשים

משה טור פז:  היום כשהם מגיעים למכרז, למקום שבו הניסיון שלהם נדרש, הוא לא בהכרח מוכר

משה טור פז:  ואני אומר כאן, זה גם שם אותם בעמדת נחיתות מול כאלה שלא שירתו או לא שירתו כמפקדים כשהם בעצם מגיעים עם עוד שנתיים, שלוש, ארבע, חמש שנות ניסיון שלא מכירים להם בו

משה טור פז:      העובדה שצריך לחוקק הצעת חוק כזאת היא בושה, אבל העובדה שאין עליה הסכמה ושהיא לא חלק מההסכמות שבין הקואליציה והאופוזיציה היא לא מהרגעים המפוארים של מלחמת חרבות ברזל

משה טור פז:       עכשיו אני חייב לשתף כאן

משה טור פז:  ישבתי בוועדת מכרזים לא פעם ולא פעמיים בהיותי ראש מינהל החינוך של עיריית ירושלים ובמשרד החינוך, ואני חייב לומר, בהרבה מקרים אנשים אפילו לא מודעים לכך שהם יכולים לבקש, כי אף פעם אף אחד לא אמר להם, כי לא נקבע שניסיון פיקודי הוא ניסיון ניהולי

משה טור פז:  ראיינתי פעם לתפקיד בחורה שהייתה מ"פית בצה"ל ואמרתי לה: תגידי, למה לא כללת את שנות הניסיון שלך כמ"פית, כמ"מית, כמפקדת, בקורות החיים? היא אמרה: אני לא יודעת, אני לא הבנתי שזה כלול

משה טור פז:  אז הינה לנו עוד לקונה

משה טור פז:      ואני אומר כאן לחבריי חברי הכנסת שוב: בואו לא נפטיר כאשתקד, בואו לא נניח שהמצב טוב, כי הוא לא

משה טור פז:  אם אנחנו רוצים לשים את צה"ל, את זרועות הביטחון, ובוודאי את המפקדים בהם, על ראש שמחתנו, אם אנחנו רוצים לתת בחוק את היתרון של להיות מפקד בצה"ל דה פקטו, אני חושב שהדבר הזה דרוש בחקיקה

משה טור פז:  העובדה היא שזה לא המצב היום

משה טור פז:      הצעתי כאן לחבריי חברי הכנסת, וכאן אני פונה גם למרכזי הקואליציה, להעביר את ההצעה הזו בקריאה טרומית, לדון בוועדה שתיקבע באופי ההכרה, כולל הגבלה – אולי נדרשת – לאיזו דרגות היא מתייחסת

משה טור פז:  אני קורא לחברי הכנסת, קואליציה ואופוזיציה, לתמוך בהצעת החוק ניסיון פיקודי כניסיון ניהולי

משה טור פז:  תודה

ארז מלול: תודה רבה

ארז מלול:  אני מזמין את השרה עידית סילמן להשיב על הצעת החוק בשם הממשלה

ארז מלול:  עד עשר דקות לרשותך

עידית סילמן: אדוני היושב-ראש, כנסת נכבדה, הצעת חוק הכרה אזרחית בהכשרות צבאיות (תיקון – הכרה בניסיון פיקודי כניסיון ניהולי), התשפ"ג–2023, של חברי הכנסת משה טור פז ויאיר לפיד – חוק הכרה אזרחית בהכשרות הצבאיות קובע כי ראש אכ"א רשאי לבקש מגורם אזרחי מוסמך, כהגדרתו בחוק, להכיר בהכשרות הצבאיות שניתנות במסלול צבאי מסוים, בדומה לאופן שהוא מוסמך להכיר בהכשרה הניתנת באותו עניין במסגרת אזרחית

עידית סילמן:  חוק זה חוקק על מנת לאפשר את השתלבותם הקלה והמהירה של מי שהשתחררו משירות צבאי בשוק התעסוקה, בעיקר ובפרט בתחומי עיסוק מקצועיים הדומים או אף זהים במהותם למקצוע הצבאי שרכשו, ובכך להיטיב הן עם המשק והן עם אותם חיילים משוחררים בכך שתיחסך מהם השקעת משאבי הזמן והכסף הנדרשים לרכישת הכשרה שהם כבר מחזיקים בה

עידית סילמן:  מנגד, החוק שומר את כוחם וסמכותם של הגורמים האזרחיים המוסמכים לקבוע תנאי הכשרה מקצועית על פי שיקול דעתם המקצועי בכל נושא ועולם תוכן רלוונטי

עידית סילמן:  החוק רחב למדי באפשרויות החלתו

עידית סילמן:       הצעת החוק שלפנינו מבקשת לקבוע כי על אף האמור בחוק, נציבות שירות המדינה תהיה מחויבת להכיר בניסיון פיקודי שרכש קצין המשרת כלוחם כניסיון ניהולי

עידית סילמן:  הצעת החוק נראית כמיותרת, שכן כבר כיום מכירה נציבות שירות המדינה בפועל בניסיון צבאי כרלוונטי במגוון הקשרים

עידית סילמן:  קינלי, זה מה שהם טוענים – שהיום, גם במה שיש די מכירים בהקשרים השונים, זאת אומרת, בכלל זה, למיטב ידיעתנו, מוכר ניסיון פיקודי

טלי גוטליב: אבל זה לא נכון - - - אבל זה לא מתאים לפה, זה - - - את שיקול הדעת

עידית סילמן: טלי, שנייה

טלי גוטליב: רגע, סליחה

עידית סילמן: יכול להיות שלא מתאים לחוקק חוק כזה

ארז מלול: זה מה שהיא אמרה

עידית סילמן: זה מה שאמרת

ארז מלול: זה מה שחברת הכנסת טלי אמרה

טלי גוטליב: - - -     

עידית סילמן: כן, שזה לא ייקבע

טלי גוטליב: נכון

עידית סילמן: שזה יהיה שיקול דעת שאפשר לשקול אותו, וגם הם אומרים שזה בעצם נעשה היום

עידית סילמן:  בכלל זה, הם אומרים, למיטב ידיעתנו, מוכר ניסיון פיקודי – לאו דווקא של לוחמים אלא של קצינים בכלל – כניסיון ניהולי על פני הדברים

עידית סילמן:  לכן נראה כי ההצעה לא נדרשת ולא משנה איזשהו משהו במציאות הנוכחית

עידית סילמן:  עם זאת, הם מציינים, ראוי לשמר שיקול דעת לנציבות כמי שאמונה על כלל הליכי גיוס העובדים לשירות המדינה, ולוועדת המכרז הספציפית למשרה מסוימת, שמכירה באופן מיטבי את התפקיד המדובר, ולאפשר לה לשקול את ניסיונו של המועמד המסוים ואת הרלוונטיות שלו לתפקיד הספציפי המוכרז

עידית סילמן:      זאת אומרת, קינלי, גם ממה שאני מבינה שמשיב לך פה השר, הוא בעצם אומר שמה שיש היום – יש הכלה של אותו ניסיון

עידית סילמן:  גם אנחנו, כשהדרכנו בעצם השירות הצבאי שלנו – לדוגמה, אני הייתי בחברה להגנת הטבע, הייתי מדריכה – הניסיון התעסוקתי הזה נחשב לי גם בזמן שלאחר מכן

נאור שירי: - - - מגינה על הטבע - - -     

עידית סילמן: מגינה, מגינה על הטבע, נאור שירי

עידית סילמן:  אני מחכה להצעת החוק שלך בנושא הזה, בנושא סביבתי

נאור שירי: בשביל מה, בשביל שתדחי אותה?     

עידית סילמן: למה? ממש לא

עידית סילמן:  הינה, היום יש גם הצעת חוק שעולה, של יסמין פרידמן, שאנחנו תומכים בה, הצעת חוק סביבתית

עידית סילמן:  למה אתה אומר - - -     

נאור שירי: אבל את - - - בהצעת החוק שלו

עידית סילמן: למה אתה אומר שלא?     

נאור שירי: - - -     

עידית סילמן: של?     

נאור שירי: של המשרד שלך בוועדות - - - במליאה

עידית סילמן: ממש לא, ואנחנו גם בדיון על זה

עידית סילמן:  ממש לא

עידית סילמן:  וקודם כול אני חייבת להגיד לך, נאור שירי – אם כבר, נאור שירי, קודם כול, אנחנו הצטרפנו ואנחנו שלחנו מכתבים לגבי אותם יועצים במוסדות התכנון, ולא רק יועצים במוסדות התכנון ששימרנו אותם בהסכמים הקואליציוניים הקודמים של השנה שעברה

נאור שירי: והקיצוצים על השרפות? והקיצוצים על יחידות הסביבה?     

עידית סילמן: איזה קיצוצים? ממש לא

עידית סילמן:  אני רק אספר לך שהפוך: היחידות הסביבתיות – נאור, שאלת, וזו הזדמנות טובה וטוב ששאלת, כי באמת בהסכמים הקואליציוניים הנוכחיים רצו לקצץ לנו את כל התקציב ליחידות הסביבתיות ולאיגודי הערים, שהם בעצם – נאור, אם כבר אתה שואל, תקשיב – זרוע הביצוע שלנו, של השלטון המקומי והאזורי בישראל, שאותם אנחנו כמשרד הגדרנו כקהל יעד ומטרה

עידית סילמן:  ואני שמחה, כי נלחמנו על אותן יחידות סביבתיות ואפילו השארנו את התקציב שלהן

עידית סילמן:  לא רק שימרנו אותו באותם הסכמים קואליציוניים אלא הוספנו להם, ויצאנו בימים האחרונים בקול קורא ליחידות הסביבתיות לשנת 2024, לשנת 2025 ולשנת 2026 – שלוש שנים קדימה

עידית סילמן:      אז אנחנו שומרים על היכולות הסביבתיות שלנו ומשמרים אותן - -     

ארז מלול: הוא לא מקשיב לך

עידית סילמן: - - ונאור שירי, במקרה שטעית, לא רק זה – אנחנו הוספנו תקציב למשרד להגנת הסביבה ולא קיצצנו  במשרדים בתקציב הנוכחי

ארז מלול: הוא לא מכבד אותך, אז מה את עונה לו?     

עידית סילמן: זה בסדר, אנחנו עונים לו

עידית סילמן:  הוא יכול להחליט שהוא לא מקשיב, אבל כל מי ששואל שאלה – רק שתדעו שיש לנו עליה תשובה, ואנחנו עושים עבודה סביבתית גדולה וראויה

עידית סילמן:  זה לעניין שלך, ואם יש לך על זה איזשהן השגות אז אתה יכול להשיב ולהעיר עכשיו

עידית סילמן:      לכן, הממשלה מציעה להתנגד לחוק הזה

ארז מלול: תודה רבה

ארז מלול:  חבר הכנסת טור פז רוצה להשיב לשרה

ארז מלול:  עד שלוש דקות לרשותך

משה טור פז: אדוני היושב-ראש, חבריי חברי הכנסת, השרה סילמן, הקשבתי לדבריך בקשב רב, וכבר בראשית דבריך נמצאת לב הבעיה: החוק מאפשר, החוק לא מחייב

משה טור פז:  יושב מנהל מחוז או ראש אגף בוועדת מכרז, ומאיזושהי סיבה הוא בוחר להתעלם מניסיון פיקודי – שוב, המ"כ בגולני, המ"מ בצנחנים, המ"פ בשריון – כי הוא לא רוצה לכלול את זה כניסיון רלוונטי

משה טור פז:  הצעת החוק הזאת נדרשת כי היא לא מתחייבת והיא גם לא מתקיימת בפועל

משה טור פז:  אם אנחנו חושבים שאנחנו יכולים לשלוח את חיילי צה"ל בלי שיקול דעת לשדה הקרב, לא צריך להיות שיקול דעת לאיש המכרז הרלוונטי כשהוא מחליט לכלול או לא לכלול ניסיון פיקודי

משה טור פז:       ציטטת פה את נציבות שירות המדינה

משה טור פז:  נציבות שירות המדינה, כבודה במקומה מונח

משה טור פז:  אני לא חושב שפקיד כזה או אחר יכול לבוא ברגע נתון ולומר: אתה מ"פ בגולני, אבל זה לא רלוונטי לי כרגע

משה טור פז:  אם אתה פיקדת על חיילים, זה היה מספיק טוב – הניסיון שלך הוא רלוונטי פה

משה טור פז:      אני קורא כאן גם לראשי שדולת המילואים קרויזר וסולומון, גם לך, אלמוג כהן, לכל חברי הכנסת מהקואליציה: אם אנחנו מדברים על חשיבות השירות הצבאי, אז כן, מפקד בצה"ל, זה ניסיון ניהולי, זה ניסיון ניהולי רלוונטי, ומן הראוי לתמוך בהצעת החוק הזאת

משה טור פז:  אין שום היגיון להתנגדות חוץ מאיזושהי התקרנפות של אנשים מסוימים בצד הזה

משה טור פז:  תודה

ארז מלול: תודה רבה

ארז מלול:       חבריי חברי הכנסת, אנחנו נעבור להצבעה על הצעת חוק הכרה אזרחית בהכשרות צבאיות (תיקון – הכרה בניסיון פיקודי כניסיון ניהולי), התשפ"ג–2023

ארז מלול:  הצבעה

ארז מלול: בעד ההצעה להעביר את הצעת החוק לוועדה – 22 

ארז מלול: נמנעים – אין 

ארז מלול: להלן תוצאות ההצבעה: בעד – 22, 49 מתנגדים, אין נמנעים

ארז מלול:  אני קובע כי הצעת חוק הכרה אזרחית בהכשרות צבאיות (תיקון – הכרה בניסיון פיקודי כניסיון ניהולי), התשפ"ג–2023, לא אושרה ותוסר מסדר-היום

ארז מלול: [הצעת חוק פ/3460/25; נספחות

ארז מלול: ] 

ארז מלול: חבריי חברי הכנסת, אנחנו נעבור לנושא הבא שעל סדר-היום – הצעת חוק המאבק בטרור (תיקון – אי-החזרת גופת מחבלים), התשפ"ג–2023, של חבר הכנסת משה סולומון וקבוצת חברי הכנסת

ארז מלול:  להצעת החוק הוצמדו שתי הצעות חוק נוספות, של חברי הכנסת עודד פורר ואליהו רביבו

ארז מלול:  אני מזמין את חבר הכנסת סולומון לנמק את ההצעה

ארז מלול:  עד עשר דקות לרשותך

משה סולומון: אדוני היושב-ראש, שרים, חברי הכנסת, אין אחד שלא מכיר את שמה של שני לוק, השם ייקום דמה

משה סולומון:  סרטון חטיפתה של שני לוק, צעירה בת 22, על המראות הקשים שבו, הפך לוויראלי והופץ ברחבי העולם כאחד מהמראות המזעזעים ביותר מאז תחילתה של המלחמה שבה אנו מצויים, מלחמת חרבות ברזל

משה סולומון:  שני תועדה כשהיא מחוסרת הכרה לאחר שעונתה וחוותה זוועות בלתי נתפסות - -     

ארז מלול: חברת הכנסת מיכל, את מפריע לחבר סיעתך

משה סולומון: - - שרועה על טנדר ומוצגת לראווה ברחובות עזה על ידי מחבלי חמאס הארורים, ומסביב המון צמא דם מריע ומבזה את גופתה

משה סולומון:        אביה של שני התראיין לאחר שהתבשר בידיעה הקשה שקיבל, וביקש: "אני רוצה שנזכור את זה שהיא הייתה עקודה על הטיוטה לצד חמישה מחבלי חמאס שישבו על ידה

משה סולומון:  צריך לזכור את הרוע שלהם, כדי שבעתיד נוכל לתקן את זה

משה סולומון: "     בשבועות הראשונים פיעמה התקווה כי שני עדיין בחיים ומוחזקת בבית חולים ברצועת עזה, אך לאחר שלושה שבועות, בעקבות ממצאים שנמצאו, הגיעה הבשורה הקשה ששני איננה בין החיים

משה סולומון:  שני היא אחת מתוך 31 חטופים וחטופות שנרצחו ומוחזקים בשבי בידי ארגון חמאס האיום והנורא: גיא אילוז, אורן גולדין, רביד אריה כץ, אביב אצילי, מיה גורן, קיריל ברודסקי, תומר אחימס, שקד דהן, אסף חממי, עפרה קידר, אריה זלמנוביץ', רונן אנגל, יונתן סמרנו, אליהו מרגלית, איתן לוי, מני גודארד, סהר ברוך, ג'ושוע לואיטו מולל, ענבר היימן, טל חיימי, גד חגי, ג'ודי ויינשטיין, אילן שלמה וייס, תמיר אדר, יוסי שרעבי, איתי סבירסקי, שי לוינסון, רן גואילי, הדר גולדין ואורון שאול

משה סולומון:  אלה שמות 31 החטופים והחטופות שנרצחו על ידי בני עוולה ועדיין מוחזקים בידיהם

משה סולומון:       ההודעה כבר נמסרה למשפחות, אבל לוויה עוד לא התקיימה

משה סולומון:  אין קבר, אין פינת נחמה; קושי וסבל יום-יומי בלתי נתפס

משה סולומון:  בתוך הרשימה הזאת בולטים שני שמות: אורון שאול והדר גולדין – גופות שמחוזקות כבר יותר מתשע שנים בידי חמאס, אדוני היושב-ראש

משה סולומון:  עוול של שנים שעוד לא נגמר

משה סולומון:      החוק שעולה כאן היום נועד ליצור משוואה חדשה: לא עוד מחוות לא ברורות; לא עוד ביורוקרטיה אוטומטית שגורמת להחזרת גופות מחבלים

ארז מלול: חבר הכנסת צבי סוכות, אתה מפריע לחבר סיעתך

ארז מלול:  זה לא מכובד

משה סולומון: כל מחבל שיחוסל, גופתו תוחזק בישראל

משה סולומון:  בלי לקבל תמורה, לא ישוחררו הגופות

משה סולומון:       המאבק בטרור הוא מאבק ארוך ומתמשך

משה סולומון:  היום אנחנו מביאים תיקון בצעד נוסף וחשוב במאבק הנורא הזה

משה סולומון:  אני גאה להוביל את החוק הזה, ובטוח כי הוא יסייע למדינת ישראל בהווה ובעתיד

משה סולומון:      אני רוצה להודות לשר האוצר ויושב-ראש מפלגתי השר בצלאל סמוטריץ' ולשר המשפטים יריב לוין על תמיכה החוק וקידומו, וקורא לכם, חבריי חברי הכנסת, כלל חברי הבית: הצביעו בעד התיקון החשוב הזה

משה סולומון:  אני בטוח שאין אחד בבית הזה שחושב שבזמן שבנינו ובנותינו מוחזקים בתנאים קשים בשבי, וחלקם כבר לצערנו אינם בין החיים, מגיע פרס לטרור בדמות החזרת הגופות

משה סולומון:      אני מקווה שכולכם כאן תתמכו, ובכך נשיב קצת כבוד, וכמובן את ההרתעה, בקרב אויבינו

משה סולומון:  תודה רבה

ארז מלול: תודה רבה

ארז מלול: [הצעת חוק פ/1599/25; נספחות

ארז מלול: ] 

ארז מלול: כאמור, להצעת החוק הוצמדו שתי הצעות חוק נוספות

ארז מלול:  אני מזמין את חבר הכנסת עודד פורר להציג את החוק שהוא הציע

ארז מלול:  עד שלוש דקות לרשותך

עודד פורר: תודה, אדוני היושב-ראש

עודד פורר:  גבירותיי השרות, אדוני השר, חברי הכנסת, הצעת החוק הזאת היא לא הצעת חוק שמטרתה להפוך את אי-החזרת גופות המחבלים לעונש

עודד פורר:  הכוונה היא לא להעניש עכשיו בזה שלא מחזירים גופות מחבלים

עודד פורר:  זאת הצעת חוק נדרשת למלחמה בטרור

עודד פורר:  הרי מה קורה אחרי כל פיגוע? אחרי כל פיגוע אותה גופת מחבל הופכת למסע לוויה שכל-כולו הסתה נגד מדינת ישראל, נגד אזרחי ישראל, נגד חיילי צה"ל; מסע הסתה שמטרתו לייצר כבר את הפיגוע הבא

עודד פורר:  עצם הלוויה הופך להיות האירוע המשמעותי שכאילו מהלל את אותו שהיד על הפיגוע הנוראי שהוא ביצע

עודד פורר:  לכן החוק הזה הוא אחד החוקים הנדרשים

ארז מלול: זה שונה מהנימוק של חבר הכנסת

ארז מלול:  הוא אומר - - -     

עודד פורר: אני - - -      

ארז מלול: לא, אני אומר, יש הבחנה: הוא אומר לצורך משא ומתן להחזרת גופות של נרצחים - -      

עודד פורר: קודם כול, זה ישמש גם - - -      

ארז מלול: - - שלא יהיה שוני בתוצאה

ארז מלול:  אצלך אסור להחזיר בכלל

עודד פורר: לא לא לא לא לא

עודד פורר:  גם אצלי אפשר

עודד פורר:  מטעמים מיוחדים שיירשמו, ראש הממשלה יכול לעשות את זה

עודד פורר:  ההיגיון אומר דבר מאוד פשוט: אנחנו נמצאים במלחמה בטרור

עודד פורר:  הפטנט שבו אחרי פיגוע טרור אותו מפגע הופך להיות גם משלהב ההמונים לקראת הפיגוע הבא, זה דבר שהוא בלתי מתקבל על הדעת, ובזה אנחנו נלחמים

עודד פורר:  אבל חשוב להגיד, זה לא שעכשיו אני אומר: אני כועס עליהם אז עכשיו אני לא מחזיר

עודד פורר:  לא

עודד פורר:  אי-החזרת גופות המחבלים זה חלק מהמאבק שלנו בטרור ומהמניעה של ההסתה לטרור וההשתוללות, שמובילות לפיגועים נוספים

ארז מלול: תודה רבה

ארז מלול:  תודה רבה

ארז מלול:  נו, תסיים

ארז מלול:  משפט אחרון, עודד

ינון אזולאי: לכן הוא מבקש להצביע בעד

קריאה: לא הפעלת שעון בכלל

ארז מלול: סליחה

ארז מלול:  פה אין שעון

ארז מלול:  עודד, פה אין שעון

עודד פורר: פה אני רואה שעון

עודד פורר:  אני אסתכל על השעון

ארז מלול: עודד, סליחה

ארז מלול:  יש לך בונוס עוד 30 שניות

עודד פורר: אני אחזיר לך

ארז מלול: לא, לא

ארז מלול:  סליחה, מתנצל

עודד פורר: אני אגיד לך, אני רוצה שהכנסת תצביע בעד, ואני אסיים את הנאום הזה כמה שיותר מהר כדי שהחוק הזה יעבור כמה שיותר מהר

עודד פורר:  תודה רבה

ארז מלול: חוק מוצדק

ארז מלול:  מעניין מה הדין הבין-לאומי אומר בעניין הזה

ארז מלול: [הצעת חוק פ/2238/25; נספחות

ארז מלול: ] 

ארז מלול: אני מזמין את חבר הכנסת אלמוג כהן לנמק את הצעת החוק שלו, שהוצמדה להצעת החוק של סולומון

ארז מלול:  עד שלוש דקות לרשותך

אלמוג כהן: חבר הכנסת רביבו

ארז מלול: אה, במקום חבר הכנסת אליהו רביבו

ארז מלול:  נכון

אלמוג כהן: נכון

אלמוג כהן:  נבצר ממנו להגיע

אלמוג כהן:  אדוני היושב-ראש, חבריי חברי הכנסת, כבוד השרים היקרים שנשארו פה במליאה, החוק הזה בעצם מדבר על החזרת גופות מחבלים – בשם עמיתי וחברנו היקר חבר הכנסת אליהו רביבו

אלמוג כהן:  מדובר על החזרת גופות מחבלים

אלמוג כהן:       ישנה בעיה כבר שנים רבות בעצם העובדה שמדינת ישראל טועה לשחרר גופות של מחבלים

אלמוג כהן:  הם מגיעים לביתם, וזה הופך שם למעשה לקרנבל של הסתה, קרנבל של קריאות נאציות, קריאות בגנות מדינת ישראל

אלמוג כהן:  האימפקט של אותם מסעות הלוויה, אם ניתן לקרוא להם כך, הוא אימפקט מסוכן מאוד, בטח על הצעירים בסביבה, אשר רואים באותו מחבל ארור מודל לחיקוי

אלמוג כהן:  מה שאנחנו מבקשים בהצעת החוק הזאת, כבוד היושב-ראש, זה למנוע מראש את הבעיה הזו: כל מי שירצה לרצוח יהודים, יודע שהגופה שלו תישאר אצלנו

אלמוג כהן:  אני לא אומר את דעתי מה צריך לעשות איתה, מפאת כבוד הדוכן שעליו אני נמצא

אלמוג כהן:  אני חושב שיש פה אמירה ערכית, יש פה אמירה מאוד משמעותית שאנחנו אומרים – שלא נאפשר החזרת גופות, לא נאפשר פסטיבלים של הסתה שיגרמו לעוד רצח של ילדינו, של טובי בנינו

אלמוג כהן:       אני כמובן קורא לחבריי מכל חלקי הבית – בועז – לבוא ולתמוך בהצעת החוק המאוד-חשובה הזו, מפני שאני רוצה להזכיר שלנו הישראלים יש שתי בעיות: אנחנו עם קשה עורף, ויש לנו זיכרון קצר

אלמוג כהן:  זה מסוכן מאוד

אלמוג כהן:  שני הדברים האלה מאוד מסוכנים

אלמוג כהן:  אז אני רוצה להזכיר שב-7 באוקטובר חדרו למדינת ישראל מעל 3,000 מחבלים נאצים, נאלחים, ארורים, שבאו ושחטו תינוקות, אנסו נשים, ערפו ראשים של ילדים, שרפו בתים ומשפחות על יושביהם

אלמוג כהן:  והם לא שאלו למי הם מצביעים, הם לא שאלו אם הם מצביעים לחלק הזה או לחלק הזה, או לשרה סילמן או לאדוני טופורובסקי

אלמוג כהן:  זה לא עניין אותם

אלמוג כהן:  הם לא שאלו את זה

אלמוג כהן:  הם רצו דם של אזרחי ישראל, כמה שיותר – יותר טוב

אלמוג כהן:  ואפילו אזרחים שאינם יהודים – יש לא מעט אזרחים בדואים שלחמו בקרבות, הצילו אנשים, וגם הם נשחטו ונרצחו על היותם ישראלים

אלמוג כהן:      לכן, אדוני היושב-ראש, הצעת החוק הזו, שבעצם מגיעה מפי חברי חבר הכנסת אליהו רביבו, היא הצעה סופר-חשובה

אלמוג כהן:  די לפסטיבלים של ההסתה

אלמוג כהן:  מי שבא לרצוח יהודים צריך לדעת: נהרוס לך את הבית בפיצוץ, נגרש את משפחתך תוך בכי של אימך המושפלת ושל אחיותיך, וגופתך לא תחזור לעולם לביתך

אלמוג כהן:  תודה, אדוני

ארז מלול: תודה רבה

ארז מלול:  אני מזמין את השרה עידית סילמן להשיב על הצעת חוק זו בשם הממשלה – בשם שר הביטחון, נכון? מי היה אמור להשיב?      

עידית סילמן: כן, כן, שר הביטחון

ארז מלול: עד עשר דקות לרשותך

ארז מלול:  בשם השר המקשר השר דודי אמסלם?     

עידית סילמן: כן

עידית סילמן:  הצעת החוק של המאבק בטרור (תיקון – אי-החזרת גופות מחבלים), של חבר הכנסת משה סולומון – בשנים האחרונות אנחנו עדים לתופעה הולכת וגוברת, שבמסגרתה לאחר ביצוע פיגועי טרור נשמעים גילויי תמיכה, עידוד או הזדהות עם מעשה הטרור, המפגע, הארגון שאליו השתייך או האידיאולוגיה הרצחנית שבשמה ביצע את מעשה הטרור

עידית סילמן:  במיוחד ניתן לכך ביטוי במהלך טקסי הקבורה של המפגעים

עידית סילמן:  לא אחת אירעו מקרים שבהם הונפו כרזות, נשמעו קריאות ונאומים המביעים תמיכה בפיגוע שבוצע או קוראים לביצועם של מעשי טרור נוספים

עידית סילמן:       עם התגברות האירועים הללו לכדי תופעה שיש בה כדי לסכן באופן ממשי את שלום הציבור ואת ביטחונו, החליט לעיתים הדרג המדיני להשהות את מסירת גופות המחבלים, זאת בשל החשש שההסתה אשר נשמעת באותם טקסי קבורה תביא אחרים, המושפעים ישירות או בעקיפין באמצעות הרשתות החברתיות ואמצעי המדיה האחרים, לבצע מעשי טרור מתוך הזדהות או רצון לחקות את המפגע

עידית סילמן:  ואולם, לא פעם נתקל הדרג המדיני בלחצים מצד גורמים בין-לאומיים או משפטיים שדרשו את החזרת הגופות

עידית סילמן:       משכך, מוצע לקבוע בחקיקה ראשית וכברירת מחדל כי גופת אויב שנהרג כחלק מביצוע מעשה טרור לא תוחזר למשפחתו, ותיקבר כפי שהיה נהוג בעבר במקרים דומים, בבית קברות לחללי אויב

עידית סילמן:  כמו כן מאפשרת ההצעה לראש הממשלה להורות על החזרת גופות אויב למשפחתו מטעמים מיוחדים

עידית סילמן:  לאור האמור לעיל, הממשלה תומכת בהצעת החוק הזו

ארז מלול: תודה רבה

ארז מלול:       חבריי חברי הכנסת, נעבור להצבעה – לשלושה הצבעות בעצם

ארז מלול:  תחילה נעבור להצבעה על חוק המאבק בטרור (תיקון – אי-החזרת גופות מחבלים), התשפ"ג–2023, של חבר הכנסת משה סולומון

ארז מלול:  הצבעה

אלמוג כהן: שלוש הצבעות

ארז מלול: כן, כן, אמרתי

ארז מלול:  שלוש, נכון

אלמוג כהן: שלוש, לא שלושה

ארז מלול: תודה, המורה

ארז מלול: בעד ההצעה להעביר את הצעת החוק לוועדה – 28 

ארז מלול: נמנעים – אין 

ארז מלול: להלן תוצאות ההצבעה: 28 בעד, עשרה מתנגדים

ארז מלול:  אני קובע כי הצעת חוק המאבק בטרור (תיקון – אי-החזרת גופות מחבלים), התשפ"ג–2023, של חבר הכנסת משה סולומון, אושרה בקריאה טרומית ותעבור לוועדת החוץ והביטחון

ארז מלול:      נעבור להצבעה שנייה, על הצעת חוק המאבק בטרור (תיקון – איסור החזרת גופות מחבלים), התשפ"ג–2023, של חבר הכנסת עודד פורר

ארז מלול:  הצבעה

ארז מלול: בעד ההצעה להעביר את הצעת החוק לוועדה – 28 

ארז מלול: נמנעים – אין 

ארז מלול: להלן תוצאות ההצבעה: 28 בעד, עשרה מתנגדים

ארז מלול:  אני קובע כי הצעת חוק המאבק בטרור (תיקון – איסור החזרת גופות מחבלים), התשפ"ג–2023, של חבר הכנסת עודד פורר, אושרה בקריאה טרומית ותעבור לדיון בוועדת החוץ והביטחון

קריאה: בפנים

קריאה: בחוקה

ארז מלול: טוב

ארז מלול:  תעבור לוועדת הכנסת לקביעת ועדה

ארז מלול:       נעבור להצבעה על הצעת חוק המאבק בטרור (תיקון – אי-החזרת גופות מחבלים), התשפ"ג–2023, של חבר הכנסת אליהו רביבו

ארז מלול:  הצבעה

ארז מלול: בעד ההצעה להעביר את הצעת החוק לוועדה – 28 

ארז מלול: נמנעים – אין 

ארז מלול: להלן תוצאות ההצבעה: 28 בעד, תשעה מתנגדים

ארז מלול:  אני קובע כי הצעת חוק המאבק בטרור (תיקון – אי-החזרת גופות מחבלים), התשפ"ג–2023, של חבר הכנסת אליהו רביבו אושרה בקריאה טרומית ותעבור לוועדת הכנסת לקביעת ועדה

ארז מלול: [הצעת חוק פ/2213/25; נספחות

ארז מלול: ] 

ארז מלול: חבריי חברי הכנסת, נעבור לנושא הבא – הצעת חוק עקרונות האסדרה (תיקון – פקיעת אסדרה), התשפ"ג–2023, של חבר הכנסת דן אילוז

ארז מלול:  אני מזמין את חבר הכנסת דן אילוז להציג את הצעת החוק

ארז מלול:  עד עשר דקות לרשותך

דן אילוז: אדוני היושב-ראש, כנסת נכבדה, יש לי שני חוקים היום, אז אני אציג את שניהם עכשיו כדי להציג את הבא יותר בקצרה

המשפטים יריב לוין: - - -     

דן אילוז: אני הולך להודות גם לך בדברים שלי, אל תדאג

עידית סילמן: סליחה, סליחה

עידית סילמן:  אני מבקשת

דן אילוז: גם לך

דן אילוז:  טוב, אני אתחיל בלהגיד תודה

דן אילוז:  אני אתחיל עם זה, להגיד תודה גם לשרה להגנת הסביבה, גם לשר המשפטים, גם לשר הבריאות וגם לכל השרים שעזרו להגיע להסכמות

דן אילוז:  זה היה תהליך לא פשוט, אבל בסוף הגענו להסכמות, ועכשיו אני אציג את שני החוקים

דן אילוז:       רגולציה היא דבר חשוב בכלכלה מתקדמת, אבל רגולציה מיותרת היא כמו גלולת רעל ליזמות, פתח לעסקנות ופגיעה קשה בציבור הרחב

דן אילוז:  רגולציה מיותרת גורמת לפגיעה בעסקים קטנים, לעליית מחירים ולחוסר תחרות במשק

דן אילוז:       רשות האסדרה הוקמה בינואר 2023 על מנת לצמצם את הרגולציה המיותרת ובמטרה לדייק את הרגולציה הקיימת

דן אילוז:  אבל בהצעה שקודמה על ידי הממשלה הקודמת, היו חורים בעייתיים שפגעו ביכולת של הרשות להתנהל

דן אילוז:  לדוגמה, כתוב בחוק שיש חובה לרשום רגולציה בתוך מאגר רגולציה, כמו שמקובל בעולם

דן אילוז:  זה דבר חשוב, כי הוא מאפשר שקיפות ובחינה ציבורית על נחיצות כל רגולציה

דן אילוז:  הבעיה היא שאין אף סנקציה למשרדים שלא מעלים את הרגולציה שלהם, ולכן, אין סיבה לחשוב שמשרדי הממשלה השונים באמת יקפידו בזה

דן אילוז:       הצעת החוק שלפנינו מתקנת את זה, כשהיא מקפיאה רגולציה שלא עולה למאגר למרות קבלת התראה על כך

דן אילוז:  הצעת החוק גם מחייבת בחינה תקופתית של הרגולציה על מנת לאפשר לבחון ולבטל רגולציה ישנה שהפכה למיותרת

דן אילוז:  כולנו מכירים את זה – בקשות ביורוקרטיות שמזמן הפכו להיות מופרכות; דברים שפעם היה בהם היגיון, אבל מזמן אין בהם שום צורך

דן אילוז:       נכון, אולי הנאום הזה שאני נושא עכשיו הוא לא הדבר הכי מעורר השראה – המילים רגולציה, ביורוקרטיה, אסדרה לא בדיוק מעוררות השראה

דן אילוז:  אבל בפועל הצעת החוק הזאת מתייחסת לבעל העסק שמוותר על החלום הגדול שלו וסוגר את העסק בגלל שהוא לא יכול להתקיים, בגלל רגולציה חונקת; היא מתייחסת לאבא שליבו נצבט כשהוא לא מצליח לקנות לילד הבוכה שלו ממתקים בגלל עליית המחירים, שנובעת מחוסר התחרות, שבא מרגולציה, שחוסמת את הכניסה לשוק

דן אילוז:       רוצים דוגמה? מפעל קטן לייצור שוקולד שעבד בו זוג נשוי, גבר ואישה, היה צריך להתקין שירותים נפרדים לגברים ולנשים; מקלחות נפרדות לגברים ולנשים

דן אילוז:  הם אמרו למדינה: אנחנו כולה שני אנשים, זוג – אבל למדינה קשה להכיל את זה

דן אילוז:  זה נשמע כמו פרט קטן, אבל לעסק קטן זה בדיוק סוג בזבוז הכסף והזמן שמבדיל בין חיים למוות של העסק המשפחתי

דן אילוז:  זה הפער שמפריד בין הזוג הזה להגשמת החלום להקים עסק

דן אילוז:  ההצעה נשמעת טכנית, אבל היא מהותית מאוד ומתייחסת לרווחה של כל אחד ואחד מאיתנו

דן אילוז:       כשנכנסתי לכנסת, הבטחתי להילחם נגד רגולציה מיותרת

דן אילוז:  ידעתי שזה סיזיפי, שזה לא הדבר שיביא לי הכי הרבה כותרות, ושזה לא דבר פשוט, אבל הבטחתי כי זה הדבר הנכון, מהדברים החשובים ביותר למשק הישראלי

דן אילוז:  הבטחתי, והיום אני מקיים

דן אילוז:       ועכשיו בנוגע להצעת החוק השנייה

דן אילוז:  גם כאן אני עומד כדי להציג בפניכם לא רק הצעת חוק אלא חזון לעתידה של מדינת ישראל – חזון של שגשוג, צמיחה ויזמות; חזון של מדינה שבה הביורוקרטיה לא משתלטת על חיינו, אלא משרתת אותנו, מדינה שבה יזמים ומשקיעים לא נתקלים בחסמים ובקשיים בלתי נחוצים אלא נהנים מוודאות ומבהירות

דן אילוז:       אדוני היושב-ראש, המציאות של היום בנושא קרנות השקעה היא שונה

דן אילוז:  כל מי שרוצה להקים קרן השקעות בישראל, חייב להילחם במערכת ביורוקרטית שדורשת לא רק לקיים כמה דרישות לגיטימיות, אלא גם לקבל שיפוט מקדמי בנושא לפני כן

דן אילוז:  זה תהליך מופרך, אין לו אח ורע בעולם

דן אילוז:  תוצאת הביורוקרטיה העקשנית הזאת היא פגיעה קשה בוודאות בנושא מיסוי למשקיעים, ובמקרים רבים – נטישה מוחלטת של יזמים, שפשוט הולכים להשקיע במקום אחר

דן אילוז:  במקום שמדינת ישראל תיהנה מפירות ההשקעה, הקרנות מוקמות בארצות הברית או במדינות אחרות

דן אילוז:      אדוני היושב-ראש, כולם מדברים על היום שאחרי המלחמה

דן אילוז:  כלכלת ישראל צריכה לצאת ממלחמת חרבות ברזל לא רק עם שימור המצב הקיים, אלא גם עם הזדמנויות לצמיחה

דן אילוז:  השקעות הן מנוע צמיחה, והחוק הזה יאפשר הקמת קרנות השקעה בצורה פשוטה, ויאפשר להוריד חסמים מהקמת אותן קרנות

דן אילוז:  מסלול ירוק המבוסס על קריטריונים ברורים יאפשר ודאות, עידוד השקעות, ולכן גם יעודד יזמות וצמיחה

דן אילוז:  זה לא טוב רק למשקיעים, אלא ליוזמות שהמשקיעים האלה משקיעים בהן

דן אילוז:  כן, זה טוב לסטרטאפ שיקום מחר, לעסק המשפחתי שמחפש משקיע, או להתחדשות העירונית שנדרשת – כל זה מבלי לגעת ברגולציה המהותית בנושא קרנות ההשקעה, ששומרת על הכסף של המשקיעים

דן אילוז:  אלה בדיוק הבשורות שכלכלת ישראל צריכה בימים אלו

דן אילוז:       חבריי חברות וחברי הכנסת, אני קורא לכם לתמוך בהצעת חוק עקרונות האסדרה כרגע, ולאחר מכן גם בהצעת החוק על קרנות ההשקעה

דן אילוז:  הן מייצגות ערכים של חופש כלכלי, שוויון הזדמנויות וצמיחה לאומית

דן אילוז:      שוב, אני רוצה להודות לשרים שעזרו לי להגיע להסכמות בתהליך ארוך, גם לשר המשפטים יריב לוין, לשרה להגנת הסביבה עידית סילמן וגם לשר הבריאות, שלא נמצא כאן

דן אילוז:  אני רוצה לתת מילה טובה גם לרשות האסדרה ולכל הפקידות בכל המשרדים השונים שהיו פתוחים להגיע להסכמות בנושאים השונים

דן אילוז:  תודה רבה

משה סולומון: תודה רבה

משה סולומון: [הצעת חוק פ/1521/25; נספחות

משה סולומון: ] 

משה סולומון: להצעת החוק הזאת הוצמדה הצעה נוספת, של חבר הכנסת אליהו רביבו

משה סולומון:  תנמק את ההצעה חברת הכנסת גלית דיסטל אטבריאן

משה סולומון:  בבקשה, לרשותך שלוש דקות

גלית דיסטל אטבריאן: תודה רבה, אדוני היושב-ראש

גלית דיסטל אטבריאן:  אני עומדת כאן לבקשתו של חבר הכנסת אליהו רביבו ומציגה חוק שאין נכון ממנו

גלית דיסטל אטבריאן:  אני לא אוסיף על הדברים של חבר הכנסת דן אילוז, ורק אומר בקצרה: במדינה שבה אנחנו חיים יש מאות או אפילו אלפי הסדרים רגולטוריים מיותרים בכל התחומים, אשר מכבידים מאוד על העסקים ובאופן ישיר על יוקר המחיה

גלית דיסטל אטבריאן:  כמובן, לצידם יש הסדרים חשובים והכרחיים שמגינים על הציבור

גלית דיסטל אטבריאן:       הממשלה שלנו חרתה על דגלה לקדם את העסקים הקטנים ולצמצם את הרגולציות המיותרות, וזאת בדיוק המטרה של הצעת החוק הזאת

גלית דיסטל אטבריאן:  גם כאן יש שבירה של קונספציה – לא עוד רגולציה ישנה, לא עוד שיטת המצליח לרגולטורים השונים, לא עוד סחבת ביורוקרטית אין-סופית; מעכשיו כל מה שלא יחודש, כנראה לא נחוץ מספיק

גלית דיסטל אטבריאן:  לגישתי ולגישת חבר הכנסת רביבו וחברי כנסת נוספים בבית הזה, עול מיותר על העסקים הוא עול מיותר על הציבור, ותפקידנו לצמצם את העול הזה

גלית דיסטל אטבריאן:      אני מבקשת מכל סיעות הבית לתמוך בהצעת החוק החשובה הזאת, ואני מוסיפה עוד כמה מילים free style, ברשותך

גלית דיסטל אטבריאן:  אחרי כמעט שנה שבה כיהנתי כשרה בממשלת ישראל, אני רוצה לומר שהרגולציה והשלטון הפקידותי לא מקריס רק יוזמות של עסקים קטנים, לא מקריס רק את השוק החופשי, לא מקריס רק את הכלכלה הישראלית היוזמת, אלא גם את המשרדים הממשלתיים

גלית דיסטל אטבריאן:  הייתי שנה, וראיתי איך רגולציות וחוקים שהם אנטיפתיים למציאות מנוהלים על ידי אנשים שלא היו מסוגלים לנהל יום אחד עסק בעולם הציבורי; כמה החוקים האלה פשוט, סליחה על המילה, מטומטמים, חסרי היגיון, מעכבים עבודה

גלית דיסטל אטבריאן:      פניתי במשך שנה שלמה, אדוני היושב-ראש, גם לייעוץ המשפטי, גם לאוצר, גם לנציבות

גלית דיסטל אטבריאן:  אתה נע מהאחד לשני, לשלישי, מבקש קצת שכל ישר, קצת יזמות

גלית דיסטל אטבריאן:  באתי ודפקתי להם על השולחן אלף פעם: אם תהיה מלחמה, אין משרד, אבל החוק שפופטיץ המציא היה חשוב ביותר

גלית דיסטל אטבריאן:  הם פשוט מתאהבים בחוקים שהם ממציאים

גלית דיסטל אטבריאן:  פקידות עייפה ואטומה, שהופכת את החיים של מי שרוצה לייצר עבודה לגיהינום

גלית דיסטל אטבריאן:  שם המיליארדים

גלית דיסטל אטבריאן:      התקשורת הישראלית כל הזמן מדברת על מה השר מקבל, כי נורא קל וצהוב וסקסי להיכנס בפוליטיקאים – הצופה ישב ויקשיב

גלית דיסטל אטבריאן:  אבל התקשורת לא עושה את האקסטרה-מייל לבדוק לאן הולכים המיליארדים אחרי שהשר קיבל – לעשרות אם לא מאות חוקים רגולטוריים של פקידות אטומה, שיושבים מאות ואלפי אנשים עם משכורות עתק, מעכבים מיליארדים כדי שחס וחלילה השר לא יגנוב שקל

גלית דיסטל אטבריאן:  אז אני רוצה לחדד: האנטי-רגולציה הזאת, המיותרת הזאת, היא לא רק במגזר הפרטי, היא גם במגזר הציבורי והממשלתי

גלית דיסטל אטבריאן:  המערכת חייבת להתייעל, כי בסופו של דבר מי שמשלם על זה זה האזרח והמיסים היקרים מאוד שלו

גלית דיסטל אטבריאן:  תודה רבה

משה סולומון: תודה רבה

משה סולומון:  וכעת לשרה המשיבה, השרה עידית סילמן

משה סולומון:  בבקשה

עידית סילמן: בהתאם להחלטה של ועדת השרים לחקיקה, רשות האסדרה ניהלה שיח עם המציע, חבר הכנסת דן אילוז, והגיעה להסכמות ראשוניות שכפופות להסכמת משרדי הממשלה הרגולטוריים

עידית סילמן:  נאמר שהצעת החקיקה הזאת תיעשה בהסכמה ובהתקדמות ביחד עם משרדי הממשלה הרלוונטיים, הרגולטוריים

עידית סילמן:  עיקרי ההבנות היו שהחל משלוש שנים אחרי המועד הקבוע למאגר, אסדרה שלא חייבת בפרסום ברשומות ואשר לא מופיעה במאגר לא תהיה תקפה אם המאסדר קיבל הודעה בכתב המתריעה על כך ובכל זאת לא העלה את האסדרה למאגר

עידית סילמן:      בהתאם להסכמות מול משרד הבריאות, הודעה כאמור תישלח רק על ידי רשות האסדרה ותמוען למנכ"ל המשרד; והאסדרה תהפוך למוקפאת אם חלפו 90 יום מהמועד שהמנכ"ל קיבל את ההודעה, ותוחזר מיידית לתוקף עם העלאתה למאגר ללא צורך בתהליכים נוספים

עידית סילמן:  דבר נוסף – החובה לבחינה תקופתית של רגולציה חדשה תורחב כך שתחול גם על חקיקה ראשית שהיא הצעת חוק ממשלתית

עידית סילמן:      לפני העלאת הצעת החוק לקריאה ראשונה תוחזר ההצעה לדיון בוועדת השרים, אחרי שיוסכם נוסח שיהיה מעודכן על ידי רשות האסדרה וכלל משרדי הממשלה הרגולטוריים

עידית סילמן:  אמרנו לדן שהצעת החקיקה הזאת, מכיוון שהיא הרבה יותר מורכבת, מערבת בתוכה הרבה מתוך משרדי הממשלה, הרבה דברים שמשרדי הממשלה ואותם נציגים אמרו שהיא מעקרת מתוך האחריות שלהם, והם לא רוצים שזה יקרה

עידית סילמן:  הוסכם שהחקיקה הזאת תקודם בהסכמה, ושיוכלו לנסח את הדברים ביחד

עידית סילמן:      בכללי אני רוצה להגיד שחשוב מאוד, כמו במקרה הזה, להגיע למשרדי הממשלה

עידית סילמן:  אני חושבת שבזה שדן אילוז ביחד עם הצוות שלו הגיע, לדוגמה, למשרד שלנו ולמשרדים נוספים וישב איתם, הוא גם הבין טוב את התמונה של מה המשרדים צריכים ואיפה נמצאות הבעיות האמיתיות, ויודע לנסות ולתת עליהן מענה

עידית סילמן:  כמובן ששיתוף הפעולה הזה הוא חשוב והכרחי כדי להמשיך לקדם את הצעת החוק וגם להגיע להישגים

עידית סילמן:  אני מברכת על הדו-שיח הזה שנעשה

עידית סילמן:  בהתאם לזה, בהצלחה

משה סולומון: תודה רבה

משה סולומון:  וכעת – חבר כנסת מתנגד, חבר הכנסת גלעד קריב, בבקשה

משה סולומון:  לרשותך שלוש דקות

משה סולומון:  בבקשה

גלעד קריב: אדוני היושב-ראש, כנסת נכבדה, מכובדי השר, כפי שציין חבר הכנסת המציע עמיתנו חבר הכנסת אילוז, הצעת החוק הזאת לא מסעירה את נפשם של חברי הכנסת

גלעד קריב:  אסדרה, רגולציה – לא בדיוק הנושא החם ביותר

גלעד קריב:  עמיתי חבר הכנסת אילוז, הרשה לי לומר לך שמדובר בהצעת חוק שלצערי היא הצעת חוק מאוד מסוכנת

גלעד קריב:  הכוונות הן כוונות טובות

גלעד קריב:  אין ספק שצריך למצוא את הכלים על מנת להסיר מספרי החוקים, התקנות והכללים רגולציה לא רלוונטית ורגולציה מיותרת, אבל הדרך שאתה מציע היא מאוד מאוד בעייתית

גלעד קריב:      בתקופת הכהונה של הממשלה הקודמת, בכנסת הקודמת, עמלנו במשך חודשים ארוכים על הקמתה של רשות האסדרה

גלעד קריב:  בדיונים הללו השתתפו כמובן חברי הקואליציה בוועדת החוקה, שבאו מכיוונים שונים

גלעד קריב:  הדעות של סגן השר לשעבר אביר קרא רחוקות מאוד מדעותיי, אבל בדיונים לקחו חלק גם חברי אופוזיציה דאז, סגן השר של היום אורי מקלב, היושב-ראש הנוכחי שמחה רוטמן, חבר הכנסת לשעבר אוסאמה סעדי

גלעד קריב:      עבדנו ימים ולילות על מנת להקים את רשות האסדרה עם כל האיזונים

גלעד קריב:  אחד הדברים שעמדנו עליהם הוא שהנזק מביטול אוטומטי של אסדרה גדול מן התועלת, כי אנחנו יכולים להימצא במצב שבו אסדרה הכרחית בתחום הבטיחות, בטיחות בעבודה, בטיחות בדרכים, איכות הסביבה, רגולציה שנדרשת בתחום בריאות הנפש – הרגולציה הזאת, שהיא טובה ומתאימה, פוקעת רק מכיוון שגופים שיש להם סדר-יום פוליטי לא התכנסו ואישרו את הרגולציה

גלעד קריב:       הרי כולנו מכירים תקופות שבהן הכנסת, כתוצאה משיקולים פוליטיים, לא ממהרת לקבל החלטות, אז רגולציה שמגינה על ילדים בבתי ספר תפקע מאליה?     הקמנו רשות אסדרה בינואר 2023 - - -     

דן אילוז: בהסכמה - - -     

גלעד קריב: לא לא לא

גלעד קריב:  הקמנו רשות אסדרה בינואר 2023, בואו תבדקו את העבודה שלה, בואו תסיקו מסקנות ותביאו תיקונים

גלעד קריב:  אבל להביא היום חקיקה, כולה ברוח פורום קהלת, שבחרנו - - -     

דן אילוז: עניתי על זה, גלעד

גלעד קריב: מותר לי לא להסכים - - -     

דן אילוז: אתה משמיע דברים שהם כבר לא על השולחן

גלעד קריב: חבר הכנסת אילוז, לא ראוי להשמיץ שום גורם שפועל במרחב הדמוקרטי הישראלי, אבל מותר לי לא להסכים עם פורום קהלת

גלעד קריב:  ההצעה הזאת היא ברוח פורום קהלת, שרואה בהגדרה ברגולציה ובאסדרה אויב, וזה דבר מסוכן

גלעד קריב:      וחברתי חבר הכנסת דיסטל אטבריאן, לדבר היום על השירות הציבורי השמן, כשמערך העבודה הסוציאלית קורס, הפסיכולוגים - -   

משה סולומון: חבר הכנסת קריב, תודה רבה

משה סולומון:  תם הזמן

גלית דיסטל אטבריאן: - - -     

גלעד קריב:  - - אלה – בגללם?     

משה סולומון: חברים

משה סולומון:  חברים

משה סולומון:  תודה רבה

משה סולומון:  וכעת נעבור להצבעה על הצעת חוק - - -     

גלית דיסטל אטבריאן: ברור

גלית דיסטל אטבריאן:  אתה לא מבין איזה רגולציות

גלעד קריב: בגללם?     

גלית דיסטל אטבריאן: סליחה

גלית דיסטל אטבריאן:  אין שום יוזמה שאתה יכול להעביר למען הפסיכולוגים

גלית דיסטל אטבריאן:  אני אומרת את זה דווקא בגלל - - -     

משה סולומון: חברים, תפסו מקומותיכם, אנחנו עוברים להצבעה

משה סולומון:  הצעת חוק עקרונות האסדרה (תיקון – פקיעת אסדרה), התשפ"ג–2023 – הצבעה

משה סולומון:  הצעת החוק של דן אילוז

משה סולומון: בעד ההצעה להעביר את הצעת החוק לוועדה – 18 

משה סולומון: נמנעים – אין 

משה סולומון: 18 בעד, שלושה נגד

משה סולומון:  אני קובע כי הצעת חוק עקרונות האסדרה (תיקון – פקיעת אסדרה), התשפ"ג–2023, של חבר הכנסת דן אילוז תעבור לדיון בוועדת החוקה

משה סולומון:      וכעת נעבור להצבעה על הצעת חוק עקרונות האסדרה (תיקון – פקיעת אסדרה), התשפ"ג–2023, של חבר הכנסת אליהו רביבו

משה סולומון:  הצבעה

משה סולומון: בעד ההצעה להעביר את הצעת החוק לוועדה – 18 

משה סולומון: נמנעים –  אין 

משה סולומון: 18 בעד, שלושה נגד

משה סולומון:  אני קובע כי הצעת חוק עקרונות האסדרה (תיקון – פקיעת אסדרה), התשפ"ג–2023, של חבר הכנסת אליהו רביבו עברה ותעבור לדיון בוועדת החוקה, חוק ומשפט

משה סולומון: [הצעת חוק פ/3930/25; נספחות

משה סולומון: ] 

משה סולומון: וכעת נעבור להצעת חוק לתיקון פקודת מס הכנסה (קרנות השקעה), התשפ"ג–2023, של חבר הכנסת דן אילוז וקבוצת חברי הכנסת

משה סולומון:  מנמק חבר הכנסת דן אילוז, בבקשה

דן אילוז: אני אנמק מכאן, מהצד

דן אילוז:  אני כבר דיברתי על ההצעה הזאת מהפודיום, וזה פשוט לייצר מסלול ירוק להקמת קרנות השקעה, מה שיאפשר הרבה מאוד השקעות טובות בתוך מדינת ישראל, ולא יבריח את המשקיעים לחוץ לארץ

דן אילוז:  תודה רבה

משה סולומון: תודה רבה

משה סולומון:  להצעת חוק הזו הוצמדה הצעה נוספת, של חבר הכנסת אליהו רביבו – לא, זה לא זה? מחילה

משה סולומון:  השרה המשיבה, השרה עידית סילמן, בבקשה

עידית סילמן: טוב, אז קודם כול, תמיד כיף שחברי סיעה שלנו מביאים הרבה הצעות חקיקה והן גם עוברות, וחבר הכנסת דן אילוז, זו ההצעה השנייה שלך היום, אז יישר כוח

עידית סילמן:       הצעת חוק לתיקון פקודת מס הכנסה (קרנות השקעה), התשפ"ג–2023, של חבר הכנסת דן אילוז ואחרים – ועדת השרים לענייני חקיקה החליטה לתמוך בקריאה הטרומית בהצעת החוק הזו, בכפוף לכך שבהמשך הליכי החקיקה יקודמו בהסכמת משרד האוצר והמשפטים ובכפוף לבחינת סוגיית הצמדת הצעת החוק הנדונה להצעת החוק הממשלתית בנושא זה, שעברה בקריאה ראשונה

עידית סילמן:  בהצלחה

ארז מלול: חבר הכנסת ואליד, אתה רוצה לעלות? אתה מתנגד, לא? או שחזרת בך? שלוש דקות לרשותך

וליד אל-הואשלה: שלום לכולם, חברים

וליד אל-הואשלה:  אני לא רוצה שאנחנו כאן בכנסת נחוקק חוקים ונצביע עליהם, חוקים לעשירים וחוקים לעניים

וליד אל-הואשלה:  יש פה אזרחים

וליד אל-הואשלה:  צריך להסתכל על כולם בצורה שווה

וליד אל-הואשלה:       הנחתי כאן לפני חצי שנה הצעת חוק להנחת מס לשבטים הבדואיים בנגב, (אומר בערבית: השבטים הבדואיים

וליד אל-הואשלה: ) ביקשנו לתת להם הטבות מס כמו לשאר היישובים בנגב, אדוני היושב-ראש, כמו דימונה, ערד ורהט

וליד אל-הואשלה:  אנשים שגרים בשבטים לא מקבלים הנחת מס למרות המצב הסוציו-אקונומי של האזרחים

וליד אל-הואשלה:       לכן הפנייה שלי לקואליציה – שאנחנו יחד צריכים לתת לאנשים האלה, לאזרחים שלנו, את ההטבה הזאת

וליד אל-הואשלה:  אי-אפשר לחלק את המדינה לשניים – עשירים ועניים

וליד אל-הואשלה:  צריך להסתכל על כולם בצורה שווה על מנת שכל האזרחים ייהנו

וליד אל-הואשלה:  אי-אפשר ולא ייתכן שאנחנו נעשה הפרדה בין אזרחים, זה לא יכול להיות

וליד אל-הואשלה:  צריך לחשוב ולהסתכל בצורה שונה, לתת לכולם את ההנחה הזאת, במיוחד כאשר נותנים לאנשים שגרים בעוטף ולאנשים שגרים בצפון

וליד אל-הואשלה:  צריך לתת גם לאנשים שגרים בנגב, בקרבת העוטף, בשבטים, שכל הזמן המדינה התעלמה מהם, למה? בגלל שהם לא נמצאים ברשות מוניציפלית

וליד אל-הואשלה:  לכן אני מבקש ופונה לכולם: על הממשלה לאשר את הטבת המס גם לשבטים הבדואיים

וליד אל-הואשלה:  תודה

ארז מלול: תודה רבה

ארז מלול:  חבר הכנסת דן אילוז רוצה להשיב? לא רוצה

ארז מלול:       אז נעבור להצבעה

ארז מלול:  חברי הכנסת, אנחנו עוברים להצבעה על הצעת חוק לתיקון פקודת מס הכנסה (קרנות השקעה), התשפ"ג–2023, של חבר הכנסת דן אילוז

ארז מלול:  הצבעה

ארז מלול: בעד ההצעה להעביר את הצעת החוק לוועדה – 15 

ארז מלול: נמנעים – אין 

ארז מלול: להלן תוצאות ההצבעה: 15 בעד, חמישה מתנגדים

ארז מלול:  אני קובע כי הצעת חוק לתיקון פקודת מס הכנסה (קרנות השקעה), התשפ"ג–2023, של חבר הכנסת דן אילוז אושרה בקריאה טרומית ותעבור לוועדת הכספים לדיון בהצעה

ארז מלול: הודעה לסגנית מזכיר הכנסת

אלינור ימין: תודה

אלינור ימין:  ברשות יושב-ראש הישיבה, הינני מתכבדת להודיעכם, כי הונחו היום על שולחן הכנסת –      לקריאה שנייה ולקריאה שלישית: הצעת חוק לשכת עורכי הדין (תיקון מס' 42), התשפ"ד–2024, שהחזירה ועדת החוקה, חוק ומשפט; הצעת חוק הביטוח הלאומי (תיקון מס' 243), התשפ"ד–2024, שהחזירה ועדת העבודה והרווחה

אלינור ימין:       כמו כן, הונחה על שולחן הכנסת, לקריאה ראשונה, מטעם הכנסת, הצעת חוק איסור פרסומת והגבלת השיווק של מוצרי טבק ועישון (תיקון מס' 9) (תמונה של נזקי העישון), התשפ"ד–2024, של חברי הכנסת אושר שקלים, אופיר כץ ובועז ביסמוט

אלינור ימין:  תודה

ארז מלול: תודה רבה

ארז מלול: [הצעת חוק פ/1416/25; נספחות

ארז מלול: ] 

ארז מלול: נעבור להצעת חוק הבאה – הצעת חוק להפסקת פעילות סוכנות הסעד והתעסוקה של האו"ם לפליטי פלסטין במזרח הקרוב (אונר"א), התשפ"ג–2023

ארז מלול:  אני מזמין את חבר הכנסת בועז ביסמוט לנמק את ההצעה

ארז מלול:  עד עשר דקות לרשותך, בבקשה

בועז טופורובסקי: אונר"א פעילים בישראל היום?      

בועז ביסמוט: מזעזע, אה?     

בועז טופורובסקי: - - - בישראל?     

בועז ביסמוט: פה אני אפילו לא צריך לנאום

ארז מלול: לא, תשמע, בהנמקה הוא יגיד לך הכול

בועז ביסמוט: רק לחשוב על זה

ארז מלול: הוא ייתן סקירה, חבר הכנסת בועז

בועז ביסמוט: אפילו לא צריך לדבר, זה חוק שמדבר בעד עצמו

בועז ביסמוט:       אדוני היושב-ראש, כנסת נכבדה, בלב שכונת א-רימאל – היוקרתית, אגב – מתחת למטה הראשי של אונר"א, כן? אותה סוכנות אונר"א, חשפו צה"ל ושב"כ מנהרה שבתוכה חוות שרתים

בועז ביסמוט:  היא שימשה את המודיעין של מחבלי חמאס, ממש מתחת, מתחת למטה

בועז ביסמוט:  הם לא ידעו

בועז ביסמוט:       כמה מפתיע

בועז ביסמוט:  באמת, זה מאוד מפתיע אתכם הדבר הזה, התגלית, הגילוי הזה

בועז ביסמוט:  זו אינה פעם ראשונה, וגם לא השנייה, שפרצופם של – נקרא להם בשם שיותר מתאים להם – מחבלי אונר"א, שפרצופם האמיתי נחשף

בועז ביסמוט:  כבר שנים יודעים שחמאס חדר לשורות אונר"א

בועז ביסמוט:  היה נוח כנראה לעצום את העיניים

בועז ביסמוט:  היה ידוע שלמחבלי חמאס המתועבים יש שותפים שמחופשים – איך נקרא לזה? מחופשים להומניסטים, הומניסטים, וכאלה הפועלים למטרות הומניות, בעוד שלמעשה פעילותם רק מכסה על הגרועים שבפשעי המין האנושי

בועז ביסמוט:       זו רק שאלה של זמן, אדוני היושב-ראש, עד שנבין את עומק הצביעות של הארגון הבזוי הזה

בועז ביסמוט:  וכשאני אומר בזוי, האמן לי, אני עוד חוסך במילים

בועז ביסמוט:  עובדי אונר"א פעלו יד ביד עם החמאס בטבח האכזרי הזה שהתרחש באותה שבת שחורה של 7 באוקטובר

בועז ביסמוט:  מחבלי אונר"א רצחו וחטפו ישראלים, סייעו בשינוע כלי רצח

בועז ביסמוט:  לאחר שמעורבותם בטבח נחשפה לעולם, היו – אני חייב להודות, ואני הופתעתי לטובה, באמת אני כבר מופתע לטובה מהדברים הסופר-אלמנטריים – מדינות שהחליטו להפסיק את מימון הארגון, להשעות את המימון, נקרא לזה כך, כמו ארצות הברית, גרמניה, קנדה, אוסטרליה

בועז ביסמוט:  והאו"ם – כן, האו"ם אף נאלץ לקדם צוות חקירה שיבחן את ההאשמות החמורות נגד אונר"א

בועז ביסמוט:       יש לנו רק בעיה אחת

בועז ביסמוט:  ואני מסתכל כאן עכשיו ואומר: האו"ם, כן – זה שעומד בראש הארגון אמר שהטבח של 7 באוקטובר לא נערך בוואקום

בועז ביסמוט:  מדינות העולם שמממנות את הסוכנות הזו, כל אחד עשה את המוטל עליו אחרי החשיפה

בועז ביסמוט:  יש רק מדינה אחת שעדיין צריכה להוכיח את עצמה, ואני אפתיע אותך: איך קוראים למדינה? ניחוש אחד, תתפלא

בועז ביסמוט:  מדינה שאתה ואני הכי אוהבים בעולם, שכולנו כאן הכי אוהבים בעולם, שהאורחים ביציע הכי אוהבים בעולם, וקוראים לה מדינת ישראל – מדינה שטרם הבינה מה פה קורה פה

בועז ביסמוט:       הרי דווקא אותה מדינה, המדינה שלנו, שאונר"א נלחם נגדה, שהוא מחנך לשנאה ולטרור ולדמוניזציה של יהודים וישראלים ולדה-לגיטימציה של מדינת ישראל, אז דווקא המדינה הזו עדיין לא פועלת

בועז ביסמוט:  ולא הגיוני שבזמן שהעולם, כפי שאמרתי לך, משעה את הסיוע לאונר"א ובוחן את המשך יחסו לארגון, מדינת ישראל מעניקה לו זכות קיום ומאפשרת לו לפעול באין מפריע

בועז ביסמוט:  ועוד איפה? בירושלים בירתנו הנצחית

בועז ביסמוט:  לא עושה שכל

בועז ביסמוט:  לא עושה שכל, לא מקובל, לא מתקבל על הדעת, לא הגיוני, לא יהיה

בועז ביסמוט:  איפה נשמע דבר כזה?     דלאל מוגרבי, המנוולת מפתח, אם אתה זוכר – אוטובוס הדמים

בועז ביסמוט:  היא זו שביצעה את הפיגוע בכביש החוף שבו נרצחו 38 ישראלים, מתוכם 12 ילדים

בועז ביסמוט:  היא, היצור הדוחה והמתועב הזה, מוצגת כגיבורה לאומית בספרי הלימוד שנכתבו ברמאללה וקיבלו תעודת הכשר – איפה? באונר"א, שמשתמש בו, הוא עושה בו שימוש, הוא מחנך עם הספר הזה, מעצים את הדמות הזו, והיא זו שאמורה להיות מודל לחיקוי עבור הדור הבא

בועז ביסמוט:  רק כדי שתבינו, חברי הכנסת, כשאתם יושבים פה, על מה אנחנו מדברים

בועז ביסמוט:       מוסדותיה של אונר"א משמשים קרקע פורייה לביצוע פעולות והסתה נגד מדינת ישראל, והכול בידיעה גמורה, ואף במתקנים ובמוסדות משרד החינוך הישראלי

בועז ביסמוט:  לא הגיוני

בועז ביסמוט:  המשך הפעילות של אונר"א מהווה סכנה ביטחונית ממשית עבור מאות אלפי תושבי ותושבות ירושלים ואזרחי ישראל

בועז ביסמוט:  אין מקום לאויבים בלב ליבה של בירת העם היהודי

בועז ביסמוט:  אם מישהו לא שמע אחזור על זה שוב: אין מקום לאויבים בלב ליבה של בירת העם היהודי, נקודה

בועז ביסמוט:       הצעת החוק שהגשתי מבקשת להפסיק כל פעילות של אונר"א בירושלים

בועז ביסמוט:  על פי החוק אונר"א לא תפעיל כל נציגות, לא תספק כל שירות ולא תקיים כל פעילות בין במישרין ובין בעקיפין בשטחה הריבוני של מדינת ישראל

בועז ביסמוט:      עכשיו קצת היסטוריה, כדי שתבינו את חוסר ההיגיון בהיגיון הזה שאנחנו חיים איתו כל כך הרבה שנים

בועז ביסמוט:  סוכנות הסעד והתעסוקה של האו"ם – אונר"א – הוקמה בשנת 1949 על מנת לספק פתרון לבעיית הפליטים הפלסטינים

בועז ביסמוט:  בניגוד לנציבות האו"ם לפליטים, שעשתה ועדיין עושה כל מאמץ לשקם את הפליטים ברחבי העולם, אונר"א, איך אני אגדיר את זה? היא רק עסוקה בלהנציח את הפליטות

בועז ביסמוט:  היא לא באה באמת כדי לפתור את הבעיה, היא באה כדי להנציח אותה, לשמר אותה

בועז ביסמוט:  לכן הייתי מצפה מחברי הכנסת שיושבים כאן, שטוענים באמת שהם לא ישנים בלילה כי הם ממש דואגים לפליט הפלסטיני, הייתי מציע גם להם להצביע בעד העניין הזה, כי אונר"א לא מקדמת את הפליטות, היא משמרת אותה

בועז ביסמוט:  גרוע מזה – צריך להבין, כאשר מדובר באונר"א, כאשר מדובר בפליטות פלסטינית, זה דבר מדהים, אין לזה אח ורע, אין לזה תקדים בשום מוסד אחר – ויש מוסד אחר, ה-UNHCR, שעוסק בפליטים – פה, הפליטות הפלסטינית, אתה מנציח אותה

בועז ביסמוט:  זה דבר שעובר מאב לבנו

בועז ביסמוט:  יש לך תעודה ואתה מנציח את העניין הזה

בועז ביסמוט:  ככה לא פותרים סכסוך – ככה משמרים אותו

בועז ביסמוט:      את המשאבים העצומים שהועמדו לרשותו לאורך שנים אונר"א ניצל לטרור ולא כדי לשקם את חייהם של הפליטים

בועז ביסמוט:  יותר גרוע מזה, לגוף ההומניטרי הזה, כביכול, אין כל אינטרס אפילו לשפר את מצבם של הפלסטינים כי גם זה, איך אני אגיד, זה באג'נדה שלו

בועז ביסמוט:  ובמקביל הוא משמר את מלחמת העצמאות, זכות השיבה, ואתה ואני מבחינתו לא צריכים להיות כאן

בועז ביסמוט:  עכשיו, ב-7 באוקטובר התחפושות של שקר הפליטים נחשפו

ארז מלול: חבר הכנסת מיקי לוי, זה מפריע

ארז מלול:  חבר הכנסת מיקי לוי, זה מפריע, הדיון הסיעתי הזה

מיקי לוי: אני מתנצל

בועז ביסמוט: כמה הוכחות עוד צריך על מנת להבין שאונר"א הוא ארגון טרור בחסות האו"ם? עכשיו יותר מתמיד, אדוני היושב-ראש, חבריי חברי הכנסת, עכשיו יותר מתמיד חייבים לגרש את רוצחי אונר"א מירושלים, ויפה שעה אחת קודם

בועז ביסמוט:       החוק הזה צריך להיות בקונסנזוס, לדעתי

בועז ביסמוט:  אני באמת, אדוני היושב-ראש, לא יכול אפילו לדמיין לעצמי, בטח אחרי 7 באוקטובר, אחרי שאמרנו שמה שהיה זה לא מה שיהיה, שמישהו בכלל מסוגל שלא להצביע כאן, בבית הזה, בעד החוק הזה

בועז ביסמוט:  שוב אני אומר, החוק הזה צריך להיות בקונצנזוס, ואני חושב שכל חבר כנסת שמגדיר עצמו בגאווה כציוני, בראש מורם יצביע בעד החוק הזה, הייתי אפילו אומר שהיום יותר מתמיד זה צו השעה

בועז ביסמוט:  ואפילו הערה פרטית, הערה קטנה, אתה יודע, אני, קצת, יש לי חברים בעולם והם אומרים לי, אחרי שהם השעו את הסיוע לאונר"א: אתם, הישראלים, עזרו לנו לעזור לכם

בועז ביסמוט:  כך שלא יעלה על הדעת שכנסת ישראל לא תעביר את החוק הזה, כמובן, אפילו בקריאה שלישית, בעתיד הקרוב במהרה, תודה רבה

ארז מלול: תודה רבה, חבר הכנסת בועז ביסמוט

ארז מלול:  בשם הממשלה – אני מזמין את השרה עידית סילמן להציג את עמדת הממשלה ביחס לחוק במקום השר המקשר בין הכנסת לממשלה, השר דודי אמסלם

עידית סילמן: חבר הכנסת ביסמוט, תודה רבה על החוק הזה

עידית סילמן:  בהחלט, אני חייבת לומר שמדיניות ראש הממשלה היא להחליף את אונר"א

עידית סילמן:  אונר"א אכן מנציחה את נרטיב הפליטות השקרי של הפלסטינים, ובעת האחרונה נחשפו זיקותיה של אונר"א בעזה לטרור - -      

אחמד טיבי: - - - שקרנית כמוך

עידית סילמן: - - לרבות מעורבות של עובדי הארגון ברצועת עזה - -      

אחמד טיבי: את השרה הכי שקרנית בשתי קדנציות

עידית סילמן: - - בטבח של 7 באוקטובר

אחמד טיבי: בשתי הקדנציות את הכי שקרנית

עידית סילמן: גם אם לא היינו נחשפים למעשים האלה, שאתה יכול אולי לעצום עיניים, חבר הכנסת אחמד טיבי, אבל זה לא יעזור - -      

אחמד טיבי: את שרה שקרנית - - -     

עידית סילמן: - - האינטרס הישראלי - -     

אחמד טיבי: את הכי שקרנית - - -      

עידית סילמן: - - הוא להחליף את אונר"א

אחמד טיבי: - - -     

עידית סילמן: לצד זאת, בעת הנוכחית קיימת שעת כושר מדיני להחליף את אונר"א - -     

אחמד טיבי: יש מצלמות פה

עידית סילמן: - - אך היא מוגבלת בזמן

אחמד טיבי: תסתכלי, יש פה מצלמות

עידית סילמן: לאור זאת, צריך לנצל את ההזדמנות באופן מתואם בין כלל המערכות

עידית סילמן:  חבר הכנסת אחמד טיבי, אני לא חושבת שיש מישהו אחד באולם – חוץ מהסיעה שלכם, שתומכת באופן שיטתי באותן עוולות

אחמד טיבי: באיזו סיעה את היום? באיזו סיעה?     

עידית סילמן: לצורך זה המל"ל מקדם עבודת מטה - - -     

אחמד טיבי: את שקרנית

עידית סילמן: אתה אל תקרא לי שקרנית

אחמד טיבי: יא מניפולטיבית

אחמד טיבי:  תחנות הדלק מחכות לך

עידית סילמן: אתה לא נמצא במחנה הלאומי, אתה נמצא במקום הלא-נכון

אחמד טיבי: יש מצלמות בכל תחנה

אחמד טיבי:  איך אצלך לא הייתה מצלמה?     

עידית סילמן: לצורך זה, המל"ל מקדם עבודת מטה בין-משרדית - -     

אחמד טיבי: - - - רמאית

עידית סילמן: - - לצורך החלפת אונר"א בזירות השונות

ארז מלול: חבר הכנסת אחמד טיבי, די

עידית סילמן: אתה צריך להתבייש לך, איך שאתה מדבר - -     

אחמד טיבי: אני צריך להתבייש?     

עידית סילמן: - - איך שאתה מתנהג ובמה שאתה תומך

אחמד טיבי: שקרנית

אחמד טיבי:  אנחנו צריכים להתבייש?     

ארז מלול: לא, לא

עידית סילמן: במה שאתה תומך אתה צריך להתבייש

ארז מלול: השרה, רגע, רגע

ארז מלול:  חבר הכנסת אחמד טיבי

אחמד טיבי: את לא מתביישת?     

עידית סילמן: אתה צריך להתבייש, בהחלט

ארז מלול: לא, לקרוא קריאות כאלה לשרה זה לא מכובד

עידית סילמן: בתמיכה בטרור, בתמיכה בטרור?      

אחמד טיבי: אבל היא שקרנית

עידית סילמן: אתה צריך להתבייש

טלי גוטליב: למה הוא צועק עליה? למה הוא צועק על השרה?      

ארז מלול: אל תעזרי לי, חברת הכנסת טלי

ארז מלול:  אל תעזרי לי

טלי גוטליב: אתה לא צריך את עזרתי

עידית סילמן: זה רק מראה עד כמה הטענות שלך שקריות, לא נכונות, ואין להן מקום בכנסת ישראל ובמדינת ישראל ובבירתה של מדינת ישראל

טלי גוטליב: כל הכבוד

אחמד טיבי: את לא תהיי בכנסת ישראל בבחירות הבאות

טלי גוטליב: אל תדבר ככה

עידית סילמן: אתה, אין לך מקום פה בכנסת ישראל

אחמד טיבי: שתיכן

עידית סילמן: לצורך זה, המל"ל מקדם עבודת מטה בין-משרדית לצורך החלפת אונר"א בזירות השונות

עידית סילמן:  אתמול התקיים דיון נוסף במל"ל, בראשות ראש המל"ל, אשר עסק בסוגיות המרכזיות שעל הפרק לצורך גיבוש תוכנית הפעולה להחלפת אונר"א בזירות השונות, וזאת לאחר בחינת כלל המשמעויות הנוגעות בדבר וקביעת סדרי עדיפות בראייה כוללת

עידית סילמן:       ועדת השרים לחקיקה החליטה לתמוך בקריאה הטרומית של הצעת החוק שבנדון, בכפוף לכך שהליכי החקיקה יקודמו בהסכמת המשרדים – המשפטים, ראש הממשלה, האוצר והביטחון, והמטה לביטחון לאומי

עידית סילמן:  באופן הזה, הפעילות בכנסת והפעילות הממשלתית יכולות להיות מתואמות, לאחר שכלל המשמעויות ינותחו, על מנת להשיג את המטרה העליונה – להחליף את אונר"א בזירות השונות

עידית סילמן:       צריך לומר שמלב המטה המרכזי של אונר"א ברצועת עזה, אמר אותו מפקד פלגת לוחמים, רואים איך אונר"א מאפשר לחמאס לעשות שימוש בתשתיות

עידית סילמן:  מצאו שם אמל"ח, מנהרות

עידית סילמן:  כמו שציין פה חבר הכנסת ביסמוט, בלב שכונת רימאל חשפו מנהרה ששימשה את מחבלי חמאס למודיעין חמאס ולאמל"ח, ופרצופם האמיתי נחשף ביתר שאת בעת הזאת במלחמת חרבות ברזל – שותפים במסווה הומני

עידית סילמן:  מדינות אף החליטו להפסיק ולהשהות את המימון לאונר"א, וכך נכון לעשות

עידית סילמן:  וגם פה, בבירתה של מדינת ישראל, בירושלים – אני מצטרפת למה שאמר חבר הכנסת בועז ביסמוט – אין מקום לארגון הזה, שלא עושה את מה שהוא אמור לעשות וגם לא מקדם את אותם פליטים שהיה אמור לקדם ואולי הוקם לשם כך

עידית סילמן:  ולכן, אנחנו תומכים בחקיקה הזאת, אחמד טיבי, למרות ועל פי זה שאתה מתנגד

עידית סילמן:  תמיכה

ארז מלול: תודה רבה

ארז מלול:  חברת הכנסת יוליה מלינובסקי ביקשה להתנגד

אחמד טיבי: למה את מתנגדת לייצור פוליגרפים? למה את מתנגדת - -      

טלי גוטליב: אל תעני לו

אחמד טיבי: - - לייצור מכונות שקר? למה?      

קריאה: חבל, חבל

טלי גוטליב: אל תעני לו, השרה

טלי גוטליב:  אל תיקחי ללב

אחמד טיבי: ולמה אין - - - באולם? למה?      

יוליה מלינובסקי: רגע, אני רק מבקשת שייתנו לי לדבר

טלי גוטליב: אל תיקחי ללב, השרה

ארז מלול: רגע, אל תתחילי

עידית סילמן: אחמד, אני יודעת שזה מתסכל, אבל מה לעשות?      

אחמד טיבי: לא, לא, את לא מתסכלת

עידית סילמן: תצטרך להתמודד

אחמד טיבי: את מסתכלת את הציבור הישראלי

עידית סילמן: תצטרך להתמודד

אחמד טיבי: אבל את האחרונה שתדבר על שקר

אחמד טיבי:  האחרונה בבית הזה

עידית סילמן: אתה תצטרך להתמודד

ארז מלול: תודה רבה

עידית סילמן: מה שבטוח - - -      

ארז מלול: חבר הכנסת אחמד טיבי

אחמד טיבי: את האחרונה שיכולה לדבר על שקר

ארז מלול: חבר הכנסת אחמד טיבי

טלי גוטליב: לא, זה בעל הבית החדש של הכנסת

גלית דיסטל אטבריאן: תגיד לי - - -     

ארז מלול: חבר הכנסת אחמד טיבי

גלית דיסטל אטבריאן: תגיד לי, אדוני - -     

טלי גוטליב: חוצפה

גלית דיסטל אטבריאן: - - מי אתה - -     

אחמד טיבי: אני - - - מה שדיברתי

גלית דיסטל אטבריאן: - - מי אתה - -      

אחמד טיבי: אני עומד מאחורי מה שאני אומר

גלית דיסטל אטבריאן: - - שתדבר ככה לשרה בישראל? מי אתה?     

ארז מלול: חברת הכנסת גלית

טלי גוטליב: כל הכבוד

ארז מלול: גלית

טלי גוטליב: היא צודקת

גלית דיסטל אטבריאן: מי אתה שתדבר ככה?      

אחמד טיבי: אני מייצג את - - - האמיתי

גלית דיסטל אטבריאן: האחיינית המחבלת שלך - -      

אחמד טיבי: אני לא יודע מי את

אחמד טיבי:  פעם ככה ופעם ככה

גלית דיסטל אטבריאן: - - הייתה קצינת חינוך בחמאס

אחמד טיבי: תחליטי מי את

גלית דיסטל אטבריאן: האחיינית המחבלת שלך כתבה ספרים מסיתים נגד העם היהודי

ארז מלול: חברת הכנסת גלית

גלית דיסטל אטבריאן: מה אתה עושה פה בכלל?      

ארז מלול: גלית

גלית דיסטל אטבריאן: מי אתה? מי אתה? חצוף

ארז מלול: זהו

אחמד טיבי: אני אחמד, על אפך ועל חמתך

גלית דיסטל אטבריאן: 	אויב

ארז מלול: חברת הכנסת גלית

גלית דיסטל אטבריאן: אתה אויב

אחמד טיבי: על אפך ועל חמתך

ארז מלול: חברת הכנסת גלית, קריאה ראשונה

גלית דיסטל אטבריאן: אויב

אחמד טיבי: - - -      

טלי גוטליב: היא צודקת

גלית דיסטל אטבריאן: אתה עפר לרגליה של השרה הזו

טלי גוטליב: היא צודקת

ארז מלול: חברת הכנסת, קריאה שנייה

אופיר כץ: אבל שם אין קריאות, מלול? לא הבנתי

טלי גוטליב: למה שם אין קריאות ?      

ארז מלול: יש גם

אופיר כץ: שם מותר ופה אסור?      

טלי גוטליב: למה שם אין קריאות ? למה לאחמד טיבי לא קראת פעם אחת? פעם אחת לא קראת לטיבי

טלי גוטליב:  תומך טרור צועק על שרה – פעם אחת לא קוראים לו

ארז מלול: תודה

טלי גוטליב: דיסטל יוצאת נגד תומך טרור – ארבע פעמים קוראים לה

ארז מלול: חברת הכנסת טלי, תודה רבה

ארז מלול:  תודה רבה

ארז מלול:  בבקשה

יוליה מלינובסקי: תודה רבה

יוליה מלינובסקי:  אדוני היושב-ראש, שרים, חבריי חברי הכנסת - -      

טלי גוטליב: באמת, אני לא מבינה את זה

טלי גוטליב:  למה לך קוראים פעם אחת - - - די כבר

יוליה מלינובסקי: - - אני פונה אליך, חבר הכנסת ביסמוט

טלי גוטליב: החברים הטובים של חד"ש-תע"ל

יוליה מלינובסקי: טיפש אתה לא

יוליה מלינובסקי:  אינטליגנט – כן, חכם – כן

יוליה מלינובסקי:  עשית חוק בהסוואה, שהכותרת היא יפה ומצוינת, אבל התוכן – אין תוכן

יוליה מלינובסקי:  ואני אסביר

יוליה מלינובסקי:  אתה אומר שאונר"א לא תפעל בשטח ריבוני של מדינת ישראל – יפה

יוליה מלינובסקי:  זה אומר שביו"ש זה כן אפשרי ובעזה זה כן אפשרי

יוליה מלינובסקי:  מה שאני גם כן אהבתי מאוד – זאת אומרת, כל מה שהשרה דיברה פה על מה שהם עושים בעזה הוא לא רלוונטי, כי לפי החוק הזה מדינת ישראל תמשיך לפעול ולעבוד בשיתוף פעולה עם אונר"א

יוליה מלינובסקי:  לא חל איסור

יוליה מלינובסקי:       ומה שעוד יותר יפה בחוק שלך זה שמשרד החוץ שלנו, בראשות הליכוד, ימשיך לתת אישורי כניסה לעובדי אונר"א וויזות דיפלומטיות, ואז אתה מטיל את האחריות לרדוף אחריהם על משטרת ישראל

יוליה מלינובסקי:  מה עשית? זה חוק ישראבלוף

יוליה מלינובסקי:  זה פשוט ישראבלוף אחד גדול שנולד שם במוחות אצל הליכודניקים שרוצים לרצות את דעת הציבור

יוליה מלינובסקי:  זה שרלטנות, זה לא חוק, כי איך שזה מנוסח, לפי ההשלכות בשטח, תהיה לנו אונר"א

יוליה מלינובסקי:  אתם לא מטפלים בטיפול שורש – אתם עושים משהו מאוד מאוד נקודתי, אם קוראים את החוק - -      

עמית הלוי: כי אין את זה בחוק

יוליה מלינובסקי: - - ואין לזה תכלית בכלל

עמית הלוי: כי אין בדיונים

לימור סון הר-מלך: אנחנו - - - בדיונים - - -      

יוליה מלינובסקי: עכשיו ככה, אמרה פה השרה שהמל"ל קיים דיונים

יוליה מלינובסקי:  סליחה, בוועדת חוץ וביטחון נחשף ביום חמישי שממשלת ישראל – לא הקבינט, לא קבינט המלחמה ולא קבינט כזה או אחר – לא קיימה דיון אחד מהותי לאן פנינו, מה עושים עם אונר"א

יוליה מלינובסקי:  האם בכלל אנחנו צריכים להתעסק עם הפליטים האלה שנקראים פליטים? לא, לא היה שום דיון

יוליה מלינובסקי:  עכשיו – באמת, אני מחזיקה ממך, מחזיקה בכבוד ובחוכמה

טלי גוטליב: כולנו מחזיקים ממנו

ארז מלול: למה את הורסת?      

יוליה מלינובסקי: החוק הזה הוא חסר תכלית

יוליה מלינובסקי:  חוץ מכותרת אין בו תוכן

יוליה מלינובסקי:  הדבר היחיד המהותי שעלינו לעשות זה להכריז על אונר"א ארגון טרור

יוליה מלינובסקי:  ברגע שאנחנו נעשה את זה, אנחנו נהיה מחויבים על פי חוק לנתק קשר עם אונר"א, לבדוק את מקורות המימון שלהם, לשלול מהם את הוויזות הדיפלומטיות שלהם, וכל מה שקשור – בעצם מה שקורה כשמכריזים על הגוף כארגון טרור

יוליה מלינובסקי:  כל דבר אחר זה פלסטר

ארז מלול: תודה רבה

יוליה מלינובסקי: אני ממש מבקשת ממך לחשוב עוד פעם אם כדאי - -      

ארז מלול: תודה רבה

יוליה מלינובסקי: - - לקדם את החוק הזה בנוסח הזה

יוליה מלינובסקי:  תודה רבה

ארז מלול: תודה רבה

ארז מלול:  חבר הכנסת בועז ביסמוט, המציע, אתה רוצה להשיב להתנגדות?      

יוליה מלינובסקי: הוא לא יכול

יוליה מלינובסקי:  הוא לא יכול להשיב לי, כי זה בתמיכת הממשלה

ארז מלול: הוא יכול להשיב, כן

אופיר כץ: בגלל שהתנגדת

יוליה מלינובסקי: הוא יכול להשיב?     

טלי גוטליב: לא, בגלל שהתנגדת

ארז מלול: כן, כן, כן

אופיר כץ: הוא יכול להשיב

בועז ביסמוט: אני יכול או לא?      

טלי גוטליב: בטח יכול, כי הייתה התנגדות

בועז ביסמוט: אני יכול או לא?      

ארז מלול: חברי הכנסת, במקרה אני יושב-ראש המליאה, ואם הזמנתי אותך, אז אני יודע שאפשר להזמין

יוליה מלינובסקי: לא, אני פשוט פחות מבינה את הסמכויות

טלי גוטליב: בדיוק, יפה

טלי גוטליב:  בכל מקרה, אדוני היו"ר, יש לך סמכות גורפת לתת סעד

ארז מלול: תודה, תודה

טלי גוטליב: על פי התקנון

טלי גוטליב:  באמת, יש סעיף כזה, שיש לו סמכות גורפת לתת סעד

בועז ביסמוט: חברת הכנסת יוליה היקרה, קודם כול תודה על המחמאות, ריגשת אותי

בועז ביסמוט:  באמת ריגשת אותי

בועז ביסמוט:  קודם כול תודה

ארז מלול: האמת שלקבל מחמאות מחברת הכנסת יוליה זה לא פשוט

בועז ביסמוט: בקצב הזה עוד נשתף פעולה

בועז ביסמוט:  אבל למה אני אומר את זה? כי בחוק הזה פה אין לי בכלל ספק שאנחנו משתפים פעולה, כי אין לי צל של ספק שכולם כאן, כל חברי הבית, כולל אלה שצעקו, צריכים להיות בעד סגירת אונר"א, כי היא גם לא מקדמת את הפלסטינים עצמם

בועז ביסמוט:       עכשיו לגבי ההערות שאמרת

בועז ביסמוט:  כפי שאת יודעת, גם רומא לא נבנתה ביום, וישנם חוקים – בטח בעיתוי שכזה, בימים שכאלה – שהם אמירה

בועז ביסמוט:  הם אמירה

בועז ביסמוט:  הם אמירה חשובה אפילו

בועז ביסמוט:  חלק מהדברים שאמרת, אני אפילו מצטרף אליהם

בועז ביסמוט:  לגבי העבודה שצריכה להיעשות – אנחנו כנסת, אנחנו לא ממשלה, והתפקיד שלנו הוא לפקח, ליזום דברים

בועז ביסמוט:  לגבי אונר"א, אני באמת מצפה לעשייה מוגברת גם של ממשלת ישראל, כי אונר"א – לא רק בירושלים, אונר"א זו סוכנות שבכלל צריכה להיסגר, היא לא צריכה לפעול

בועז ביסמוט:  זה ארגון של טרוריסטים, זה ארגון טרור מבחינתי, זה לא רק ארגון שמשתף פעולה עם טרור

בועז ביסמוט:  הרי ב-7 באוקטובר, ראינו היטב, דיברנו על 12 – נחשפו 12 טרוריסטים

בועז ביסמוט:  בפועל, כולנו נדע שמחר-מוחרתיים, עוד שבוע-שבועיים, נתעורר בבוקר ונשמע על מספרים גדולים בהרבה, להערכתי

בועז ביסמוט:  להערכתי, המספרים יהיו הרבה יותר גדולים

בועז ביסמוט:  יותר מזה, גם לא צריך להיות גאון גדול כדי לגגל קצת בגוגל ולראות שכשראשי אונר"א מגיעים לעזה הם כמעט באים להגיש כתב – איך נקרא לזה? – כתב אמנה בפני ראשי חמאס, דבר שהוא פשוט חסר תקדים, לא מקובל

בועז ביסמוט:       אבל כפי שאמרתי לך, בחוק הזה אני מצפה ממך להצטרף אליי, כי אין לי צל של ספק שאין מחלוקת בינינו

בועז ביסמוט:  אונר"א הוא ארגון טרור

בועז ביסמוט:  רומא לא נבנתה ביום, החוק הזה זה אמירה

בועז ביסמוט:  כפי שאת יודעת היטב – את כבר פרלמנטרית מנוסה, את יודעת היטב שבעבודת החקיקה זה עובר היום ולאחר מכן יש תיקונים ושיפורים

בועז ביסמוט:  אבל בגדול החוק הזה צריך לעבור היום, כי האמירה עצמה שסוכנות אונר"א נסגרת בירושלים זו אמירה לעולם, שמצפה מאיתנו לשמוע את זה

בועז ביסמוט:  לכן אני גם מצפה ממך לתמוך בהצעת החוק שלי

בועז ביסמוט:  תודה רבה

ארז מלול: תודה רבה

ארז מלול:       חבריי חברי הכנסת, אנחנו נעבור להצבעה על הצעת חוק להפסקת פעילות סוכנות הסעד והתעסוקה של האו"ם לפליטי פלסטין במזרח הקרוב (אונר"א(, התשפ"ג–2023

ארז מלול:  הצבעה

ארז מלול: בעד ההצעה להעביר את הצעת החוק לוועדה – 33 

ארז מלול: נמנעים – אין  

ארז מלול: להלן תוצאות ההצבעה: 33 בעד, עשרה נגד, אין נמנעים

ארז מלול:  אני קובע כי הצעת חוק להפסקת פעילות סוכנות הסעד והתעסוקה של האו"ם לפליטי פלסטין במזרח הקרוב )אונר"א(, התשפ"ג–2023, של חבר הכנסת בועז ביסמוט, אושרה בקריאה טרומית ותעבור לוועדת חוץ וביטחון לצורך הכנתה לקריאה ראשונה

ארז מלול: [הצעת חוק פ/3509/25; נספחות

ארז מלול: ] 

ארז מלול:  << הצח >> הצעת חוק איסור לכידת בעלי חיים באמצעות מלכודות, התשפ"ג–2022 << הצח >>    [הצעת חוק פ/865/25; נספחות

ארז מלול: ] 

ארז מלול: חבריי חברי הכנסת, נעבור לנושא הבא – הצעת חוק איסור לכידת בעלי חיים באמצעות מלכודות, התשפ"ג–2023, של חברת הכנסת קטי קטרין שטרית

ארז מלול:  תנמק את הצעת החוק במקומה חברת הכנסת יסמין פרידמן, בבקשה

ארז מלול:  עד עשר דקות לרשותך

יסמין פרידמן: אדוני היושב-ראש, חבריי חברי הכנסת, הינה הצעת חוק פשוטה שלא יהיו עליה ויכוחים, וכנראה תהיה עליה הסכמה רחבה

יסמין פרידמן:  אני עולה כאן במקום חברתי חברת הכנסת קטי שטרית, שכולנו מאחלים לה החלמה מהירה

יסמין פרידמן:       הצעת החוק הוגשה ביחד בזכות שיתוף פעולה של קואליציה ואופוזיציה

יסמין פרידמן:  על פניו, הצעת חוק באמת פשוטה, שנולדה מתוך רצון – צער בעלי חיים אמיתי

יסמין פרידמן:  חוקי צער בעלי חיים לא נולדו פה בכנסת, הם נולדו בספר הספרים; הם נולדו יחד איתנו, יחד עם ההיסטוריה שלנו

יסמין פרידמן:  בכל מקום מצווה עלינו לדאוג שבעל החיים יסבול כמה שפחות

יסמין פרידמן:  בכל היבט אפשרי בחיים שלנו אנחנו צריכים לחשוב שיהיה כמה שפחות סבל

יסמין פרידמן:       ההצעה הזאת באה לשים סוף לשיטה אכזרית ומיותרת של לכידות בעלי חיים, המון סוגים של בעלי חיים, במלכודות הדבק ומלכודות הרגל

יסמין פרידמן:  הגיע הזמן, כמעט בכל העולם כבר אוסרים את הסוג הזה של מלכודות

יסמין פרידמן:  יש שיטות אחרות, יש שפע של אופציות אחרות

יסמין פרידמן:  ואני מבקשת מכנסת ישראל ומממשלת ישראל לעשות הכול כדי להעביר את החקיקה הזאת כמה שיותר מהר, כדי שכמה שיותר מהר נסיים עם הסבל המיותר הזה

יסמין פרידמן:       אני רוצה להודות למשרד החקלאות ושוב לחברת הכנסת קטי שטרית על שיתוף הפעולה שרק בזכותו זה מגיע לכאן

יסמין פרידמן:  תודה רבה

ארז מלול: תודה רבה

ארז מלול:  יש עוד הצעת חוק באותו נושא – איסור לכידת בעלי חיים באמצעות מלכודות, והיא כבר נומקה

ארז מלול:  אז אני מזמין את השרה עידית סילמן להשיב על שתי ההצעות גם יחד בשם הממשלה

עידית סילמן: הצעת חוק איסור לכידת בעלי חיים באמצעות מלכודות – חברת הכנסת יסמין וחברת הכנסת קטי שטרית, שלא נמצאת כאן, ומפה אנחנו שולחים לה החלמה מהירה ורפואה שלמה

ארז מלול: אמן

עידית סילמן: זאת הצעת חוק שנועדה לאסור את השימוש במלכודות דבק ומלכודות רגל, וכן את המכירה שלהן, השיווק שלהן, היבוא שלהן והיצור שלהן, למעט מקרים שהותרו במפורש בחוק או לפיו

עידית סילמן:  קיימים חוקים שמסדירים את הנושא הזה, אבל רק באופן חלקי

עידית סילמן:  למשל, חוק להגנת חיות הבר, שאוסר ציד באמצעות מלכודות, לרבות מלכודות דבק ורגל; אבל חל רק על חיות בר מוגנות

עידית סילמן:       צריך לומר שמלכודות דבק הן אחת השיטות האכזריות ביותר ללכידת מכרסמים

עידית סילמן:  מרגע לכידת המכרסם ועד מותו חולפות שעות ארוכות, לעיתים מעל יממה, של סבל רב

עידית סילמן:  מלכודות הדבק הן מוצר מדף שהוא די זמין וזול לרכישה ברשתות שיווק, ללא פיקוח או הגבלה

עידית סילמן:  והן מוגדרות כאמצעי טיפול תברואתי במכרסמים

עידית סילמן:  נגזר מכך שלא חלה עליו שום חובת רישום, כפי שנדרש מחומרי הדברה שונים

עידית סילמן:  המלכודות, שמשווקות כנוחות לשימוש וידידותיות לסביבה, והדגש הוא על השלכה לאשפה מייד עם הלכידה, הן מכילות דבק רב עוצמה, שלא מתייבש ולא מכיל חומרים רעילים, אבל מרגע הלכידה המכרסם נכנס למצב של סטרס, נאבק בניסיון להשתחרר מהמלכודת הזאת

עידית סילמן:  כל פעם כשהוא נאבק הוא רק נתפס עוד יותר

עידית סילמן:  צריך לומר שהאיברים של בעלי החיים נתלשים, נשברים, הרבה פעמים - - -     

ארז מלול: איך הם מקבלים תו תקן?      

עידית סילמן: לכן מביאים את הצעת החוק הזאת לאיסור לכידת בעלי חיים באמצעות מלכודות כאלה

עידית סילמן:  צריך לומר שהרבה פעמים לא רק העכברים או מזיקים מסוימים שרוצים שיידבקו למלכודות הדבק האלה מגיעים לשם, אלא גם בעלי חיים אחרים כמו חתולים, כלבים, ציפורים

עידית סילמן:  זה באמת מאוד קשה

עידית סילמן:  הרבה חיות מחמד ומגוון רחב של חיות בר – ציפורים, קיפודים, מיני זוחלים וכדומה

עידית סילמן:  בעולם כבר קיימות מדינות שאסרו את השימוש במלכודות דבק – ניו-זילנד, מדינות באוסטרליה, אירלנד ועוד

עידית סילמן:  ובהתאם, הנורמה המוצעת כאן בהצעת החוק, המקובלת והמבורכת, חשוב לקדם אותה כדי לקדם את רווחתם של בעלי החיים

עידית סילמן:  לכן חשוב לקדם את הצעת החוק הזאת, בתיאום עם המשרד – זה המשרד שלנו – להגנת הסביבה, שגם נמצא פה על המדוכה, בין השאר, כי קיימת חקיקה מקבילה שעליה השרה להגנת הסביבה אחראית, כדוגמת חוק הסדרת העיסוק בהדברה תברואתית והתקנות הנובעות ממנו וכן חוק הגנת חיות הבר והתקנות הנובעות ממנו

עידית סילמן:  בהתאם, לשקול שילוב של הנורמה בחקיקה הקיימת

עידית סילמן:  אי לכך ובהתאם לזאת זה מוצע

ארז מלול: תודה רבה, השרה עידית סילמן

ארז מלול:  להצעת החוק התנגד חבר הכנסת אלעזר שטרן, אני מזמין אותו

ארז מלול:  שלוש דקות לרשותך, בבקשה

ארז מלול:  הוא חבר סיעה שלך, כן?     

אלעזר שטרן: אדוני היושב-ראש, עמיתיי חברי הכנסת, אנחנו כולנו מוצאים את עצמנו בימים האלה עוברים בין בתי משפחות שכולות

אלעזר שטרן:  לצערי הרב אנחנו לא מצליחים לעבור אצל כולם

אלעזר שטרן:  אנחנו מגלים אצל כולם שגיבורים ואמיצים ונאמנים לארצם, למולדתם, לעמם, לא גדלים בחללים ריקים

אלעזר שטרן:  אני אגיד את מה שאני אגיד תוך אמירה שהייתה לי הזכות ללכת אתמול לעוד משפחה

אלעזר שטרן:  כשנכנסתי לתוך הבית, בצפון תל אביב, פגש אותי או אפילו קם לקראתי האבא, פרופ' גיא קליינמן

אלעזר שטרן:  הוא אמר לי: אותך אני צריך

אלעזר שטרן:  כשלעצמו זה מחמיא

אלעזר שטרן:       הבן שלו אלון, זיכרונו לברכה, נפל יחד עם חברו עדי אלדור, שגם הוא בן של רופא מחיפה

אלעזר שטרן:  בעזרת השם אני אהיה שם היום, אצל המשפחה

אלעזר שטרן:  בעצם מה שהוא אמר לי – אני מבקש ממך בשמו של אלון, תדברו על אחדות

אלעזר שטרן:  ישבתי איתו

אלעזר שטרן:  ובאמת אתה ראית – אם כל מיני סופרלטיבים או מגירות שאנחנו אוהבים לשים כל מיני אנשים בתוכנו, לסגור את המגירה, לתייג, ולזרוק את המפתח לים, לפי העמדות, לפי מקומות המגורים, לפי העדות – ואנחנו רואים שהלוחמים שלנו במלחמה הזאת, הנופלים שלנו, הם מצפון תל אביב, חיפה, התנחלויות, יהודה ושומרון, פריפריה, מושבים, קיבוצים

אלעזר שטרן:       אני הלכתי ודיברתי אחר כך, כמובן, גם עם אימו לילך

אלעזר שטרן:  האבא הוא מנהל מחלקת עיניים בבית חולים וולפסון, האימא היא בכירה בבנק לאומי, האחות גל – מבוגרת יותר – שירתה בשייטת, והאח ארז משרת ב-669

אלעזר שטרן:  מה שהם אמרו לי – דבר אחד אנחנו מבקשים מכם: תיקחו בכיס את הפתק של אחדות

אלעזר שטרן:  עכשיו, זה לא לקחת פתק

אלעזר שטרן:  זה באמת, אנחנו – כל אחד מאיתנו – צריכים לחשוב: אוקיי, אנחנו מחויבים להם לאחדות

אלעזר שטרן:  איך אנחנו מתרגמים את האחדות הזאת? אני חושב שמה שמוטל על כל אחד מאיתנו, בעמדות שהוא מחזיק, באידיאולוגיות שהוא מחזיק, באמירות שלו, במעשים שלו – לקחת מאלון ומהחברים שלו את החובה הזאת, לא רק לדבר אחדות, אלא גם לראות מה אנחנו יכולים לעשות באמת בשביל אחדות

אלעזר שטרן:  אני מקווה שבכך משפחתו של אלון ומשפחות הנופלים האחרים כולם ימצאו, הלוואי, קורטוב של נחמה

אלעזר שטרן:  תודה

ארז מלול: תודה רבה

ארז מלול:  יהי זכרם של הנופלים ברוך

ארז מלול:       מעבר חד

ארז מלול:  נעבור להצבעה על הצעת חוק איסור לכידת בעלי חיים באמצעות מלכודות, התשפ"ג–2023, של חברת הכנסת קטי קטרין שטרית

ארז מלול:  הצבעה

ארז מלול: בעד ההצעה להעביר את הצעת החוק לוועדה – 12 

ארז מלול: נמנעים – 1  

ארז מלול: להלן תוצאות ההצבעה: 12 בעד, אין מתנגדים

ארז מלול:  אני קובע כי הצעת חוק איסור לכידת בעלי חיים באמצעות מלכודות, התשפ"ג–2023, של חברת הכנסת קטי קטרין שטרית, אושרה בקריאה טרומית ותעבור לוועדת הפנים והגנת הסביבה לצורך הכנתה לקריאה ראשונה

ארז מלול:  חינוך? לוועדת החינוך

קריאה: - - -     

ארז מלול: כן, אתם צודקים

ארז מלול:  בשבוע שעבר, בחוק עם חנוך, זה היה חינוך

ארז מלול:  היא תעבור לוועדת החינוך לצורך הכנתה לקריאה ראשונה

ארז מלול:      אני עובר להצבעה נוספת, על הצעת חוק איסור לכידת בעלי חיים באמצעות מלכודות, התשפ"ג–2022, של חברי הכנסת יסמין פרידמן, יוראי להב הרצנו ונאור שירי

ארז מלול:  הצבעה

ארז מלול: בעד ההצעה להעביר את הצעת החוק לוועדה – 11 

ארז מלול: נמנעים – 1 

ארז מלול: להלן תוצאות ההצבעה: 11 בעד, אין מתנגדים

ארז מלול:  אני קובע כי הצעת חוק איסור לכידת בעלי חיים באמצעות מלכודות, התשפ"ג–2022, של חברי הכנסת יסמין פרידמן, יוראי להב הרצנו ונאור שירי, אושרה בקריאה טרומית ותעבור לוועדת החינוך, התרבות והספורט לצורך הכנתה לקריאה ראשונה

ארז מלול: [הצעת חוק פ/3891/25; נספחות

ארז מלול: ] 

ארז מלול:  חבריי חברי הכנסת, הנושא הבא – הצעת חוק המידע הפלילי ותקנת השבים (תיקון – רישום פלילי של עבירות טרור), התשפ"ג–2023, של חברי הכנסת ניסים ואטורי ואלמוג כהן

ארז מלול:  אני מזמין את חבר הכנסת ניסים ואטורי לנמק את ההצעה

ארז מלול:  עד עשר דקות לרשותך, בבקשה

ניסים ואטורי: אלהואשלה, אם אתה לא בעד אני סוגר לך, אתה יודע את מה

ניסים ואטורי:  אדוני היושב-ראש, חבריי חברי הכנסת, אני אעשה את זה כמה שיותר קצר כדי שאנשים יצליחו להצביע

ניסים ואטורי:  אני אנסה לספר על מקרים שקרו, על עובדים שעבדו במספר עבודות – אנחנו יודעים שדיילת באל על כתבה שהיא מרחמת על שהידים, היא פוטרה מעבודתה; עובד הביע תמיכה במחבל, בבית החולים הדסה עין כרם, העובד פוטר לאחר שפרסם סטטוס תמיכה במחבל בעמוד הפייסבוק שלו; עובד התריע על מסוכנות העובדים שהיו איתו בעבודה ופוטר לאחר שפנה להנהלה

ניסים ואטורי:      מקרים קצת יותר, עוד לפני המלחמה, שהיו – היו פיטורי עובד זכיין של טיב טעם שהביע שמחה על מות חיילים; וכן זימון שני עובדי שופרסל לשימוע לפני פיטורים; היה סיפור נוסף של סלקום שזימנה עובד לבירור; ועוד ועוד מקרים

ניסים ואטורי:      אני חושב שהדבר הזה צריך לבוא – קודם כול, יש סכנה ללקוחות של העסק עצמם

ניסים ואטורי:  אין מצב שמעסיק יכול לקבל לעבודה עובד שבעצם פגע בביטחון המדינה, או שכבר ביצע עבירות על ביטחון המדינה

ניסים ואטורי:  כמו שאנחנו עושים רישום פלילי, אנחנו רוצים לעשות רישום שיהיה פלילי-ביטחוני

ניסים ואטורי:  מי שפגע, מי שניסה לרצוח, מי שניסה לפגוע באנשים, בחפים מפשע – המעביד ידע מראש

ניסים ואטורי:  הוא יבקש שאילתה ויקבל – אם אותו עובד הוא עובד ישר ללא עבר ביטחוני

ניסים ואטורי:  ואז יימנעו הבעיות האלה שהצגתי קודם, בתחילת דבריי

ניסים ואטורי:  סליחה על הצרידות

חנוך דב מילביצקי: רוצה עוד מים?     

ניסים ואטורי: יש פה, לא?     

יאסר חוג'יראת: אתה כנראה מתרגש - - -     

ניסים ואטורי: זה משומש

ניסים ואטורי:  זה מים של התנחלות, מי עדן, בשבילכם התנחלות

ניסים ואטורי:  "שהכול נהיה בדברו"

ניסים ואטורי:  ולכן אנחנו נמנע את זה

ניסים ואטורי:  גם פגיעה באזרחים חפים מפשע – מי שעושה פיגוע טרור, אני לא חושב שמגיע לו פרס

ניסים ואטורי:  הוא לא צריך להיות מועסק, לא בגופים ציבוריים ולא פרטיים

ניסים ואטורי:  המעביד יחליט

ניסים ואטורי:  מי שיביא אישור שהוא לא פגע בביטחון המדינה יוכל להתקבל לעבודה

ניסים ואטורי:       אני חושב שראוי להצביע לחוק הזה, בעיקר בתקופה הזו, שאנחנו דמוקרטיה מתגוננת

ניסים ואטורי:  אנחנו מתגוננים מפני המעשים האלה

ניסים ואטורי:  מה שראינו ב-7 באוקטובר לא יכול לחזור על עצמו

ניסים ואטורי:  יש מקומות שעובדים שימשו מודיעין למחבלים – שהגיעו לאותו מקום שאנשים קיבלו שם פרנסה, המחבלים הגיעו וידעו כל דבר היכן הוא נמצא

מיקי לוי: אבל מה החוק אומר, אדוני? תסביר לנו

ניסים ואטורי: הסברתי, הסברתי מה החוק אומר, אתה לא מקשיב, אתה מדבר

ניסים ואטורי:  לכן, כדי למנוע מקרים כאלה בעצם, שיש לך פה גיס חמישי, אנשים שמגיעים לעבודה ועושים בעצם רישום, עושים רישום מודיעיני למען מחבלים – את הדבר הזה צריך להפסיק

ניסים ואטורי:  צריך למנוע עבודה ממי שפוגע בביטחון המדינה, שיתפרנס במקומות שלהם הוא דואג, שלהם הוא מעביר את המידע

ניסים ואטורי:  תודה רבה

חנוך דב מילביצקי: תודה

חנוך דב מילביצקי:  מיקי לוי, אתה מתנגד, נכון? רגע, מיקי, סליחה

חנוך דב מילביצקי:  שר המשפטים, אתה רוצה להשיב?     

המשפטים יריב לוין: תודה, אדוני היושב-ראש

המשפטים יריב לוין:  חברות וחברי הכנסת, חבר הכנסת אזולאי, בדרך כלל הייתי מתואם איתך בקדנציה הקודמת בהקשרים האלה, אז אני מבטיח לך שזה לא יהיה על פי הנוהל שעבדנו בו אז

המשפטים יריב לוין:  באמת אני אשתדל שזה יהיה קצר ולעניין

המשפטים יריב לוין:       אני רוצה לברך את חבר הכנסת ואטורי ואת חבר הכנסת אלמוג כהן על הצעת חוק חשובה שמבקשת לתקן את חוק המידע הפלילי ותקנת השבים בדרך של הוספת הוראה הקובעת כי כל מעסיק יהיה רשאי לדרוש מאדם גיליון הרשעות בעבירות טרור, אשר מוגדרות בהצעה כמעשה טרור כהגדרתו בחוק המאבק בטרור, התשע"ו–2016, וכמובן, לאפשר לאדם לפנות למשטרה על מנת שיונפק לו גיליון כזה

המשפטים יריב לוין:      המטרה היא לאפשר למעסיקים להימנע מלהעסיק את מי שעלול לפגוע בהם על רקע לאומני, וכן להרתיע מביצוע עבירות טרור באמצעות העובדה שמי שיפעל באופן הזה ידע שהדבר הזה יכול לפגוע קשות בסיכוייו לקבל עבודה

המשפטים יריב לוין:  אני חושב שההצעה היא חשובה מאוד, היא גם שומרת על ביטחון הציבור, ולכן הממשלה החליטה לתמוך בה בקריאה הטרומית בכפוף לכך שהמשך הליכי החקיקה ייעשו בהסכמה עם משרדי המשפטים והביטחון הלאומי

המשפטים יריב לוין:  תודה

חנוך דב מילביצקי: תודה

חנוך דב מילביצקי:  מתנגד להצעה – מיקי לוי

חנוך דב מילביצקי:  בבקשה

מיקי לוי: תודה רבה

מיקי לוי:  אדוני היושב בראש, אדוני סגן ראש הממשלה, אני פונה אליך בתוארך המרכזי, לא שר המשפטים

מיקי לוי:  לפני יומיים נשלחה משלחת לקהיר

מיקי לוי:  בהתחלה הודיעו ממשרד ראש הממשלה שמדינת ישראל לא תשלח שום נציג לשיחות קהיר בנושא החטופים

מיקי לוי:  וראה זה פלא, לאחר לחץ מהממשל האמריקאי קיבל החלטה ראש הממשלה לשלוח נציגים, אבל נטל מהם את המנדט להגיד משהו, להבטיח משהו, להציג משהו

מיקי לוי:  הנוכחות שלהם הייתה פיזית בלבד מכיוון שהממשל האמריקאי לחץ את ראש הממשלה להשתתף בשיחות קהיר

מיקי לוי:       ואני שואל אתכם, אני שואל את עצמי, האם אין זו הזדמנות כשהולכים שני ענקים – השותף השלישי, האלוף שממונה על החזרת החטופים, לא נסע

מיקי לוי:  נסע רק ראש מוסד ואם אינני טועה ראש שב"כ, נסעו כנסיעה

מיקי לוי:  אם אתם כבר נוסעים, אדוני ראש הממשלה, מדוע אתה נוטל מהם את המנדט לבוא ולשוחח, לדבר? מה, הם ניצבים שם? הם ניצבים בהצגה הזו בקהיר?      האם אין זו הזדמנות, אני שואל אתכם, חבריי מהצד הזה, האם אין זו הזדמנות לבוא ולשים על השולחן – כשהמצרים נוכחים במקום ובכלל מארחים את השיחות האלה, יחד עם הקטרים – הצעה ישראלית? תנצלו את הניסיון הזה, תנצלו את ההזדמנות הזו

מיקי לוי:  בשביל מה אתה שולח ראש מוסד, ראש שב"כ, שיבואו וישתתפו? נוסעים, חוזרים באותו יום בלי להניח שום הצעה

מיקי לוי:  נוטל מהם את המנדט לבוא בדברים ולנסות להגיע לידי איזשהו הסכם?      אני מבין שהדרישה היא מטורפת ועצומה, אני מבין את זה

מיקי לוי:  לפחות תנצל את ההזדמנות לשים הצעה משלנו, הצעה משלך

מיקי לוי:  איזו בדיחה לשלוח שני ראשי ארגונים ולא לעשות כלום, רק בגלל שהממשל האמריקאי לחץ

מיקי לוי:  חבל שאינך מנצל את ההזדמנות להניח הצעה מטעם ממשלת ישראל, הצעה אמיתית לשחרר את החטופים

מיקי לוי:  תודה

חנוך דב מילביצקי: חברי הכנסת, אנחנו נעבור להצבעה על הצעת חוק המידע הפלילי ותקנת השבים (תיקון – רישום פלילי של עבירות טרור), התשפ"ג–2023, של חברי הכנסת ניסים ואטורי ואלמוג כהן

חנוך דב מילביצקי:  הצבעה

חנוך דב מילביצקי: בעד ההצעה להעביר את הצעת החוק לוועדה – 19 

חנוך דב מילביצקי: נמנעים – אין 

חנוך דב מילביצקי: 19 בעד, שמונה מתנגדים, אין נמנעים

חנוך דב מילביצקי:  אני קובע כי הצעת חוק המידע הפלילי ותקנת השבים (תיקון – רישום פלילי של עבירות טרור), התשפ"ג–2023, עברה בקריאה הטרומית ותעבור לוועדת חוקה, חוק ומשפט להמשך דיון

חנוך דב מילביצקי: [הצעת חוק פ/4155/25; נספחות

חנוך דב מילביצקי: ] 

חנוך דב מילביצקי: חברי הכנסת, אנחנו נעבור להצעת חוק לשכת עורכי הדין (תיקון – התמחות ומבחני הסמכה) (הוראת שעה – חרבות ברזל), התשפ"ד–2023, של חבר הכנסת שמחה רוטמן וקבוצת חברי הכנסת

חנוך דב מילביצקי:  אדוני, בבקשה

שמחה רוטמן: תודה רבה, אדוני היושב-ראש

שמחה רוטמן:  כנסת נכבדה, חבריי חברי הכנסת, ובהקשר של החוק הזה, גם כבוד המציע, הלוא הוא אחד המציעים, אדוני היושב-ראש

חנוך דב מילביצקי: אני מחכה לחוק אחר של לשכת עורכי הדין, אתה יודע

שמחה רוטמן: תקדם אותו, הכול בסדר

שמחה רוטמן:       אני מתכבד להציג בפניכם את הצעת חוק לשכת עורכי הדין (תיקון – התמחות ומבחני הסמכה) (הוראת שעה – חברות ברזל)

שמחה רוטמן:  ההצעה מאוד פשוטה

שמחה רוטמן:  כולנו יודעים שבזמן המלחמה אזרחים רבים גויסו למילואים והפכו לחיילים

שמחה רוטמן:  משך זמן השירות הארוך שנכפה עלינו על ידי אויבינו שפתחו נגדנו במלחמה, גרם לכך שהרבה מאוד אנשים שמשרתים פרק זמן ממושך בשירות הצבאי, כל תוכניותיהם השתבשו

שמחה רוטמן:  המשמעותית ביותר בתוכניות הללו, שהצעת החוק הזאת נותנת לה מענה – יש אנשים שהפסידו פרק זמן מסוים מהקריירה שלהם

שמחה רוטמן:  אז אנחנו נותנים להם מענה במסגרת חוקים אחרים – יש איסורי פיטורין ויש פיצוי כלכלי, אבל יש לפעמים פגיעה שהיא בגדר "מעֻות לא יוכל לתקֹן", אדוני היושב-ראש

שמחה רוטמן:       כאשר אדם היה מוכן לגשת למבחני לשכה, היה לקראת סוף ההתמחות שלו, ועכשיו אומרים לו – יצאת מהמשחק לפרק זמן די ארוך, עכשיו תחזור

שמחה רוטמן:  אני לא מדבר על זה שהראש שלו בכלל לא שם

שמחה רוטמן:  עד שהוא יוכל, עד שהוא ימתין למועד הבחינה, ואז ילמד למועד הבחינה, ועכשיו פיצלו, בין היתר – בזמן הצעת החוק הזאת זה לא היה מפוצל, אבל פיצלו את הבחינות לשתיים – אז הוא בעצם ייגש למועד אחד ואז ייגש גם למועד השני

שמחה רוטמן:  חצי שנה הוא ישב, והוא לא יכול לעבוד במקצועו; הוא לא יכול לעבוד כמתמחה, כי את ההתמחות הוא סיים  – גם קיצרנו את ההתמחות בהצעתו של שר המשפטים

שמחה רוטמן:  הוא לא מתמחה; הוא לא יכול לעבוד במקצועו כעורך דין; הוא לא יכול לגשת לבחינות

שמחה רוטמן:  אם הוא ניגש לבחינה המלאה – בייחוד בפרק הזמן שאנחנו גם יודעים שחלק מהאנשים משוחררים ממילואים לתקופה מסוימת ואז חוזרים, וזה הורס את רצף הלימוד

שמחה רוטמן:       לכן הצעתי, והצעת החוק הזאת לא קיבלה פטור מהנחה, אדוני היושב-ראש, היא הונחה לפני 45 ימים

שמחה רוטמן:  כאשר הנחתי אותה – אפשר לזהות, איך אפשר לדעת שהיא לא קיבלה פטור מחובת הנחה? כי היא עוסקת במישהו ששירת במילואים לפחות 40 ימים

שמחה רוטמן:  אז, באותו זמן, זאת הייתה המציאות, אנשים שמשרתים כ-40 יום

שמחה רוטמן:  מאז אנחנו יודעים שיש אנשים שמשרתים גם 100 יום

שמחה רוטמן:       הצעת החוק הזאת אומרת שמי ששירת במילואים 40 יום – זה הנוסח בטרומית, יכול להיות שנעשה התאמות במסגרת עבודת הוועדה – מי ששירתו במילואים פרק זמן ממושך במסגרת חרבות ברזל, הלשכה תעשה עבורם מועדים מיוחדים כל שלושה חודשים, כדי שלא ימתינו זמן רב לבחינה

שמחה רוטמן:  זה דבר ראשון

שמחה רוטמן:  זה סעיף ב'

שמחה רוטמן:       דבר שני, יעשו להם מיקוד של החומר

שמחה רוטמן:  כמו שעושים מיקוד לבחינות הבגרות, אומרים להם שיהיה פחות חומר בבחינה, ילמדו פחות, יוכלו לגשת לבחינה בזמן יותר קצר ולהשתלב בשוק העבודה כפרנסה

שמחה רוטמן:       כשהגשתי את הצעת החוק הזאת חלק מהאנשים אמרו לי: מה זאת אומרת? אנשים לא יעשו את כל הבחינה, איך נדע? איך הם יהיו עורכי דין? אז דבר ראשון, מאחר שגם אתה וגם אני יודעים שהיחס בין מה שיש בבחינה לבין מה שעושים כעורך דין הוא מוגבל, בוא נאמר זאת בעדינות

חנוך דב מילביצקי: עדינות רבה

שמחה רוטמן: בעדינות, כי עכשיו זה זמן לדבר בעדינות

שמחה רוטמן:       אז א

שמחה רוטמן:  הקשר בין מה שעושים בבחינה לבין מה שעושים כעורכי דין הוא מוגבל

שמחה רוטמן:  הבחינה, גם בצורתה הנוכחית, מהווה איזשהו חסם כניסה שיש בתוכו גם שיקולים שהם מעבר לשאלת הידע הנדרש

שמחה רוטמן:      אבל אני אגיד לך יותר מזה

שמחה רוטמן:  בסופו של דבר, כדי להיות עורך דין, אתה יודע, יש בחינה בדיני מדינת ישראל ויש בחינה באתיקה – כמה אתה אדם מוסרי, כמה אתה אדם שאפשר לסמוך עליו

שמחה רוטמן:  יש שאלה, האם עורכי דין כמקצוע הם אנשים שאפשר לסמוך עליהם? זאת שאלה נפרדת

שמחה רוטמן:  אבל אני יכול להגיד לך דבר אחד, מי שעזב את המשפחה שלו ויצא למסור את הנפש עבור מדינת ישראל ועם ישראל, בעיניי הוא האדם הכי מוסרי שיש; בעיניי הוא אדם שעבר בהצלחה מרובה את הבחינה באתיקה ברמה הגבוהה ביותר; ואנו כמדינה מחויבים לו, להקל עליו בכל דרך אפשרית

שמחה רוטמן:  מיקוד חומר הבחינות הוא אחת מהדרכים הללו

שמחה רוטמן:       אני אגיד, כשהגשתי את הצעת החוק הזאת באתי בדברים עם לשכת עורכי הדין

שמחה רוטמן:  אני יודע שאתה מאוד אוהב את הגוף הזה, אדוני היושב-ראש

שמחה רוטמן:  באתי איתם בדברים, ושמעתי שההצעה לצמצם את החומר היא הצעה שאפילו יושב-ראש הלשכה ביקש את זה מוועדת הבחינות בעצמו, והם אמרו לו שהם לא חושבים – הם עשו את הריווח

שמחה רוטמן:  אני לא חושב שזה מספיק

שמחה רוטמן:  רק מה? בנושא הזה, גם מועצת לשכת עורכי הדין, הגוף, האספה הכללית, אם תרצה, של לשכת עורכי הדין, איננה יכולה, גם אם היא רוצה, לקבל החלטה שעוסקת בבחינות, כי זאת ועדה עצמאית

שמחה רוטמן:       לכן הגשת את הצעת החוק הזאת, כי המחוקק כן יכול לעשות את זה

שמחה רוטמן:  לכן אנחנו נקדם את ההצעה הזאת, נייצר מועדי בחינה מיוחדים למילואימניקים ששירתו פרק זמן ממושך, שלהם תהיה הפחתה בחומר

שמחה רוטמן:  נשתדל כמובן לבוא בדברים בנושא הזה גם עם גורמי המקצוע, גם בלשכה וגם במשרד המשפטים, וניתן בשורה גדולה לאנשים שמחרפים את נפשם למען מדינת ישראל, שאנחנו כאן בכנסת – מסר אחיד וברור – נקל עליהם את הכניסה לחיים האזרחיים כמה שיותר

שמחה רוטמן:  כדי שיוכלו – ודאי שלא יינזקו משירות המילואים הממושך, שכולנו ביקשנו מהם לבוא להגן עלינו

שמחה רוטמן:       אני מודה מאוד לחברי כבוד השר, יושב-ראש ועדת השרים לחקיקה יריב לוין, שההצעה הזאת עברה בהסכמתה

שמחה רוטמן:  אני קורא לחברי הכנסת לתמוך בה בקריאה הטרומית

שמחה רוטמן:  תודה רבה, אדוני היושב-ראש

חנוך דב מילביצקי: תודה

חנוך דב מילביצקי:  אדוני השר

המשפטים יריב לוין: תודה רבה, אדוני היושב-ראש

המשפטים יריב לוין:  חברות וחברי הכנסת, הצעת החוק מבקשת להוסיף לחוק לשכת הדין את סעיף 39א שיקבע כי מועמד לחברות בלשכה ששירת במילואים בתקופה ההכרזה על מצב חירום מיוחד בעורף לפחות 40 ימים ייבחן בבחינות לפי סעיף 38 במתכונת מיוחדת שתכלול לא יותר ממחצית הנושאים הנכללים בתוכנית הרגילה

המשפטים יריב לוין:      כמו כן ההצעה קובעת שהלשכה תקבע שני מועדי בחינה נוספים מיוחדים שבהם יוכלו להיבחן משרתי המילואים

המשפטים יריב לוין:  נדמה לי שחבר הכנסת רוטמן תיאר כאן היטב את הצורך בהצעת החוק ועד כמה היא צודקת

המשפטים יריב לוין:  ההצעה הזאת היא חלק ממערך שלם של מאמץ שאנחנו עושים להקל ולתת פתרונות הן לחיילי המילואים והן לאוכלוסיות רבות אחרות שנפגעו, או נתקלות בקשיים גדולים ביכולת ללמוד, לגשת לבחינות, לקיים את ההתמחות, לרבות החוק החשוב שהעברנו כאן לקיצור תקופת ההתמחות ומהלכים נוספים שנעשים בעניין הזה

המשפטים יריב לוין:       אני חושב שההצעה כפי שהיא כרגע בהחלט חשובה, בהחלט תקל ותעזור

המשפטים יריב לוין:  אני מוכרח לומר שיש בעיניי לפחות שתי שאלות שעלו בדיונים בוועדת שרים לחקיקה שאני בטוח שתידרשו להן גם בעת הכנת החוק לקריאה הראשונה ואחר כך לקריאה השנייה והשלישית, ואני חושב שצריך לשים אליהם לב

המשפטים יריב לוין:  הסוגיה האחת זו השאלה של שאלת הסמיכות בין שירות המילואים לבין המועד של הבחינות

המשפטים יריב לוין:  ברור שיש הצדקה גדולה לחוק הזה כאשר הבחינה היא באופן יחסי סמוכה למועד שירות המילואים

המשפטים יריב לוין:  כאשר אנחנו מאוד מתרחקים הדבר הזה הוא כמובן פחות דיוני ופחות עושה שכל, ולכן צריך למצוא פה בדיוק את הנתיב הנכון, בעיניי

המשפטים יריב לוין:       הערה שנייה, גם היא חשובה בהקשר הזה – ההצעה נוקבת ב-50% בחומר הבחינה

המשפטים יריב לוין:  אני כשלעצמי חושב שהקלה צריכה להיות

המשפטים יריב לוין:  אני ניסיתי בשעתו גם לפנות ללשכת עורכי הדין בעניין הזה

המשפטים יריב לוין:  אני לא בטוח ש-50% זה כבר לא הליכה קצת מעבר למקום שצריך להיות בו

המשפטים יריב לוין:  יכול להיות שגם פה צריך לדייק את הדברים, גם בעניין ההיקף וגם אולי בעניין סוגי הנושאים, על מנת להגיע לאיזושהי תוצאה שהיא יותר נכונה

המשפטים יריב לוין:  אני בטוח שאת העבודה הזאת תעשו בוועדה על הצד הטוב ביותר

המשפטים יריב לוין:       לאור האמור, הממשלה החליטה לתמוך בהצעת החוק בקריאה הטרומית

המשפטים יריב לוין:  המשך קידום הליכי החקיקה ייעשה בהסכמת משרד המשפטים ותוך תיאום עם משרד הביטחון

המשפטים יריב לוין:  תודה

חנוך דב מילביצקי: תודה

מיקי לוי: עושים את זה גם עם רואי החשבון?      

חנוך דב מילביצקי: חבר הכנסת לוי, אם היית יודע את הפער בין הפרקטיקה לבין מה ששואלים בלשכה, לא היית שואל את השאלה הזאת

מיקי לוי: תמצאו מתכונת אחת

מיקי לוי:  תמצאו מתכונת אחת

חנוך דב מילביצקי: לא היית שואל את השאלה

חנוך דב מילביצקי:       רבותיי חברי הכנסת, אין מתנגדים, נכון?      אנחנו נעבור להצבעה

חנוך דב מילביצקי:  אנחנו מצביעים על הצעת חוק לשכת עורכי הדין (תיקון – התמחות ומבחני הסמכה) (הוראת שעה – חרבות ברזל), התשפ"ד–2024

חנוך דב מילביצקי:  אנא תפסו מקומותיכם

חנוך דב מילביצקי:  הצבעה

חנוך דב מילביצקי: בעד ההצעה להעביר את הצעת החוק לוועדה – 13 

חנוך דב מילביצקי: נמנעים – 1 

חנוך דב מילביצקי: 13 בעד, אין מתנגדים, נמנע אחד

חנוך דב מילביצקי:  אני קובע כי הצעת חוק לשכת עורכי הדין (תיקון – התמחות ומבחני הסמכה) (הוראת שעה – חרבות ברזל), התשפ"ד–2024, עברה בקריאה הטרומית ותעבור לוועדת החוקה, חוק ומשפט להמשך דיון

חנוך דב מילביצקי: [הצעת חוק פ/4032/25; נספחות

חנוך דב מילביצקי: ] 

חנוך דב מילביצקי: חברי הכנסת, אנחנו נעבור להצעת חוק בתי קברות צבאיים (תיקון – קבורה לסוהרים ולכבאים), התשפ"ד–2024, של חבר הכנסת צביקה פוגל

חנוך דב מילביצקי:  בבקשה, אדוני

חנוך דב מילביצקי:  אתה השר המשיב, אדוני? כן?       

צביקה פוגל: אדוני היושב-ראש, חבריי חברי הכנסת, כבוד השר, כנסת נכבדה, חוק בתי הקבורה הצבאיים, שנחקק בשנת 1950, ביסס, עד כמה שזה נשמע מוזר, את יוקרתו ומעמדו של בית הקברות הצבאי

צביקה פוגל:  לבית קברות צבאי יש מעמד מיוחד בחברה הישראלית, ולקבורה הצבאית יש ללא ספק קונסנזוס בסולם הערכים של אזרחי ישראל

צביקה פוגל:  כבר בכניסה לבית הקברות מרגישים את חרדת הקודש שאופפת את הבאים, בעיקר בשערי החלקה הצבאית, אלה המבקשים להביע את הערכתם ממעמקי ליבם לשוכניו ואת הצורך להתייחד עם זכר בניה של האומה

צביקה פוגל:       במציאות שנכפתה עלינו בחודשים האחרונים, אנחנו רואים, לצערנו, בעוצמה רבה, איך רבבות מאזרחי ישראל באים לכל לוויה של חיילי צה"ל כדי לחלוק להם כבוד גם אם הם אינם מכירים אותם

צביקה פוגל:  אזרחי ישראל מתגלים בעת הזאת במלוא אנושיותם וחוסנם, ומגיעים לכל חלקה צבאית ברחבי הארץ מתוך הערכה עמוקה למי שלחמו ומסרו את נפשם למען מדינת ישראל

צביקה פוגל:      אדוני היושב-ראש, זה לא סוד כי כאשר חוקק חוק בתי הקברות הצבאיים, המטרה הייתה לייחד בית קברות לחיילים, אלא שלאורך השנים המציאות השתנתה

צביקה פוגל:  בשנים האחרונות, וביתר שאת בחודשים האחרונים, העורף הפך לחזית, וכוחות הביטחון האחרים במדינת ישראל שותפים גם הם למאמץ המלחמתי – הם נלחמים, הם מצילים חיים, הם מסכנים את חייהם בכל מקום שאליו הם נדרשים, וכיום בבית הקברות הצבאי זוכים להיקבר גם שוטרים, סוהרים, אנשי שב"כ ומוסד

צביקה פוגל:    אבל אדוני היושב-ראש, חבריי חברי הכנסת, אם בהתחלה הזכות הורחבה רק לאנשי כוחות הביטחון שנפלו בעת מילוי תפקידם, הרי שכיום אנשי כוחות הביטחון, להוציא את לוחמי האש, זוכים למעמד שווה לחיילי צה"ל

צביקה פוגל:  לוחמי האש, אדוני היושב-ראש, נשארו מאחור

צביקה פוגל:  לוחם אש שנפל, גם אם זה בעת מילוי תפקידו, לא זוכה להיקבר בבית קברות צבאי

צביקה פוגל:  אני מניח שתסכים איתי, אדוני היושב-ראש, מהיכרותנו הקצרה – ואני חושב שיסכימו איתי גם כל חברי הבית הזה – שלוחמי האש המצוינים הללו, שמסכנים את חייהם בהצלת חיי אדם, ראויים לכך שמדינת ישראל תכיר בזכותם להיקבר בטקס ממלכתי בבית קברות צבאי

צביקה פוגל:      אדוני היושב-ראש, חבריי חברי הכנסת, כנסת נכבדה, בית הקברות הצבאי מהווה אתר מורשת, מקום ממלכתי המקרין הדר, ערכים ורוח הזדהות בעלת ערך חינוכי עליון, ומקום שבו מתקבצים רבים לפחות פעם בשנה

צביקה פוגל:  הוא מסמל לפרט את השתייכותו של הנופל לאומה כולה – לאומה שגאה באנשי הביטחון שלה; לאומה שגאה בחיילים שלה, בשוטרים שלה, בסוהרים שלה, באנשי השב"כ והמוסד שלה

צביקה פוגל:  הגיע הזמן, אדוני היושב-ראש, חבריי חברי הכנסת, שמדינת ישראל תכיר גם בלוחמי האש שלה, תכיר בזכותם להיקבר בבית קברות צבאי

צביקה פוגל:       אדוני היושב-ראש, חבריי חברי הכנסת, אדוני השר, הצעת החוק בתי קבורה צבאיים (תיקון – קבורה ללוחמי האש), התשפ"ד–2024, באה לתקן עיוות של שנים ולהוסיף את לוחמי האש, שמוסרים נפשם לטובת הצלת חיים של אחרים מול התופת, ועומדים בחזית לצד שוטרי ישראל וחיילי צה"ל

צביקה פוגל:  הם זכאים לקבל את אותו כבוד

צביקה פוגל:  אלה לוחמי האש הגיבורים שנספו באסון הכרמל, אורי סמנדייב, דני חייט והנער המתנדב אלעד ריבן, זיכרונם לברכה;  אלה שני לוחמי האש עדנאן אסעד ודקל מרציאנו, זיכרונם לברכה, שמצאו את מותם בחילוץ צעיר שנפל לבור בדיר אל-אסד; אלה, מכובדיי, גם חמשת לוחמי האש שלום צבאן, גיל תעסה, אריק יהודה מרציאנו, יבגני גלסקי ורועי משה, זיכרונם לברכה, שנפלו במתקפת 7 באוקטובר

צביקה פוגל:  כולם מסרו את נפשם להציל נפשות, ולא נקברו בחלקה הצבאית

צביקה פוגל:  לכן, מוצע להשוות את זכותם של לוחמי האש שנהרגו בעת מילוי לזו של שאר כוחות הביטחון להיקבר מעתה והלאה בבית קברות צבאי

צביקה פוגל:       אני מבקש לנצל את ההזדמנות להודות לחברי השר לביטחון לאומי, חבר הכנסת איתמר בן גביר, ולשר המשפטים יריב לוין, שדחפו לכך שהצעת החוק החשובה הזאת תקבל את תמיכת הממשלה

צביקה פוגל:  אני קורא מכאן לכל חברי הכנסת להצביע בעד החוק

צביקה פוגל:  תודה

חנוך דב מילביצקי: תודה

חנוך דב מילביצקי:  אדוני

חנוך דב מילביצקי: [הצעת חוק פ/2819/25; נספחות

חנוך דב מילביצקי: ] 

חנוך דב מילביצקי: להצעה הוצמדה הצעתה של חברת הכנסת מירב בן ארי בדבר קבורה לסוהרים בבתי קברות

חנוך דב מילביצקי:  בבקשה, גברתי

מירב בן ארי: תודה רבה, אדוני היושב בראש

מירב בן ארי:  כנסת נכבדה, את החוק הזה התחלתי בכנסת העשרים-וארבע

מירב בן ארי:  החוק הזה מאפשר לסוהרים להיקבר בקבורה של חללי צה"ל

מירב בן ארי:  זה נראה לנו ברור מאליו, כי סוהר הוא גוף ביטחוני כמו שוטר, ולמרות זאת, סוהר, שחלילה קיבל התקף לב בבית, לא הוכר כחלל ונקבר בקבורה אזרחית

מירב בן ארי:  בדבר הזה, שהוא נורא בעיניי, פניתי כבר לשר גלנט בתחילת הקדנציה הזאת, ויחד עם השר גלנט, הוועדה הציבורית להנצחת החייל בראשות פרופ' מור יוסף קיבלה החלטה שסוהרים ייקברו כחללי צה"ל, אולם, הבהיר לי מור יוסף שהנושא חייב להיות בחקיקה

מירב בן ארי:       מיותר לציין שהסוהרים הם גוף ביטחוני חשוב

מירב בן ארי:  הייתה לי הזכות להכיר את שב"ס לעומק, להכיר את לוחמי שב"ס, את הלוחמות, שנמצאים בקו ההגנה האחרון של מדינת ישראל

מירב בן ארי:  לולא שב"ס, אותם אסירים – אתם כל הזמן מדברים על הביטחוניים, אבל מה שבסוף פוגע באזרחים זה האסירים הפליליים

מירב בן ארי:  הם קו הגנה אחרון, מגיעה להם הזכות הזאת להיקבר כחלל צה"ל

מירב בן ארי:  גם סוהר שיוצא לחופש – ויש מקרים כאלה – וחלילה מתמוטט, צריך לומר, גם הרבה בגלל הלחץ בעבודה, אתה יודע איזו עבודה מלחיצה זאת? מגיעה לו הזכות הזאת להיקבר כחלל צה"ל

מירב בן ארי:       אני רוצה להודות לוועדת השרים לענייני חקיקה

מירב בן ארי:  כמובן, אני אמשיך לקדם אותה בוועדה לביטחון לאומי של חבר הכנסת פוגל

מירב בן ארי:  אני רוצה להודות לשר גלנט, שהוא היה הראשון שתמך בהצעה הזאת, ולצוות שלו ולפרופ' מור יוסף ולכל מי שלקח חלק בדבר הכל-כך משמעותי הזה, לתת לסוהרים, לא נעים לומר, אבל גם להיקבר צריך להיקבר בצורה ראויה וממלכתית, כמו שראוי לאותם סוהרים

קריאה: ולכבאים

מירב בן ארי: אני עשיתי רק לסוהרים

מירב בן ארי:  אני חייבת לומר מילה על הכבאים

מירב בן ארי:  כבאים הם בנפשי, פעלתי ואני אמשיך לפעול, ופוגל גם יודע, אני אעשה הכול בשביל שהכבאים יוכרו

מירב בן ארי:  אבל הכבאים הם לא גוף ביטחוני במדינת ישראל

מירב בן ארי:  יש להם ועד

מירב בן ארי:  הלוואי שזה יקרה

מירב בן ארי:  המשפחות של מרציאנו, של עדנאן, משפחות של כבאים שאני מלווה, יודעות שאני איתן

מירב בן ארי:  אני אעשה הכול, אבל מה שבטוח כרגע חייב להיות סגור זה הנושא של קבורת הסוהרים, שכבר הוכר, וודאי שנפעל יחד למען הכבאים

מירב בן ארי:  הכבאים זה מורכב, כמו שאמרתי, בוודאי שאני אעשה הכול ביחד כדי לתת להם את הזכות

מירב בן ארי:  אבל עד שהם יוכרו כגוף ביטחוני – זה תהליך ארוך

מירב בן ארי:  הלוואי שהייתה כאן החלטת ממשלה

מירב בן ארי:  אני שם, אני תומכת גם בכבאים, החוק שלי באופן ספציפי הוא על הסוהרים, שכבר הוכרו גם על ידי שר הביטחון וגם על ידי המועצה להנצחת החייל

מירב בן ארי:  תודה רבה

חנוך דב מילביצקי: תודה

חנוך דב מילביצקי:  ישיב בשם הממשלה השר חיים ביטון

חנוך דב מילביצקי:  בבקשה, אדוני

חיים ביטון: אדוני היושב-ראש, חבריי חברי הכנסת, צריך להגיד שהצעת החוק הזאת היא באמת הצעה חשובה, יש לה משמעות גדולה לגבי תרומתם של הכבאים וגם של הסוהרים

חיים ביטון:  מדובר בהצעת חוק בית קברות צבאיים (תיקון – קבורה לסוהרים ולכבאים), של חבר הכנסת צביקה פוגל

חיים ביטון:       הצעת החוק שלפנינו מבקשת לבטל את התנאי האמור לגבי סוהר, ולקבוע כי כל סוהר שנהרג בעודו בתפקיד פעיל יוכל להיקבר בבית קברות צבאי, וזאת ללא תלות בשאלה אם נהרג בעת ועקב מילוי תפקידו

חיים ביטון:  כמו כן, מבקשת ההצעה להרחיב את תחולת החוק ולהקים זכאות לקבורה בבתי הקברות הצבאיים גם ביחס לכבאים העובדים במסגרת הרשות הארצית לכבאות והצלה, וזאת הגם שאוכלוסייה זו אינה נכללת, נכון למועד כתיבת שורות אלה, במסגרת תחולתם של דיני השיקום, אולם המציע מקדם הצעת חוק נוספת, שנועדה להחיל על כבאים גם דינים אלה בהצעת חוק הרשות הארצית לכבאות והצלה (נכים ונספים), התשפ"ד–2023

חיים ביטון:  על פי טענת המציע, ההצעה נועדה לקדם את השוויון בין אוכלוסיות החיילים מזה ואוכלוסיות הסוהרים והכבאים מזה

חיים ביטון:       אז כך, הממשלה תומכת בסעיף 1 להצעת החוק, כך שתנאי הזכאות לקבורה בבתי קברות צבאיים של לוחמי האש יושוו לאלה של הסוהרים

חיים ביטון:  תודה

חנוך דב מילביצקי: תודה רבה, אדוני

חנוך דב מילביצקי:       חברי הכנסת, נעבור להצבעה על הצעת חוק בתי קברות צבאיים (תיקון – קבורה ללוחמי האש), התשפ"ד–2023, של חבר הכנסת צביקה פוגל

חנוך דב מילביצקי:  הצבעה

חנוך דב מילביצקי: בעד ההצעה להעביר את הצעת החוק לוועדה – 15 

חנוך דב מילביצקי: נמנעים – אין  

חנוך דב מילביצקי: 15 בעד, אין מתנגדים, אין נמנעים

חנוך דב מילביצקי:  אני קובע שהצעת החוק עברה בקריאה טרומית ותעבור לוועדה לביטחון לאומי להמשך דיון

חנוך דב מילביצקי:       נעבור להצבעה על הצעת חוק בתי קברות צבאיים (תיקון – קבורה לסוהרים בבתי קברות צבאיים), התשפ"ג–2023

חנוך דב מילביצקי:  הצבעה

חנוך דב מילביצקי: בעד ההצעה להעביר את הצעת החוק לוועדה - 14 

חנוך דב מילביצקי: נמנעים – אין 

חנוך דב מילביצקי: 14 בעד, אין מתנגדים, אין נמנעים

חנוך דב מילביצקי:  אני קובע שהצעת חוק בתי קברות צבאיים (תיקון – קבורה לסוהרים בבתי קברות צבאיים), התשפ"ג–2023, עברה בקריאה הטרומית ותעבור להמשך דיון בוועדה לביטחון לאומי

חנוך דב מילביצקי:  << הלסי >> הצדעה לפעילים פרו-ישראלים בקמפוסים בעולם << הלסי >>      

חנוך דב מילביצקי: חברי הכנסת, נעבור להצעות דחופות לסדר-היום

חנוך דב מילביצקי:  נתחיל בהצעה לסדר-היום בנושא: הצדעה לפעילים פרו-ישראלים בקמפוסים בעולם, של חברי הכנסת דן אילוז, משה טור פז, צביקה פוגל, אוהד טל, יוסף טייב ויבגני סובה

חנוך דב מילביצקי:  חבר הכנסת אילוז, בבקשה

דן אילוז: אדוני היושב-ראש, כנסת נכבדה, סטודנטים פרו-ישראלים בקמפוסים בחו"ל עובדים יום יום כדי להגן על מדינת ישראל

דן אילוז:  הם עושים זאת בגבורה, למרות איומים וחרמות שהם סופגים מסטודנטים אחרים

דן אילוז:  במקום ללכת ללמוד למבחנים או לצאת עם חברים, הם פועלים למען מדינת ישראל

דן אילוז:  אני בעצמי הייתי פעם סטודנט בקמפוס בקנדה

דן אילוז:  וכן, אני זוכר את הקושי, זה לא היה פשוט לעמוד חזק מול כל השקרים

דן אילוז:  אבל מה שהיה בתקופתי זה עוד כלום לעומת מה שיש היום

דן אילוז:  בסיוט הכי נוראי שלי לא חשבתי שהדיקן של האוניברסיטה שלי יסרב לקרוא לקריאה לרצח עם נגד יהודים – דברי הסתה

דן אילוז:  המצב היום חמור בהרבה

דן אילוז:  אך גם במקרה הזה יש דור חדש שקם, מציג גבורה אין-סופית ומצטרף לדור הניצחון של עם ישראל כאן, בחזית משותפת למען המדינה האהובה שלנו

דן אילוז:  מדינת ישראל צריכה להכיר תודה לסטודנטים האלה, לעמוד לצידם ולהכיר בתרומה שלהם למדינה

דן אילוז:       ובכן, בשם כל החתומים על ההצעה לסדר-היום, אני רוצה להגיד לסטודנטים האלו תודה

דן אילוז:  מה שאתם עושים חשוב למדינת ישראל ולעתידה

דן אילוז:  אתם גיבורים אמיתיים

דן אילוז:  אנחנו ביקשנו את ההצעה הזאת, לא רק כדי להגיד תודה לסטודנטים האלה, אלא גם ובעיקר כדי ליזום דיון חשוב על הדרכים שבהן מדינת ישראל יכולה לעמוד לצידם

דן אילוז:       ברשותכם, אסיים בכמה מילים באנגלית

דן אילוז:      To all the students defending Israel on their campuses worldwide, you are true heroes

דן אילוז:  Israel thanks you and appreciates you

דן אילוז:  Pro-Israel students on campuses around the world work non-stop to defend the state of Israel

דן אילוז:  They do so bravely, despite threats and boycotts from other students

דן אילוז:  Instead of studying for exams or going out with friends, they dedicate their efforts to our nation

דן אילוז:  I myself was once a student on a campus in Canada, and yes, I remember how difficult it was

דן אילוז:  It wasn’t easy to stand strong in the face of all the lies

דן אילוז:  But what I experienced is nothing compared to what students face today

דן אילוז:  In my wildest nightmares, I never imagined a university dean refusing to condemn calls for genocide against Jews as hate speech

דן אילוז:  The situation has become much more severe

דן אילוז:  Yet, in this darkness, a new generation rises, displaying infinite courage and joining the eternal legacy of the people of Israel, united on the front lines for our beloved country

דן אילוז:  The state of Israel must acknowledge these students, stand by them, and recognize their contribution to our nation

דן אילוז:  So, in the name of the state of Israel, I once again want to say: thank you

דן אילוז:  What you are doing is crucial for the state of Israel and its future

דן אילוז:  You are true heroes

דן אילוז:      משפט אחרון – תודה מיוחדת לחבר הכנסת משה טור פז, שיחד איתי וביוזמת פעיל ההסברה יוסף חדד, הקים ביחד איתי שדולה בכנסת בנושא הזה

דן אילוז:  אנחנו נעבוד קשה כדי לממש את היעדים של השדולה

דן אילוז:  תודה רבה

חנוך דב מילביצקי: תודה רבה

חנוך דב מילביצקי:  חבר הכנסת טור פז, אתה לא מסתפק בתודות, אני מבין

משה טור פז: אדוני היושב-ראש, חבריי חברי הכנסת, בחוץ לארץ משתוללת מלחמה

משה טור פז:  כן, כן, זו לא טעות

משה טור פז:  לא רק אצלנו מלחמה

משה טור פז:  בכל רחבי העולם, בכל רחבי העולם, נלחמים על דמותה של ישראל, על פניה של ישראל ועל זכותם של אנשים לתמוך ולהיות חלק מהמאמץ הישראלי

משה טור פז:       אנחנו ביקשנו להצדיע לסטודנטים הישראלים ולסטודנטים הפרו-ישראלים שעושים עבודה כל כך מדהימה בחוץ לארץ

משה טור פז:  בהזדמנות הזאת, תודה לחברי חבר הכנסת דן אילוז ולעיתונאי יוסף חדאד על היוזמה להקמת השדולה

משה טור פז:  אני חושב שהמאבק הזה הוא מאבק חשוב, מאבק משלים, מאבק שאנחנו לא שמים לב אליו כשאנחנו שקועים כאן בצרות שלנו, ביום-יום שלנו, בהתמודדות הקשה שלנו עם האויב החמאסי

משה טור פז:  אבל כן, יש כאלה שנלחמים את מלחמתנו שם באוניברסיטאות בחו"ל

משה טור פז:      אני רוצה להוסיף לדברים האלה שאמרתי עוד נקודה אחת

משה טור פז:  כתוב בתורה: "וגר לא תונה ולא תלחצנו כי גרים הייתם בארץ מצרים"

משה טור פז:  כשאני מדבר עם אנשים בחו"ל, בעיקר עם קהל נוצרי, השפה התנ"כית מאוד מדברת לאנשים

משה טור פז:  באמת ההסתכלות שלהם עלינו כזרים היא משהו חשוב, היא ממשהו שמכיר בזרות שלנו ונותן כבוד לנו כשאנחנו זרים בארץ אחרת

משה טור פז:  קשה להיות זר

משה טור פז:  אני רוצה לומר שגם לנו, הישראלים היהודים, גם לנו יש חובה דומה כלפי הזרים בתוכנו

משה טור פז:  את אותה דרישה שאני דורש מאותם גויים בחו"ל אני דורש ממני כלפי הזרים שבתוכי

משה טור פז:  גם לי חשוב שכל זר שחי פה במדינת ישראל, במידה שהוא מציית לחוקיה והוא חלק מאיתנו – גם אותו נכבד בקמפוסים שלנו, בחברה שלנו, במקום שבו אנחנו נמצאים

משה טור פז:  "וגר לא תונה ולא תלחצנו כי גרים הייתם בארץ מצרים"

משה טור פז:  תודה

חנוך דב מילביצקי: תודה רבה

חנוך דב מילביצקי:  חבר הכנסת צביקה פוגל – איננו

חנוך דב מילביצקי:  חבר כנסת אוהד טל

אוהד טל: אדוני היושב-ראש, חבריי חברי הכנסת, קודם כול, אני רוצה – יום לא פשוט – גם לאחל איחולי החלמה לפצועים באירוע היום וגם להשתתף בצער המשפחה

אוהד טל:  זה באמת לא פשוט

אוהד טל:      תראו, מאז 7 באוקטובר אנחנו נאבקים בחזית אחת שאנחנו כולנו מכירים, החזית שבה נלחמים טובי בנינו ובנותינו עכשיו בעזה ובכל שאר הזירות

אוהד טל:  אבל יש זירה נוספת, ובה נלחמים פעילים – סטודנטים צעירים בדרך כלל, אבל לא רק – פעילים שנלחמים למען מדינת ישראל, מגינים עלינו בעולם

אוהד טל:  אני עכשיו חוזר מעשרה ימי ביקור בארצות הברית

אוהד טל:  אני שומע מכולם על העלייה הדרמטית באנטישמיות האיומה והנוראה והמלוכלכת בארצות הברית, אבל בכל רחבי העולם – אנחנו יודעים שהקמפוסים הם גזרה קשה מאוד

אוהד טל:  אנחנו פוגשים את היהודים והסטודנטים והפעילים – אגב, לא כולם רק יהודים – שנלחמים למען מדינת ישראל בזירה הקשה הזאת, משלמים מחיר אישי כבד, משלמים מחיר חברתי מאוד מאוד כבד, כדי להילחם למען מדינת ישראל, כדי להגן עלינו בזירה הזו, כדי לומר קצת אמת בעולם שהוא מלא בשקר

אוהד טל:  אנחנו כולנו ראינו, נחשפנו לשימוע שהיה בקונגרס, אדוני היושב-ראש, שראשי האוניברסיטאות לא מסוגלים לומר את הדברים הכי אלמנטריים, הכי בסיסיים, בהגנה על חייהם של סטודנטים יהודים בקמפוסים

אוהד טל:      באמת אני חושב שהדבר הזה הוא דבר שדורש גם מאיתנו להתגייס למענם

אוהד טל:  אני רוצה לנצל את ההזדמנות להודות לחבריי – גם לחבר הכנסת דן אילוז, גם לחבר הכנסת משה טור פז – שלקחתם את הנושא הזה, העליתם אותו על סדר-היום

אוהד טל:  אני בהחלט מצטרף אליכם בעניין הזה

אוהד טל:      אני רוצה לומר משפט אחרון באנגלית:     I want to say to all of those who are standing with Israel, and boldly standing with Israel on those difficult days and you are paying very heavy prices for that, and you are standing with the good, you are standing with what is right – So I want to say that we also salute you and we will also stand with you on these difficult days

אוהד טל:      תודה

חנוך דב מילביצקי: תודה רבה

חנוך דב מילביצקי:  חבר הכנסת יוסף טייב – איננו; חבר הכנסת יבגני סובה – איננו

חנוך דב מילביצקי:  ישיב על ההצעה השר חיים ביטון, בבקשה, אדוני

חיים ביטון: חברת הכנסת טלי, הלוואי שכל הבעיה שלנו –      I hope that all the problem that we have is to deal with your accent

דן אילוז: - - -     

חיים ביטון: אתם רואים? גם מי שלא לומד ליבה יודע אנגלית

חיים ביטון:      חבריי, הנושא שעלה כאן הוא באמת נושא רגיש וחשוב

חיים ביטון:  ראשית, בישיבת הממשלה בשבוע שעבר, ביום ראשון או שני, באמת היה שם דיון רחב

חיים ביטון:  הגיעו לשם ההסתדרות הציונית, וגם היה השר האחראי שיקלי

חיים ביטון:  הוא הציג שם את כל הסיפור המורכב של האנטישמיות בעולם

חיים ביטון:  לכן, ראשית, צריך לדעת שהממשלה מאוד מאוד עסוקה בעניין הזה

חיים ביטון:  הנושא הזה מטריד

חיים ביטון:  הציגו – אני חושב שצריך לומר זאת – הציגו שם בממשלה שזה המצב הגרוע ביותר מאז השואה

חיים ביטון:  שאנחנו נמצאים בסוג אנטישמיות כל כך קשה, בוודאי במצב שנמצא בתוך הקמפוסים וכו'

חיים ביטון:       בכל אופן, אני רק רוצה להבהיר את זה ברמה הרשמית, שאנחנו נמצאים – הממשלה והמשרדים הרלוונטיים נמצאים בקשר רציף עם ארגוני הסטודנטים ופעילי ההסברה הפרו-ישראליים בקמפוסים בכל העולם, כדוגמת הלל העולמי וחב"ד ועוד ארגונים נוספים

חיים ביטון:  אגב, זה הוצג שם גם בישיבת הממשלה, בכל הדיונים איתם

חיים ביטון:  הם למעשה עומדים בחזית זירת התודעה הזאת כחלק מפעילות ההסברה של מדינת ישראל

חיים ביטון:       במסגרת הפעילות הזאת, משרד התפוצות הקצה מיליוני שקלים לארגונים האלו לצורך חיזוק ההסברה בזירת הקמפוסים

חיים ביטון:  בנוסף, המשרד בוחן כמה פרויקטים שפועלים בתחומים אלו

חיים ביטון:  הממשלה רואה בפעילות זו כחשובה מאין כמותה, ואנחנו מוקירים את הפעילים ואת כל אלה שנרתמים למען מדינת ישראל בתקופה מורכבת זו

חיים ביטון:  תודה רבה לכם ושתצליחו במעשיכם

חנוך דב מילביצקי: תודה

חנוך דב מילביצקי:  אנחנו נצביע על ההצעה

חנוך דב מילביצקי:  לאיזו ועדה אתם רוצים, יקיריי?     

דן אילוז: העלייה, הקליטה והתפוצות

חנוך דב מילביצקי: עלייה וקליטה? בסדר

חנוך דב מילביצקי:       אז אנחנו נצביע להעביר את ההצעה לדיון בוועדת העלייה, הקליטה והתפוצות

חנוך דב מילביצקי:  בבקשה, הצבעה

חנוך דב מילביצקי: בעד ההצעה להעביר את הנושא לוועדה – 7 

חנוך דב מילביצקי: נמנעים – אין 

חנוך דב מילביצקי: שבעה בעד, אין מתנגדים, אין נמנעים

חנוך דב מילביצקי:  ההצעה תעבור לדיון בוועדת העלייה, הקליטה והתפוצות

חנוך דב מילביצקי:  << הלסי >> אפליית תושבי שדרות ואי-הארכת הסדרי שהייה של המפונים << הלסי >>      

חנוך דב מילביצקי: ההצעות הדחופות הבאות הן בנושא: אפליית תושבי שדרות ואי-הארכת הסדרי שהייה של המפונים

חנוך דב מילביצקי:  את ההצעה הגישו חברי הכנסת עופר כסיף, אברהם בצלאל, מיכאל מרדכי ביטון, משה פסל ויצחק פינדרוס

חנוך דב מילביצקי:  בשם המנמקים, חבר הכנסת כסיף, בבקשה

עופר כסיף: חברי הכנסת, "התושבים בדילמה

עופר כסיף:  זה מעין מלכוד, והמדינה הכניסה אותנו למלכוד

עופר כסיף:  המשמעות היא שמשפחות יהיו ללא מסגרות, ולכן זה יאלץ חלק מהתושבים, כולל אותי, לחזור בעל כורחנו לעיר" – כך אמר תושב שדרות אורי גבאי, בעקבות החלטת שר החינוך לסגור בשבוע הבא באופן חד-צדדי את מסגרות החינוך שטיפלו בתושבי שדרות המפונים

עופר כסיף:  כלומר, התושבים שיבחרו להישאר במלונות, מתוך חשש או מצוקה לשוב לביתם בשדרות, יצטרכו למצוא פתרונות חינוך בכוחות עצמם ותוך הוצאה כספית מכבידה

עופר כסיף:  על פשע המחדל הגדול מוסיפה עכשיו הממשלה חטא של הטלת אחריות על האזרח הקטן, זה שנפגע מהטבח ועכשיו צריך גם לשלם על השלכותיו

עופר כסיף:       אך גם התושבים שיחזרו לבתיהם בשדרות ישובו למציאות לוטה בערפל

עופר כסיף:  עיריית שדרות עודנה מנהלת דיונים מול משרד האוצר ומשרדי ממשלה נוספים בנוגע לגובה מענקי האכלוס ומענקי השיבה לעיר

עופר כסיף:  למעשה, טרם התקבלה החלטה רשמית, סדורה וברורה על המשך מימון למפונים מהעיר שדרות לאחר חודש פברואר

עופר כסיף:  האנדרלמוסיה חוגגת, ובעת שראש הממשלה מוצא זמן לטייל בין אולפני חדשות ברחבי העולם כדי להאדיר את שמו, תושבי העיר שהפכה לסמל של נחישות נמצאים על סף קריסה

עופר כסיף:      הפסקת המימון למפונים משדרות וסגירת מסגרות החינוך משמעם שמרביתם ייאלצו לשוב לעיר שאינה ערוכה לקליטתם; הם ייאלצו להוציא את ילדיהם, לאחר כל הטלטלות שעברו, ממסגרות חינוכיות, להפסיק טיפולים רפואיים ולוותר על מקורות תעסוקה, כל זאת שעה שהמצב הביטחוני באזור אינו ברור והסכנה עודנה מרחפת

עופר כסיף:  כך נראית ממשלה ששמה את יהבה על שורת הרווח בתור השורה התחתונה, שרווחת האדם משנית עבורה לרווחי הון והמקורבים

עופר כסיף:      ומילה אחרונה על ביטחון

עופר כסיף:  בשנת 2006, בעקבות רצח תושבת העיר פאינה סלוצקר מירי קסאם, ביקרו בהלווייתה חברי הכנסת של תנועתי, חד"ש – מוחמד ברכה, דב חנין וחנא סוויד – ואמרו: היה לנו חשוב להיות בשדרות

עופר כסיף:  יש מקום לאמירה חד-משמעית נגד פגיעה באזרחים, רצינו לומר די לקריאות הנקם

עופר כסיף:  נסענו להשתתף באבלה של העיר ושל המשפחה השכולה

עופר כסיף:  פגשנו תושבי שדרות שאינם מבקשים נקמה אלא חיים בשלום

עופר כסיף:  אמרו חבריי

עופר כסיף:       גם היום אני גאה להיות חבר בחד"ש, התנועה הפוליטית שמתנגדת לכל פגיעה באזרחים חפים מפשע, לכל נקמת דם, וממשיכה לזעוק כי רק שלום הוא ביטחון, רק שלום הוא רווחה, רק השלום יביא מזור לכאבם של שני העמים

עופר כסיף:  זוהי זכות, לא חסד

חנוך דב מילביצקי: הזמן עבר

חנוך דב מילביצקי:  חבר הכנסת אברהם בצלאל, בבקשה

אברהם בצלאל: אדוני היושב-ראש, השר במשרד החינוך הרב חיים ביטון, חבריי חברי הכנסת, הנושא של ההצעה הדחופה זה אפליית תושבי שדרות ואי-הארכת הסדרי שהייה של המפונים

אברהם בצלאל:  אני מבין שחשוב מאוד לנסות לחזור לשגרה כמה שיותר

אברהם בצלאל:  זה דבר חשוב, בפרט בעת הזו, כי זה חלק מהחיים, ואם אנחנו לא נחזור לשגרה אז באמת לא נחזור אף פעם

אברהם בצלאל:  ואנחנו גם חייבים להראות לאויבים שאנחנו עושים הכול ואנחנו ממשיכים לחיות פה

אברהם בצלאל:  אבל אפליה זה הדבר הכי גרוע שיכול להיות

אברהם בצלאל:  לא יכול להיות שבעוטף עזה אנשים יכולים עדיין להמשיך להישאר במלונות, הם מקבלים על זה את השכר שהם צריכים, משאירים להם שם את מוסדות החינוך והכול, ודווקא לעיר שדרות – שהיא לא שונה מהם, היא פחות משלושה קילומטרים מהגבול – מחייבים אותם לחזור, ואם אתה לא חוזר אז אתה לא מקבל בבתי המלון שירותי חינוך

אברהם בצלאל:  ואנחנו יודעים שהעיר שדרות עדיין לא ערוכה לקליטתם של כל התושבים שלה, אם זה מבחינת התחבורה הציבורית שפועלת חלקית, אם זה מבחינת הבריאות שפועלת חלקית, אם זה מבחינת החינוך

אברהם בצלאל:       לא יכול להיות שהמדינה מצד אחד מחייבת את האנשים לחזור כשאין שם עדיין, לצערנו, הסדרים מסודרים לקליטת כל האנשים בחזרה

אברהם בצלאל:  אני אומר, אני בעד שיפתחו אם צריך לפתוח, אבל מצד שני לאפשר לאנשים, מי שרוצה להמשיך בבית המלון, לקבל שם את החינוך בינתיים

אברהם בצלאל:  לפחות בשנה הזאת, עד סוף השנה, לקבל את החינוך, כי בכל אופן אסור להפקיר בפעם השנייה את תושבי שדרות

אברהם בצלאל:  מספיק שהם הופקרו פעם אחת

אברהם בצלאל:  תודה

חנוך דב מילביצקי: תודה

חנוך דב מילביצקי:  חבר הכנסת מיכאל מרדכי ביטון, בבקשה, אדוני

טלי גוטליב: אדוני, עד שעולה חבר הכנסת ביטון, אני רק אומר לכם משהו אחד: כולכם פה הייתם איתנו בחוץ וביטחון; הייתה חשיבות להחזיר את תושבי שדרות לפעילות, ברמה הביטחונית ובגלל שהמדינה סבורה שכרגע זה הזמן הנכון, כדי לשרת את הריבונות, את הרעיון הריבוני

אברהם בצלאל: אז זה מה שאמרתי, אני בעד

טלי גוטליב: אתה צודק

אברהם בצלאל: אבל מצד שני לתת להם אפשרות

טלי גוטליב: בסדר, אני רק אומרת

אברהם בצלאל: אי-אפשר לחייב את התושבים להגיע ולחיות ככה

אברהם בצלאל:  ככה הם חיים בפחד, וגם אין להם את השירותים

מיכאל ביטון: אדוני היושב-ראש, חברי הכנסת, אומרים לנו "דין שדרות כדין תל אביב", "דין תל אביב כדין שדרות", אבל זה לא מה שאנחנו עושים בפועל

מיכאל ביטון:  פינינו מאות אלפים מהגבולות; שדרות היא אחת הערים ששילמו את המחיר הכי יקר על המלחמה, והיא משלמת מחיר של עשרות שנים של טילים

מיכאל ביטון:  יש ליקוי גדול בקבלת ההחלטות האזרחיות של הממשלה

מיכאל ביטון:  הלוואי שהממשלה שמנהלת את המלחמה, כולל הקבינט המצומצם והרחב, יקבלו החלטות חותכות וראויות בהיבטים האזרחיים

מיכאל ביטון:  האם ניתן להשיב לעיר תושבים שלא על דעת ראש העיר, שלא על דעת מנהל אגף חינוך, שלא על דעת מנהל אגף רווחה, שלא על דעת מרכז החוסן, ושהממשלה תחליט בשבילם?      אנחנו מדברים דבר והיפוכו

מיכאל ביטון:  אנחנו אומרים: הרשויות המקומיות הן החוסן הביטחוני; הן הראו לנו מה זה עורף אזרחי, מה זו עוצמה לאומית; הן נתנו את משך הלחימה ואת היכולת להילחם, כי הם מנהלים את האזרחים – ואז על הראש של הרשות המקומית מקבלים החלטה ללא תיאום

מיכאל ביטון:  אז אני קורא לראש הממשלה להיות חותך והחלטי כמו מבצע צבאי, בהיבטים אזרחיים של העוטף והמפונים

מיכאל ביטון:  לא תהיה החלטה שרירותית על שדרות כשלא יושבים עם דוידי ראש העיר ואומרים: דוידי, מה המתווה הנכון לשוב לעיר שלך? וראש העיר הציג מתווה, ועכשיו מחכים

מיכאל ביטון:  ראש הממשלה התבטא ואמר: אני אולי אקבל את המתווה

מיכאל ביטון:  אבל הוא צריך גיבוי, גיבוי תקציבי מהאוצר, להטמיע את זה בתקציבים פה שהולכים להיגמר בשנת 2024, ולא להחזיר תושבים ללא שיח עם ראשי רשויות

מיכאל ביטון:      והדבר הזה מתכתב עם העוול הנורא שעושים למועצה האזורית אשכול ולחלק בחוף אשקלון ולחלק בשער הנגב, בשדות נגב

מיכאל ביטון:  והעוול הוא כזה: אומרים לישובים כמו אורים וגבולות אתם מפונים – העירייה אומרת, המועצה – אבל הם 7 ק"מ או 8 ק"מ, הם לא מקבלים החזר כספי

מיכאל ביטון:  עכשיו אומרים להם: תחזרו לאורים וגבולות, אבל המועצה האזורית אשכול לא נמצאת שם – אין בתי ספר, אין מרפאות, אין גנים, אין מחלקת רווחה, אין מרכז חוסן

מיכאל ביטון:  המועצה האזורית אשכול רובה בחוץ, על פי הגדרת הממשלה

מיכאל ביטון:  היא מבקשת משלושה יישובים לשוב – לאן? והיא לא נותנת להם החזר על ההוצאות שהיו להם ארבעה חודשים, ולא מקשיבה לראשי הערים ולראשי המועצות

מיכאל ביטון:       ראש המועצה שלהם צריך לישון באוטו ולבוא לבכות בכנסת בכל שבוע ונראה את זעקתו? ככה ננצח במלחמה? כשראשי רשויות בנגב כועסים על הממשלה? כשראשי רשויות בצפון כועסים על הממשלה? צריך לקבל החלטות כשכל ראשי הרשויות שצמודות לגבול שמחים ומרוצים בניהול האזרחי של הממשלה

מיכאל ביטון:  הדבר הזה לא נעשה

מיכאל ביטון:  אני קורא לראש הממשלה לכנס דיון חירום עם ראשי הרשויות בעוטף, צמודי גדר, ובצפון, ולקבל החלטות חותכות לפני אישור תקציב המדינה, כדי שלא יגידו: אין תקציב ולא שמנו את זה בתקציב ולכן תשובו הביתה בתנאים שהם לא תנאים

מיכאל ביטון:  אורים וגבולות לא יכולים לשוב הביתה כי אין הביתה

מיכאל ביטון:  ב"הביתה" אין כלום – אין בתי ספר, אין גנים, אין מרפאות, אין טיפול פסיכולוגי, לאן הם ישובו? המועצה האזורית אשכול לא שבה הביתה

מיכאל ביטון:      אז אני מבקש, לסיום: תקשיבו לדוידי, תקשיבו לראשי הרשויות בעוטף עזה

מיכאל ביטון:  תקשיבו לראשי הרשויות צמודות הגבול, אנחנו לא יכולים לסבול שאחרי ארבעה חודשים הם כועסים עלינו

מיכאל ביטון:  לא עשינו את תפקידנו

מיכאל ביטון:  תודה רבה

חנוך דב מילביצקי: תודה

חנוך דב מילביצקי:  חבר הכנסת פסל – איננו נוכח; חבר הכנסת פינדרוס – איננו נוכח

חנוך דב מילביצקי:  השר ביטון, בבקשה, אדוני

חיים ביטון: אדוני היושב-ראש, חבריי חברי הכנסת, המציעים גם, אני חייב לומר, הנושא הזה הוא נושא רגיש מאוד

חיים ביטון:  סיפור המפונים – אנחנו כממשלה, וגם אני ברמה האישית, משרד החינוך, עסוקים בזה ברמה יום-יומית

חיים ביטון:  סדר-יומנו השתנה לחלוטין – של כל המדינה, אבל גם שלנו כממשלה, וגם שלנו כשרים, כל אחד והרלוונטיות שלו לעניין

חיים ביטון:      אני רוצה להגיד משהו קודם כול מתפיסת עולמי האישית, ואני חושב ששמעתי שגם טלי אמרה משהו בעניין, ואני חושב שכולם מסכימים לזה: ראשית, הדבר הטוב ביותר של בן אדם, של משפחה ובעיקר של ילד זה מקומו הטבעי

חיים ביטון:  ברור שאין שום עניין להמשיך להשאיר את המשפחות ואת הילדים בתוך כלובים של זהב בשם מלונות

חיים ביטון:  הילדים סובלים שם

חיים ביטון:  אני הייתי, אני חושב, כמה וכמה פעמים אולי בכל מלון ברחבי הארץ

חיים ביטון:  כמו שכולכם, כולנו, מסתובבים ורואים את המצב, כמה שהוא עצוב וקשה, וברור שבראש מעיינינו צריך להיות לסיים את הסאגה הזאת

חיים ביטון:  יחד עם זאת, צריך לעשות את הדברים בצורה מוסדרת ומושכלת, וצודקים פה השואלים והמציגים את ההצעה לסדר-היום לגבי סדר הדברים

חיים ביטון:      אני רק יכול לומר ולעדכן איפה הדבר נמצא מבחינת הממשלה והאחראים מטעם העניין הזה

חיים ביטון:  אז ככה: מנכ"ל משרד ראש הממשלה, מנכ"ל משרד האוצר וראש מינהלת תקומה גיבשו מתווה דיפרנציאלי להחזרה הדרגתית של תושבי העוטף כולו, לרבות שדרות

חיים ביטון:  המתווה הוצג ועלה לדיון עם ראשי רשויות העוטף, וראשי רשויות העוטף הסכימו עם רוב חלקי המתווה, וכעת נעשים מאמצים לדייק אותו

חיים ביטון:  חלק מהדברים שבדיונים זה אולי הדברים שאתם מציגים כאן, וכמובן שברגע שהוא ידויק מול ראשי רשויות העוטף הוא יפורסם לציבור וכך יהיה

חיים ביטון:      באשר להבטחת הביטחון לתושבים, אנו פועלים בהתאם להנחיות משרד הביטחון

חיים ביטון:  שום החלטה שנעשית בעניין הזה היא לא גחמה של מישהו כזה או אחר

חיים ביטון:  ראשי רשויות הביטחון הם אלה שאמונים ויודעים מתי אפשר להחזיר, באיזה תוואי אפשר להחזיר

חיים ביטון:  ואם הם קבעו את הדבר הזה, אנחנו לא יכולים להביע את דעתנו, כי אלה נושאים ביטחוניים שגם באחריותם

חיים ביטון:  תודה רבה

חנוך דב מילביצקי: תודה

חנוך דב מילביצקי:  חבר הכנסת בצלאל, לאן אתם רוצים להעביר את זה?     

אברהם בצלאל: לוועדת הפנים

חנוך דב מילביצקי: לוועדת הפנים

חנוך דב מילביצקי:       אז אנחנו נצביע להעביר את זה לוועדת הפנים לדיון

חנוך דב מילביצקי:  הצבעה

מיכאל ביטון: סליחה, טעיתי

מיכאל ביטון:  אני לא במקום

מיכאל ביטון:  חשבתי שאני במקום שלי

מיכאל ביטון:  מה לעשות?     

מיכאל ביטון: בעד ההצעה להעביר את הנושא לוועדה – 6 

מיכאל ביטון: נמנעים – 1 

חנוך דב מילביצקי: בסדר

חנוך דב מילביצקי:  אז יש שישה בעד

חנוך דב מילביצקי:  חבר הכנסת ביטון הצביע בטעות במקום לפיד ואז חזר בו, והוא מוסר שהוא בעד כמובן

חנוך דב מילביצקי:  אז ההצעה תעבור להמשך דיון בוועדת הפנים

חנוך דב מילביצקי: נעבור להצעה לסדר-היום בנושא: כלכלת ישראל בסכנה – הורדת דירוג האשראי מחייבת חישוב מסלול מחדש לתקציב המדינה

חנוך דב מילביצקי:  את ההצעה הגישו חברי הכנסת עודד פורר ואורית פרקש הכהן

חנוך דב מילביצקי:  ראשון המנמקים – חבר הכנסת פורר

חנוך דב מילביצקי:  בבקשה, אדוני

חנוך דב מילביצקי:      עד שתגיע – הודעה למזכירות הכנסת

חנוך דב מילביצקי:  בבקשה

אלינור ימין: תודה

אלינור ימין:  ברשות יושב-ראש הישיבה, אני מתכבדת להודיעכם, כי הונחו היום על שולחן הכנסת –      לקריאה שנייה ולקריאה שלישית: הצעת חוק הרבנות הראשית לישראל (הארכת כהונה של הרבנים הראשיים לישראל ושל חברי מועצת הרבנות הראשית לישראל) (הוראת שעה) (תיקון), התשפ"ד–2024, שהחזירה ועדת החוקה, חוק ומשפט; הצעת חוק שירותי רווחה (זכויות נשים ששהו במקלט לנשים מוכות) (תיקון מס' 4), התשפ"ד–2024, שהחזירה ועדת העבודה והרווחה

אלינור ימין:      מסקנות ועדת העבודה והרווחה בעקבות דיון מהיר בהצעתם של חברי הכנסת ארז מלול, צגה מלקו, אפרת רייטן מרום, צבי ידידה סוכות, מאיר כהן, אימאן ח'טיב יאסין, אורית פרקש הכהן ואחמד טיבי בנושא: מחסור בכוח אדם במקצוע עבודה סוציאלית בתקופה בה הצרכים החברתיים גואים

אלינור ימין:  תודה

אלינור ימין:  << הלסי >> כלכלת ישראל בסכנה – הורדת דירוג האשראי מחייבת חישוב מסלול מחדש לתקציב המדינה << הלסי >>      

חנוך דב מילביצקי: נעבור להצעות לסדר-היום בנושא: כלכלת ישראל בסכנה – הורדת דירוג האשראי מחייבת חישוב מסלול מחדש לתקציב המדינה

חנוך דב מילביצקי:  בבקשה, אדוני

עודד פורר: תודה, אדוני היושב-ראש

עודד פורר:  חברי הכנסת, אדוני השר, השבוע התבשרנו על הורדת דירוג האשראי של ישראל על ידי מודי'ס – בשורה שעברה באיזשהו זלזול כזה מצד שר האוצר, מצד הממשלה, כאילו מדובר באיזושהי אמירה של איזה גוף פוליטי שיש לו עניינים פוליטיים פה במדינת ישראל

עודד פורר:  אז חשוב להבהיר שמדובר בחתיכת אירוע מבחינת הכלכלה הישראלית

עודד פורר:  אנחנו לא מדברים פה על משהו שנובע מאיזשהם שיקולים של גוף פוליטי; זאת לא הבִּיצה – סליחה שאני מכנה זאת כך, אבל זאת לא הביצה שאנחנו פה מתבוססים בה בתוך הכנסת

עודד פורר:  והדבר המטריד ביותר זה הזלזול שגילה שר האוצר להכרזה הזו, כי ההכרזה הזו טומנת בחובה עלייה משמעותית בעלויות האשראי של מדינת ישראל, ומכאן גם ביכולת שלנו להמשיך וליהנות מצמיחה כלכלית ככל שלא נתקן את הדברים שדרושים תיקון

עודד פורר:      עכשיו, צריך להבין, יש ארבע קטגוריות שמרכיבות של דירוג האשראי של מודי'ס

עודד פורר:  היא קובעת את זה באמת בהתאם לארבע קטגוריות: חוסן כלכלי, חוסן מוסדי, חוסן פיסקלי ופגיעות או רגישות לאזורי סיכון

עודד פורר:  וכשנחשף הדוח של מודי'ס ובודקים על מה בעיקר הסיפור הזה, מה פתאום מורידים לנו את דירוג האשראי וממה זה נובע בתוך הדוח שלהם, מה אנחנו צריכים לתקן, אז אנחנו רואים שהבעיה המרכזית היא האמינות הפיסקלית של הממשלה, שהלכה והתדרדרה באופן חד

עודד פורר:  למה? כי בסוף, בסעיף של חוסן פיסקלי, הורידו לנו עכשיו עוד נקודה, לעומת מקומות אחרים שלא הורידו לנו

עודד פורר:  הנקודה הזו נוספה לנקודה שכבר ירדה בעבר

עודד פורר:  כבר במהלך כהונתה של הממשלה, נוכח ההפקרות התקציבית, כבר הורידו נקודה אחת

עודד פורר:  זאת אומרת, אנחנו עכשיו כבר בשתי נקודות שירדו רק בשנה אחת בהיבט הזה, מה שאומר שהגירעון והחוב – איך שהממשלה מתכננת לטפל בגירעון והחוב זה מה שעלול להוביל אותנו להתדרדרות הבעייתית הזאת

עודד פורר:      עכשיו, לא צריך להיות פה גאון הדור בסיפור הזה כדי להבין שהתקציב הזה הוא לא אחראי

עודד פורר:  הוא לא אחראי בכלל

עודד פורר:  כי בסוף, כשמסתכלים – אוקיי, חוסן פיסקלי, התדרדרות פיסקלית, התקציב, בזבזנות – מה עשתה הממשלה? אז את המשרדים המיותרים – שכולם מסכימים על זה שהמשרדים האלה מיותרים, גם חברי קואליציה מסכימים שהם מיותרים – לא סגרתם

עודד פורר:  אז האי-סגירה הזאת, לא רק שהיא עולה לנו כסף, היא גם עולה לנו בביורוקרטיה ובמשרדים כפולים שמטפלים באותו דבר

עודד פורר:  כשאני מסתכל על מה השקעתם, אז בצמיחה ובתעסוקה לא השקעתם, והשקעתם הרבה כסף בדברים שלא מעודדים צמיחה ותעסוקה ומייצרים לנו את אותו מעגל שעלול להוביל אותנו חזרה לעוד הורדה של דירוג אשראי

עודד פורר:      ולכן, אני רק אסכם בזה: יש פה נורת אזהרה שנדלקה לממשלה, והדבר המטריד הוא שהממשלה ממשיכה לדהור ולנסוע באור אדום

חנוך דב מילביצקי: תודה

חנוך דב מילביצקי:  חברת הכנסת פרקש

עודד פורר: אני אבקש להעביר את הדיון לוועדת הכלכלה

טלי גוטליב: לא רק שהוא לא יעשה את זה, יש גם - - - מעניין למה

אורית פרקש הכהן: אדוני היושב-ראש, חבריי חברי הכנסת, בשבוע האחרון אנחנו שומעים שהממשלה מגבשת לבקשת מערכת הביטחון חוקי גיוס ומילואים מעודכנים: שירות סדיר יוארך בארבעה חודשים לגברים; שירות המילואים יוארך עד גיל 46, ולקצינים – עד גיל 50; מספר המילואים בשנה יוכפל ואף יותר: 42 יום לחייל בשנה ו-55 לקצין

אורית פרקש הכהן:      מדובר באירוע משנה מציאות, שכולנו מבינים את הרקע שלו לנוכח אירועי 7 באוקטובר, אבל יש לו גם השפעות כלכליות וחברתיות אדירות

אורית פרקש הכהן:  בצד המוסרי, אותה אוכלוסייה שמשרתת, משלמת מיסים, עובדת, וכל זה כפול בעשרות מונים החל מ-7 באוקטובר, היא זו שתיפגע על חשבון אוכלוסיות שלא משרתות כלל

אורית פרקש הכהן:  את ליקוי המאורות המוסרי הזה אני לא צריכה להסביר

אורית פרקש הכהן:  יותר ויותר קולות בעם, וגם באולם הזה, קוראים לשנות את המצב הבעייתי הזה

אורית פרקש הכהן:  בחשבון פשוט – ואת הנתונים האלה אני קיבלתי עכשיו מרב-אלוף לשעבר גדי איזנקוט – גדוד סדיר בתעסוקה מבצעית שווה - - -     

עודד פורר: הוא עדיין רב-אלוף

אורית פרקש הכהן: רב-אלוף

אורית פרקש הכהן:  גדוד סדיר אחד בתעסוקה מבצעית שווה ל-17 - -      

חנוך דב מילביצקי: דרך אגב, גם לי הייתה אותה טעות פעם אחת שקראתי לו לשעבר

אורית פרקש הכהן: - - גדודי מילואים בשנה

אורית פרקש הכהן:  גדוד סדיר בתעסוקה מבצעית שווה ל-17 גדודי מילואים בשנה

אורית פרקש הכהן:  ולחוקים האלה, אם כך, יש היבט תקציבי-כלכלי אדיר

אורית פרקש הכהן:  עלות המלחמה בתרחיש מתון היא עד 200 מיליארד שקלים

אורית פרקש הכהן:  העלויות הללו של תוספת השירות והמילואים יוטלו על האוכלוסייה המשרתת

אורית פרקש הכהן:  ולכן פניתי ליו"ר ועדת הכספים בפנייה, שהצטרפו אליה שליש מחברי ועדת הכספים – דרך אגב, חברי קואליציה וחברים מכל סיעות הבית – לקיים דיון בוועדת הכספים בראשותו על העלויות הכלכליות ועל המחירים למשק בישראל על חוק השירות והמילואים

אורית פרקש הכהן:  יו"ר ועדת הכספים מיהר להתקשר אליי ולהגיד לי: מה זה קשור אליי? למה את שולחת לי מכתב כזה? למה דיון בנושא הזה קשור לוועדה שלי? באמת, למה דיון כזה קשור לוועדת הכספים?      אז אולי אני אנסה להסביר

אורית פרקש הכהן:  על פי הנתונים שהוצגו בכנסת במאי 2023, מתגייסים 10% מהחרדים בלבד – 1,200 בשנה מתוך 12,000 שמיועדים לשירות בצה"ל

אורית פרקש הכהן:  המצב הזה, במקביל לגידול בחלקה היחסי של החברה ב-1

אורית פרקש הכהן: 5% בשנה, אומר שבעוד כמה עשרות שנים מחצית החברה תהיה חרדית

אורית פרקש הכהן:  אז אם אחוזי הגיוס יישארו בעינם, איך נעמוד בהוצאות הביטחוניות? איך אנחנו נעמוד בעלויות המילואים? והשאלות שלכן ביקשתי ממנו שיידונו בוועדה הן מאוד מאוד פשוטות: מה המחיר שישלם המשק הישראלי במונחי אחוזי תוצר בגין תקופות המילואים עד גילי 50? מה המחיר שישלם המשק במונחי אחוזי תוצר בגין הארכת ימי המילואים ל-50 ימים בשנה? מה היחס בכסף בין עלות שירות חייל סדיר לחייל מילואים – ובימים למשק, לאור עלויות הלחימה? מה הן ההשוואות – החלופות, שאפשר לבדוק חלופות גיוס שונות?      

חנוך דב מילביצקי: חברת הכנסת פרקש, חייבים לסיים

חנוך דב מילביצקי:  חייבים לסיים

אורית פרקש הכהן: אני אסיים, אדוני היושב-ראש, אבל אני חושבת שהרעיון שלי הוא ברור: לעשות דיון בוועדת כספים על הנושא הזה – דרך אגב, פניתי גם אליך שתחתום לי על הפנייה, אבל לא היית באותו יום בוועדה, ואתה מוזמן להצטרף

אורית פרקש הכהן:  אני חושבת שדיון בוועדת כספים על כיצד ישפיעו חלופות שונות בגיוס במדינת ישראל, בין בשירות לאומי ובין בשירות צבאי, הוא חשוב מאוד

אורית פרקש הכהן:  דוח הדירוג של מודי'ס הוא ציון בכלכלה הישראלית, בבחינה של הכלכלה הישראלית

אורית פרקש הכהן:  העובדה שלא רק הורידו דירוג אלא גם אנחנו במעקב עם תחזית ואופק שלילי אומרת שאנחנו, כדי לא לחוות דירוג נוסף שירד, צריכים להראות לחברות הדירוג בעולם שאנחנו עושים דברים בכיוון הנכון, והסוגיה הזאת היא אחד מהנושאים

אורית פרקש הכהן:  תודה רבה

חנוך דב מילביצקי: תודה

חנוך דב מילביצקי:  השר חיים ביטון, בבקשה, אדוני

חנוך דב מילביצקי:  משיב בשם שר האוצר

חיים ביטון: אדוני היושב-ראש, חבריי חברי הכנסת, המציעים את ההצעה לסדר-היום, אני אתייחס לדברים כפי שהוגשו בהצעה לסדר-היום בלי התוספות שהיו כאן על הבמה

חיים ביטון:  כידוע, חברת דירוג האשראי מודי'ס הורידה את דירוג האשראי של מדינת ישראל לרמה של A2 עם תחזית שלילית

חיים ביטון:  החברה מציינת שאחד הגורמים המרכזיים אשר הביאו לירידה בדירוג האשראי הוא ההערכה שלהם שחשיפת מדינת ישראל לסיכונים גיאופוליטיים עלולה בסבירות גבוהה להמשיך בעתיד הנראה לעין, גם אם תהיה ירידה בעצימות או עצירה של הלחימה בעזה

חיים ביטון:  בהקשר זה מודי'ס ציינה כי לעמדתה, למרות שכיום מתנהל משא ומתן לשחרור החטופים בתמורה להפסקת אש זמנית והכנסת סיוע הומניטרי נוסף לעזה, אין בהירות לגבי הסיכוי, ההמשך והיכולת להוציא אל הפועל הסכם שכזה

חיים ביטון:  כך קבעו מודי'ס

חיים ביטון:       אנחנו חולקים באופן חד-משמעי על ההחלטה שלהם להוריד את הדירוג לרמה A2 עם תחזית שלילית

חיים ביטון:  עשינו כל מה שביכולתנו על מנת לשכנע אותם שזו לא העת להוריד את הדירוג, ושההחלטה שלהם, שאינה כוללת רק הורדת דירוג האשראי אלא גם תחזית דירוג שלילית, אינה מתיישבת עם הנתונים המקרו-כלכליים והפיסקליים של המשק

חיים ביטון:  איננו מתעלמים מהסיכונים הגיאופוליטיים אשר באופן היסטורי מהווים משקולת על הדירוג, אך נראה כי מודי'ס נתנו בעת הזו משקל עודף לתרחישים תיאורטיים אודות התרחבות המלחמה – תרחישים שאין כל ודאות לגבי התממשותם

חיים ביטון:       נכון להיום, עצימות הלחימה בעזה פוחתת

חיים ביטון:  עובדה זו נתמכת בירידה בהיקף משרתי המילואים הפעילים, מספר הנפגעים היומי והיקף ירי הרקטות כלפי מדינת ישראל, ועמדת הגורמים המדיניים-ביטחוניים שהוצגה לחברת מודי'ס היא שככל כשהמלחמה בעזה פוחתת, הרציונל להרחבת הפעילות הצבאית של החות'ים או של ארגון הטרור חיזבאללה מצטמצם

חיים ביטון:  מודי'ס מציינת בהחלטתה גם את החוזקות ארוכות השנים של מדינת ישראל, שבאות לידי ביטוי בכלכלה מגוונת בעלת הכנסה גבוהה ועמידות, אפקטיביות גבוהה מאוד של המדיניות המוניטרית, שהומחשה לאחרונה ביכולתו של בנק ישראל לייצב במהירות את השווקים הפיננסיים, מגזר בנקאי יציב, רמות הנזילות הגבוהות של הממשלה, ניהול החוב המיטבי והנגישות הגבוהה שיש לנו לשוק ההון

חיים ביטון:       מודי'ס מציינת לטובה גם את העובדה שתקציב המדינה לשנת 2024 משלב שורה של צעדים לצמצום הגירעון לשנת 2024 ובשנים שלאחר מכן, ומתייחסת בפרט להעלאת שיעור המע"מ ב-1% בשנה הבאה, שלפי ההערכות תביא להכנסה נוספת של 0

חיים ביטון: 35% מהתוצר בשנה

חיים ביטון:  כמו כן, מודי'ס מציינת כי הממשלה מתכוונת להעביר בחקיקה צעדים לצמצום הגירעון בשנת 2025 בשיעור של 1

חיים ביטון: 1% תוצר, הן בצד ההוצאה והן בצד ההכנסה, כאשר צעדים בגודל בסדר גודל דומה יישארו בתוקף גם במהלך השנים הבאות

חיים ביטון:  ככל שיאושרו במלואם, צעדים אלו יכולים לקזז בערך את העלייה בהוצאות הביטחון והריביות הגבוהות יותר

חיים ביטון:  אדגיש כי מודי'ס מציינת לטובה את נכונות הממשלה להעלות מיסים, וזה סימן חיובי לגבי חוזקם של מוסדות המדינה, שכן ממשלות קודמות נמנעו בעבר מהעלאת מיסים

חיים ביטון:      בנוסף, מודי'ס מציינת שעד כה הכלכלה מתמודדת עם השלכות העימות בצורה יחסית טובה, כאשר האינדיקטורים המיידיים מצביעים על התאוששות מהירה בשלושת החודשים האחרונים: כוח העבודה מתקרב לרמה שהייתה טרם העימות, בתי הספר נפתחו מחדש וחיילי המילואים החלו להשתחרר משירות מילואים פעיל

חיים ביטון:  תודה רבה

חנוך דב מילביצקי: תודה

חנוך דב מילביצקי:  אנחנו נצביע להעביר את הדיון לוועדת הכלכלה, כן?      בבקשה, הצבעה

חנוך דב מילביצקי: בעד ההצעה להעביר את הנושא לוועדה – 5 

חנוך דב מילביצקי: נמנעים – אין 

חנוך דב מילביצקי: חמישה בעד, אין מתנגדים, אין נמנעים

חנוך דב מילביצקי:  הדיון בנושא הזה יעבור לוועדת הכלכלה

חנוך דב מילביצקי: ההצעות הדחופות הבאות הן בנושא הקטל בכבישים: 358 בני אדם נהרגו ב-336 תאונות קטלניות – מגמת עלייה במספר ההרוגים לשנת 2023

חנוך דב מילביצקי:  את ההצעה הגישו חברי כנסת יונתן מישרקי, משה רוט, צגה מלקו, אחמד טיבי ויאסר חוג'יראת

חנוך דב מילביצקי:  חבר הכנסת מישרקי, בבקשה, אדוני

יונתן מישרקי: אדוני היושב-ראש, מכובדי השר, חבריי חברי הכנסת, אני מבקש להציג בפניכם נתונים עדכניים מהיום בבוקר אודות תאונות הדרכים בישראל לשנת 2023

יונתן מישרקי:  ולמה זה מהיום בבוקר? כי היו אנשים שנפצעו בשנת 2023 ונפטרו בשנת 2024

יונתן מישרקי:  לכן, הנתונים נכונים להיום

יונתן מישרקי:  לפי נתוני הרשות הלאומית לבטיחות בדרכים, בשנת 2023 אירעו 338 תאונות קטלניות, שגבו את חייהם של 331 הרוגים, לעומת 340 הרוגים בשנת 2022, שנהרגו ב-313 תאונות קטלניות

יונתן מישרקי:       לפני יותר מחצי שנה עמדתי כאן על הדוכן ונימקתי הצעה לסדר-יום שעסקה גם היא בתאונות הדרכים

יונתן מישרקי:  לצערי הרב, מספר ההרוגים בתאונות הדרכים עלה: כמעט מדי יום נהרג אדם בתאונת דרכים; בכל שלושה ימים נהרג הולך רגל; בכל ארבעה ימים נהרג נוסע ברכב פרטי; בכל שבוע נהרג ילד או מתבגר; בכל שבועיים נהרג משתמש בכלי נסיעה חשמליים; 35 ילדים נהרגו בתאונות דרכים בשנה הזאת

יונתן מישרקי:  זאת השנה הקטלנית ביותר לילדים ב-13 השנים האחרונות

יונתן מישרקי:  אלו נתונים שצריכים לזעזע את כולנו

יונתן מישרקי:  לצערי הרב, המצב לא הולך ומשתפר אלא הולך ומחמיר, ובכל שבוע אנחנו שומעים על תאונה קטלנית

יונתן מישרקי:  רק השבוע דווחנו על רצף של תאונות דרכים שאירעו ברחבי הארץ – תאונת דרכים בשרון, בחיפה, תאונה בין רכב פרטי לאוטובוס, הרוג בתאונת דרכים בכביש 90 – והידיעות הנוראיות הללו לא מפסיקות לזרום

יונתן מישרקי:       הקטל בכבישים – זאת הכותרת שבה אנחנו נתקלים כמעט בכל שבוע

יונתן מישרקי:  זאת כותרת שעורכי החדשות עושים בה שימוש פעם אחר פעם

יונתן מישרקי:  אנחנו שואלים את עצמנו מה הפתרון לעניין, מה צריכים לעשות כדי למנוע את ההרוג הבא

יונתן מישרקי:  אני בטוח ומשוכנע שעל שולחן משרד התחבורה עומדים רעיונות, הצעות ותוכניות שמטרתם צמצום המספרים המטורפים האלה

יונתן מישרקי:       אדוני היושב-ראש, כפי שאמרתי בעבר אני אומר עכשיו, לצד כל התוכניות של אנשי המקצוע במשרד ישנה חשיבות בהטמעת חשיבות הערך של חיי אדם

יונתן מישרקי:  זה חייב להיות מושרש מגיל קטן בחינוך של הילדים

יונתן מישרקי:  יושב פה שר במשרד החינוך, הרב חיים ביטון, ואני בטוח שגם לו יש לב רגיש לטובת העניין הזה

יונתן מישרקי:  הפתרון הוא לא רק באכיפה ובענישה, אלא בחינוך לשמירה על חיי אדם

יונתן מישרקי:       ידידי חבר הכנסת בועז טופורובסקי ביקש ממני לעמוד כאן בשמו

יונתן מישרקי:  הנושא הזה קרוב מאוד מאוד לליבו, והוא נאלץ לצאת כדי לשמור על הילדים

יונתן מישרקי:  אשתו לא מרגישה טוב, ונשלח לה מכאן ברכת רפואה שלמה

יונתן מישרקי:  אדוני היושב-ראש, תצטרף אליי לבקשה הזאת - -      

חנוך דב מילביצקי: בהחלט

יונתן מישרקי: - - לתפילה לרפואתה השלמה

יונתן מישרקי:  הוא ביקש ממני לשאול בשמו את אדוני סגן השרה שנמצא פה: 1מה קורה עם מינוי מנכ"ל חדש לרלב"ד? למה קוצץ התקציב הייעודי? מה התוכנית של המשרד לצמצום תאונות הדרכים? עד כאן בשמו

יונתן מישרקי:  תודה רבה

חנוך דב מילביצקי: תודה

חנוך דב מילביצקי:  חבר הכנסת משה רוט, בבקשה, אדוני

משה רוט: כבוד יושב-הראש, כבוד השר, סגן השרה הרב מקלב, כנסת נכבדה, טרם שאדבר על ההצעה אבקש לשלוח תנחומים כנים למשפחת ההרוגה במתקפת הטילים היום בעיר הקודש צפת, וברכת החלמה לפצועים במתקפה של החיזבאללה

משה רוט:  ראיתי תמונה מחרידה של ילדות קטנות שמנסות למצוא מסתור ממתקפה אכזרית של אנשי רשע שכל מטרתם להרוג יהודים, השם ירחם

משה רוט:       היום אני מבקש להעלות לסדר-היום נושא דחוף וחשוב, מהחשובים ביותר, והוא נושא הקטל וההרג בכבישים

משה רוט:  נתחיל עם קצת מהנתונים: לפי הדוח של הרשות הלאומית לבטיחות בדרכים, בשנה היוצאת, 2023, נהרגו בכבישי ישראל 361 בני אדם

משה רוט:  אני חוזר על המספר – 361 בני אדם – כמעט הרוג ליום, השם ישמור

משה רוט:  זה אומר 361 משפחות שאיבדו את האדם היקר להן, עוד אלפים שנוספו למעגל הכואב של השכול – מאות אלמנות, מאות ילדים יתומים, מאות הורים שכולים

משה רוט:  בשנת 2023 נהרגו יותר מהשנה שקדמה לה

משה רוט:  100 מתוך 361 ההרוגים היו הולכי רגל; 35 ילדים עד גיל 14 נהרגו בשנת 2023 – שיא במספר ההרוגים בקרב ילדים ב-13 השנים האחרונות – עלייה של 21% לעומת שנת 2022

משה רוט:  20 ילדים נהרגו בשנת 2023 כאשר הלכו ברגל

משה רוט:       ראוי שכל אחד מחברי הכנסת יקרא את הדוחות האלה בעיון

משה רוט:  אבל קריאה ודיבורים לא מספיקים, צריך מעשים

משה רוט:  אנחנו צריכים לייצר תשתית ידידותית, במיוחד בסביבת מוסדות חינוך: פסי האטה, מעקות בטיחות ועוד כאלה כדי להגן על הילדים; חקיקה על הגבלת מהירות ליד בתי הספר; חינוך והסברה

משה רוט:  חייבים להתאים תוכניות חינוכיות ייעודיות ומותאמות לכל גיל ולכל מגזר

משה רוט:  חינוך ושינוי בתרבות הנהיגה, במיוחד במגזרים ובמקומות שרואים עלייה בתאונות או בעבירות תנועה

משה רוט:  בקיצור, תיקון תשתיות, חקיקה, אכיפה והסברה

משה רוט:       רבותיי, הנתונים שמופיעים בדוח מחרידים, ואסור לנו לעבור על זה לסדר-היום

משה רוט:  חובתנו לעשות הכול כדי לעצור את המגפה הזאת, לצמצם אותה ולהוריד את מספר ההרוגים והפצועים

משה רוט:  אם נציל ילד אחד או ילדה אחת, הצלנו עולם מלא, כאמרת חז"ל

משה רוט:       אני רוצה להודות לחבר הכנסת יוני מישרקי, שיזם את ההצעה, ולחברי הכנסת שהצטרפו

משה רוט:  במיוחד לחבר הכנסת בועז טופורובסקי, שמעלה את הנושא בתדירות ראויה לשבח

משה רוט:  אני קורא לכל חברי הכנסת להצטרף למלחמה החשובה הזאת, מלחמת "ונשמרתם מאוד לנפשותיכם", ובעזרת השם נעשה ונצליח

משה רוט:       אני מבקש להביא את הנושא לוועדת הכלכלה או לוועדה המתאימה בראשות סגן השר, כדי שנוכל לדון בהרחבה, ובסייעתא דשמיא גם לתקן את הצריך תיקון

משה רוט:  תודה רבה

חנוך דב מילביצקי: תודה

חנוך דב מילביצקי:  חברת הכנסת צגה מלקו – אינה נמצאת

חנוך דב מילביצקי:  חבר הכנסת אחמד טיבי

אחמד טיבי: כבוד היושב-ראש, רבותיי חברי הכנסת, דוח תאונות הדרכים של הרשות הלאומית לבטיחות בדרכים לשנת 2023 מצביע על עלייה במספר ההרוגים בתאונות דרכים בישראל במהלך השנה האחרונה

אחמד טיבי:  לפי הדוח, בשנת 2023 נהרגו 358 בני אדם ב-336 תאונות קטלניות, לעומת 340 הרוגים ב-313 תאונות קטלניות בממוצע בשנים 2020–2022

אחמד טיבי:       מספר ההרוגים גבוה בכ-2% ממספר ההרוגים אשתקד; גבוה ב-5% מממוצע השנים 2020–2022

אחמד טיבי:  לפי הדוח, כמעט מדי יום נהרג אדם בתאונות דרכים; בכל שלושה ימים נהרג הולך רגל; בכל ארבעה ימים נהרג נוסע ברכב פרטי; בכל שבוע נהרג ילד או מתבגר, ובכל שבועיים נהרג משתמש בכלים זעירים

אחמד טיבי:  אלה נתונים מפחידים, אם כי, על פי נתוני עמותת אור ירוק, שעושה עבודה טובה, בשנת 2023 נהרגו 361 בני אדם ב-338 תאונות קטלניות, לעומת 351 הרוגים ב-319 תאונות קטלניות בשנת 2022

אחמד טיבי:  מספר ההרוגים גבוה בכ-3% ממספר ההרוגים אשתקד, ומספר התאונות הקטלניות גבוה ב-6%

אחמד טיבי:       98 מההרוגים בשנת 2023 הם מהחברה הערבית – 27% מההרוגים, יותר משיעורם באוכלוסייה

אחמד טיבי:  ילדי החברה הערבית מהווים 62% מסך הילדים שנהרגו בתאונות דרכים בשנת 2023 – פי 2

אחמד טיבי: 6 מחלקם באוכלוסיית הילדים בישראל

אחמד טיבי:  עוד עולה מהנתונים כי בשנת 2023 נהרגו תשעה ילדים ערבים יותר מאשר בשנת 2022 – עלייה מדאיגה של 64%

אחמד טיבי:  בשנת 2023 נהרגו 23 ילדים ערבים, בהשוואה ל-14 בשנת 2022, והם היו הולכי רגל

אחמד טיבי:      מה עושים? יש תוכניות במשרד התחבורה

אחמד טיבי:  חשוב חינוך, חינוך לבטיחות, חינוך להולכי רגל, תשתיות – במיוחד בחברה הערבית התשתיות הן לקויות; חלק מהתאונות, מה שקרוי "תאונות חצר", זה רכב שחונה בבית, עושה רוורס, פוגע בבן משפחה – ותקציבים לבטיחות בדרכים

אחמד טיבי:  זה נושא אוניברסלי שאמור לעניין כל אחד מאיתנו

אחמד טיבי:  תודה, אדוני

חנוך דב מילביצקי: תודה

חנוך דב מילביצקי:  חבר הכנסת חוג'יראת, בבקשה

יאסר חוג'יראת: כבוד היושב-ראש, חבריי חברי הכנסת, (אומר דברים בשפה הערבית, להלן תרגומם:)     נעבור כאן ברשותכם גם לעברית, כדי לדבר על תאונות הדרכים על פי הדוח של הרשות הלאומית לבטיחות בדרכים, סיכום 2023

יאסר חוג'יראת:       כמובן, הדוח הוא ארוך, אבל שמתי לב לטבלה אחת מתוך כל הדוח הזה – טבלה שנותנת את שיעור ההרוגים ל-100,000 תושבים

יאסר חוג'יראת:  אם אנחנו מסתכלים על מספר ההרוגים בטווח הגילים אפס עד ארבע, בחברה הערבית הוא 4

יאסר חוג'יראת: 14 מתוך 100,000, לעומת 0

יאסר חוג'יראת: 57 בחברה היהודית

יאסר חוג'יראת:  זאת אומרת, הסיכוי לילד ערבי בגיל אפס עד ארבע להיהרג בתאונת דרכים הוא פי שבעה מאשר בחברה היהודית

יאסר חוג'יראת:      אם אנחנו נסתכל על טווח הגילים חמש עד תשע, הסיכוי הוא 4

יאסר חוג'יראת: 3 מתוך 100,000 ערבים נהרגים בתאונות דרכים, בהשוואה ל-0

יאסר חוג'יראת: 72 בחברה היהודית

יאסר חוג'יראת:  זאת אומרת, הסיכוי שלך כערבי בגילים חמש עד תשע להיהרג בתאונת דרכים הוא פי שישה יותר מאשר בחברה היהודית

יאסר חוג'יראת:      ואם אנחנו נסתכל על טווח הגילים עשר עד 14, הסיכוי שלך כערבי להיהרג בתאונת דרכים הוא פי שלושה יותר מאשר בחברה היהודית

משה רוט: בתוך השכונות או בחוץ?     

יאסר חוג'יראת: בכלל

יאסר חוג'יראת:  אלה נתונים של הדוח

יאסר חוג'יראת:      אם אנחנו נסתכל על טווח הגילים 15 עד 19, הסיכוי שלך כערבי להיהרג בתאונת דרכים הוא פי שניים יותר

יאסר חוג'יראת:  זאת אומרת, אנחנו בכל המדדים יותר

יאסר חוג'יראת:  הסיכוי לערבי להיהרג בתאונת דרכים הוא הרבה יותר גבוה

יאסר חוג'יראת:  אלה הנתונים של דוח הרלב"ד 2023

יאסר חוג'יראת:  הטבלה נמצאת בדוח

יאסר חוג'יראת:      הנתונים מהיום של עמותת א-סלמה: בשנת 2024 נהרגו 41 אנשים בתאונות דרכים, מתוכם 18 ערבים

יאסר חוג'יראת:  זאת אומרת, האחוז שלנו שנהרגים בתאונות דרכים זה 43% – זה פי שניים מהאחוז שלנו בחברה, וכל הנתונים האלה אומרים דרשני

יאסר חוג'יראת:      המסקנה היא שהממשלה והעומד בראשה – השרים שמים את החברה הערבית בתחתית סולם העדיפויות שלהם

יאסר חוג'יראת:  תודה רבה

חנוך דב מילביצקי: תודה

חנוך דב מילביצקי:  ישיב על ההצעה סגן השרה, השר אורי מקלב

טלי גוטליב: זה לא קשור

טלי גוטליב:  החברה הערבית בתחתית התאונות דרכים

טלי גוטליב:  זו סיסמה לעוסה ולא קשורה

טלי גוטליב:  איך זה קשור, החברה הערבית ותאונות הדרכים? אדוני השר, אולי תגלה לי

טלי גוטליב:  כל דבר אצלם זה "החברה הערבית בתחתית"

טלי גוטליב:  גם בתאונות דרכים החברה הערבית בתחתית?     

משה רוט: השאלה ממה זה נובע

טלי גוטליב: אני תכף אגיד לך, אני לא רוצה לפגוע בכבודם

משה רוט: לא

משה רוט:  זה נובע מסוג של - - -     

טלי גוטליב: מנהיגה ללא רישיון בגיל 15, מגנבת רכבים - -     

משה רוט: תרבות נהיגה - - -     

טלי גוטליב: - - מנסיעה לא לפי הכללים

טלי גוטליב:  די, מה אנחנו יכולים לעשות? אני יכולה להגיד לך - - - לשמור על הכללים

חנוך דב מילביצקי: חברת הכנסת גוטליב

חנוך דב מילביצקי:  חברת הכנסת גוטליב, אנא

אורי מקלב: מכובדי היושב-ראש, מכובדיי חברי הכנסת, אני כן חושב שנתון לפי חברה ולפי מגזר זה נתון נכון, ויש לזה היבטים ומאפיינים, כפי שאמרו חברי הכנסת, אם זה תשתיות, אם זה תאונות חצר

אורי מקלב:  יש מאפיינים, ולפי זה, לכל חברה צריך לענות תשובות - - -     

טלי גוטליב: תסתכל בתאונות דרכים – מה הקשר בין התשתית לתאונות דרכים בחברה - - -     

אורי מקלב: יש הבדל

אורי מקלב:  יש הבדל בין - - -     

חנוך דב מילביצקי: חבריי חברי הכנסת, בואו נכבד את סגן השר וניתן לו אפשרות לדבר בלי הפרעות

חנוך דב מילביצקי:  תודה

אורי מקלב: דרך אגב, גם בחברה החרדית יש נתונים ייחודיים בנושא תאונות הדרכים

אורי מקלב:  העובדה היא שבאופן יחסי אחוז הנפגעים בתאונות דרכים בחברה החרדית הוא נמוך יותר מהחברה הכללית, אבל אצל ילדים הוא גבוה יותר

אורי מקלב:  והרשות לפיתוח - - -     

משה רוט: - - -     

טלי גוטליב: - - - הרכבים שלהם - - - באמת

חנוך דב מילביצקי: חבר הכנסת רוט, אנא

אורי מקלב: יש לזה הסברים – כמובן יותר הולכי רגל, יש לזה הסברים כאלה ואחרים, אבל לפי ההסברים וניתוח המצב זה מה שצריך להביא אותנו לפתרונות ולפעולות שלנו

אורי מקלב:  ולכן אני כן חושב שצריך לחדד את זה

אורי מקלב:  זה לא משהו שקשור ליתרון של חברה על חברה אחרת

אורי מקלב:  סוג הפעולה ותוכנית הפעולה שלנו צריכים להיות לפי המאפיינים

אורי מקלב:  זו הייתה תשובה רק לקריאת הביניים, כתשובה למה שאת, חברת הכנסת גוטליב, העלית

אורי מקלב:      בכל אופן, לגופם של דברים – ההצעה לסדר-היום נוגעת בשני נתונים מרכזיים מתוך העלייה שאנחנו רואים במספר ההרוגים, כפי שציינתם, של 3% מהשנה שעברה, מ-351 ל-361, ו-6% מנתון ממוצע של שלוש שנים, של 2020, 2021 ו-2022

אורי מקלב:  כמובן שהנתונים האלה עצובים מאוד; כל מספר כזה זה לא נתון סטטיסטי ומספר – זה נפשות, זה משפחות, זה אסונות, זה טרגדיות

אורי מקלב:  וכל אחוז שעולה וכל הרוג – כל זמן שאנחנו חיים במציאות הזאת אלה נתונים שצריכים להביא אותנו לידי פעילות אינטנסיבית, גם מקצועית מאוד וגם עם משאבים כלכליים, כמה שיותר לתת

אורי מקלב:  זה אחד הדברים שאנחנו צריכים לטפל בהם, וצריך לציין את הכנסת, את עמותת אור ירוק וחברי כנסת מסוימים שמציינים את זה יותר ומעלים את הנושא הזה חדשות לבקרים, כדי שהנושא הזה לא ירד מסדר-היום ולא נתרגל לנתונים האלה

אורי מקלב:      בנתונים האלה יש גם ירידות

אורי מקלב:  ברכב כבד למשל יש ירידה במספר ההרוגים

אורי מקלב:  אבל העלייה באה לידי ביטוי בהולכי רגל, שזה עלה ב-5% בשנת 2023 – וזה הנתון המרכזי במספר ההרוגים במגזר הכללי, המספר הכולל

אורי מקלב:  העליתם גם את הנושא של הפגיעה המרובה יותר, עלייה דרמטית בפגיעה של ילדים במגזר הערבי

אורי מקלב:      אני אענה קודם כול תשובות קצרות, ואחרי זה אני ארחיב גם לפי מה שהמשרד שלח לי

אורי מקלב:  לגבי העלייה במספר ההרוגים – מספר ההרוגים במגזר הכללי עלה בעשרה הרוגים, ובממוצע עוד 20 הרוגים, זה בשני מאפיינים: הולכי רגל שנפגעו יותר ונפגעים מקורקינט חשמלי ואופניים חשמליים – המיקרו-מוביליטי – הכלים האלה, יש בהם עלייה דרמטית במספר ההרוגים: בגזרת הכלים הזעירים השנה נהרגו 38 בני אדם, לעומת 27 בממוצע השנתי – עלייה של 11 בני אדם, וזו עלייה דרמטית, שכבר אומרת לנו איזה עלייה יש בכלים האלה, החשמליים, בקורקינטים החשמליים

אורי מקלב:      כתשובה לדבר הזה, מה שאנחנו כמובן עושים – הכנסת עכשיו מאשרת ואישרה רישום של הכלים, אסדרה של הכלים האלה, כך שמי שמחזיק כלי כזה לא יכול לתת לכל אחד, לא יכול להגיד: לקחו לי, הילד לקח

אורי מקלב:  כל מי שיש לו כלי כזה, יש לו מספר רישוי, ואנחנו עובדים על מיסוד הדבר הזה, אנחנו רוצים שזה יביא לירידה במספר ההרוגים

אורי מקלב:  וכמובן, כמו בכל דבר, ההסברה והאכיפה

אורי מקלב:      האכיפה זה אחד הדברים המרכזיים

אורי מקלב:  אנחנו מחוקקים חוקים, עושים תקנות, נותנים הסברה, אבל כשאין שילוב עם אכיפה, כמובן הדברים האלה יורדים לטמיון, ואין לזה את האפקטיביות הרצויה

אורי מקלב:  זה לגבי הנושא של תאונות הדרכים

אורי מקלב:       לגבי הולכי רגל, כמובן שנעשים השנה קמפיינים מיוחדים לגבי הולכי רגל, אבל יחד עם זאת אנחנו גם הולכים על תוכנית מיוחדת, "ערים בטוחות", ומשקיעים בנושא הזה סכומים מאוד גדולים לקראת השנה החדשה, וגם יש המשך תקציבי לשנים הבאות

אורי מקלב:  מדובר על סכומים של 100 מיליון ש"ח בתקציב 2024 לערים בטוחות, ויש רשימה של ערים

אורי מקלב:  הדגש בכל הערים הבטוחות זה הולכי רגל, מיתון תנועה ועוד דברים כאלה – מעברי חציה, הבלטה – מגוון של נושאים, וגם הרבה דברים בין-לאומיים – נתונים או דברים שלפי מחקרים בין-לאומיים נותנים יותר ביטחון להולכי רגל

אורי מקלב:  המטרה הייחודית היא באמת הולכי הרגל

אורי מקלב:  זה דבר אחד שעושים, וכמובן אסדרה

אורי מקלב:       במגזר הכללי, התשובה המקוצרת – בשני דברים אנחנו מתכוונים להילחם בעניין הזה: אחד זה האסדרה של הכלים, של הקורקינט והאופניים החשמליים, וערים בטוחות

אורי מקלב:  וכמובן עוד השקעה במגוון דברים, שאני אגיד אחרי זה, בסוף, שהרלב"ד עושים בנושא ופועלים בעניין תאונות הדרכים

אורי מקלב:       עכשיו אני אגע בנושא של הפגיעה באוכלוסייה הערבית

אורי מקלב:  לשמחתנו, מצד אחד יש ירידה דרמטית בפגיעה של הולכי רגל באוכלוסייה הערבית – המספר ירד מ-108 הרוגים ל-99 הרוגים

אורי מקלב:  תשעה הרוגים פחות זה דבר משמח

אורי מקלב:  אנחנו תולים את זה גם בהרבה פעולות הסברה, בהרבה קמפיינים ייחודיים שנעשו וייעשו גם בנושא הילדים, אבל יש היום במסגרת החלטה 550 כספים ייעודיים לנושא הזה של תאונות דרכים בקמפיינים שנעשו עם ערים ששיתפו פעולה וכו'

אורי מקלב:  זאת התשובה שתינתן גם לגבי הילדים

אורי מקלב:  אם אני מדייק בנתון – לא נתנו אותו סופית – אבל גם לגבי קורקינטים ואופניים חשמליים, מהרוג אחד שהיה בממוצע בשנים עברו, זה עלה לארבעה

אורי מקלב:  מתוך 23 הילדים שנהרגו, ארבעה ילדים הם מהכלים החשמליים

אורי מקלב:  זה הנתון, אבל אני רוצה לדייק אותו

אורי מקלב:  אחר כך, אם אני אוכל, או אם אני אקבל באמצע עכשיו את הנתון, אני אענה על זה

אורי מקלב:      בכל אופן, בסופו של דבר אנחנו נוקטים כמה פעולות כדי שאנחנו נצמצם את תאונות הדרכים האלה

אורי מקלב:  הכספים שיש במסגרת החלטת ממשלה 550 – אנחנו מקווים שיביאו הרבה אפקטיביות ותוצאות טובות

אורי מקלב:  תאונות החצר שחבר הכנסת אחמד טיבי ציין הן תאונות שקורות

אורי מקלב:  אומנם היום יש חיישני רוורס, שאמורים לענות על הדברים האלה, אבל עם כל זה, זה לא נותן מענה כשהרכב הוא גבוה והגוף הזר – במקרה הזה זה ילד – נמצא במצב של שכיבה, זה לא אפקטיבי

אורי מקלב:  לכן גם הסברה, גם מודעות, גם פעולות חינוכיות וגם אכיפה – אכיפה היא ממתנת

אורי מקלב:  אני רק אגיד במאמר ממש מוסגר, אני ניסיתי לבחון אם כשהם אומרים 23 ילדים מהאוכלוסייה הערבית, האם זה אומר שכולם קרו בערים ערביות? איך סופרים את הילדים? התברר לי שגם אם משפחה או ילדים נהרגו בתאונה בכביש 1 או בכביש 4, משפחה שיש בה שני ילדים, הם נספרים במסגרת הילדים הערבים שנהרגו, על אף שזה לא בגלל הערים, כמו שאנחנו סופרים את תאונות הדרכים האחרות

אורי מקלב:  אין נתונים מדויקים, אבל גם מה שיש פה – גם המספר הזה והעלייה הדרמטית מחייבים אותנו, ואנחנו גם נעשה בהתאם פעילות ייחודית לנושא הזה

אורי מקלב:       בגדול, הפעולות שאנחנו עושים הן כמובן שיש לנו פרויקט מיוחד, שנקרא אשכול רשויות המפרץ

אורי מקלב:  הושלמה התוכנית לרשויות המקומיות, והחלו עבודות תשתית באשכול – שזה נתוני תנועה, מעברי חציה

אורי מקלב:  הצפי לסיום הוא יוני 2024, וכמובן תהיה תוכנית הסברה לתושבי האשכול של רשויות המפרץ וכמובן אכיפה

אורי מקלב:       בכביש 90 עושים פעולות רבות בשיתוף פעולה של נת"י, רלב"ד ורשויות מקומיות, עם תוכניות

אורי מקלב:  התוכניות כוללות הקמת מפרצי אכיפה, מפרצי מנוחה, הקמת תחנת ריענון, תוספת ניידות משטרה – אני מניח שזה יותר במקטע של כביש 90, שזה הדרומי ביותר, אילת וכו', שגם שם זה כביש דמים עם הרבה תאונות דרכים

אורי מקלב:       לגבי רוכבי האופניים, יש עכשיו תוכנית שלמה של לימוד נהיגה לרוכבי אופנוע, שזה היה פעם אחד מהמאפיינים הגדולים – היה תמיד גידול בתאונות דרכים והרוגים בנושא האופנועים

אורי מקלב:  יש תוכנית לימוד אחרת, המבחן העיוני ועוד דברים השתנו, וגם הטסט עצמו – מבחני השליטה ייתנו מענה וייתנו יותר יכולת שליטה על הכלי הזה מאשר קודם

אורי מקלב:  יש גם פיילוט שנעשה על רוכבי אופנועים – בדקו מה הייתה התוצאה, ויפנימו את זה גם כן בתוך מערכת הלמידה

אורי מקלב:       בחברה הערבית תוגברו פעולות חינוך והסברה ממוקדות בנושאי חגורת בטיחות ו"ילד עד גיל תשע לא חוצה כביש לבד"; הוקמו ותוגברו פעולות בתנועות הנוער ובארגוני הנוער; תוכנית הדרכה ייחודית לבני נוער, אימוני כדורגל – שילבו במסגרת אימוני כדורגל את הנושא של בטיחות בדרכים ומניעת תאונות דרכים

אורי מקלב:  טלפנתי במיוחד לשאול מה הקשר בין אימוני כדורגל לנושא של תאונות הדרכים, אז אמרו לי: זאת הטמעה בתוך האימונים – אתה מקשיב, אתה נמצא במקום מסוים, מטמיעים את זה; מקימים מרכז הדרכה נייד בגלל תאונות הדרכים, ובגלל העלייה במספר הילדים הנפגעים הרלב"ד יצאה בקול קורא לביצוע פעולות הדרכה ממוקדות בנושא דריסות חצר בשנת 2024

אורי מקלב:  חבר הכנסת טיבי, זאת תשובה למה שאתם העליתם

אורי מקלב:  יש קול קורא שיצא לרשויות על תוכנית מיוחדת למניעת דריסות חצר או תאונות

אורי מקלב:       ועוד דבר אחד

אורי מקלב:  הרלב"ד, הרשות לבטיחות בדרכים, קידמה לראשונה סל בטיחות ייעודי לחברה הערבית לטיפול בתשתיות בחברה הערבית, וטופלו כשלי בטיחות בסביבת מוסדות החינוך

אורי מקלב:  אז שוב, לגבי התשתיות שגם הזכרתם בדבריכם – סל בטיחות ייעודי לחברה הערבית בנושא הזה

אורי מקלב:       במוסדות החינוך יש פעילות רבה שנעשית יחד עם הרשויות המקומיות בסביבות בתי הספר, וכמובן עם תקציב ייעודי לנושא הזה

אורי מקלב:  יש ניהול בטיחות בכל הרשויות המקומיות, יש תוכניות עבודה שנתיות עם כל רשות מקומית בתחום הבטיחות בדרכים

אורי מקלב:  הייתה גם ביקורת בתשע רשויות שהן רשות תמרור – היו ביקורות; ביצוע פעולות חינוך והסברה על פי אוכלוסיות סיכון בפריסה ארצית; יש כמובן מימון וייעוץ חינוך תעבורתי במסגרת בחינות התיאוריה בכ-4,300 כיתות י' – כפי שידוע היום, בבתי הספר התיכוניים יש את התיאוריה; הרחבת פעילות "שומרי הדרך"

אורי מקלב:       אני יכול לתת עוד מגוון, אבל נראה לי שקצת מאבדים את הסבלנות, אבל מה שחשוב מאוד – ואנחנו העלינו את זה בדיונים קודמים – זה שבוצעו תסקירי 300 תאונות קטלניות

אורי מקלב:  עשו על זה תסקירים

אורי מקלב:  לא פעם יש תאונות דרכים – בזמנו, אנחנו התרענו על כך: יש תאונה, ואף אחד גם לא לומד משהו מהתאונה

אורי מקלב:  זה נכנס לסטטיסטיקה, ואף אחד לא לומד מה הסיבה שהייתה לה

אורי מקלב:  לא רק מה הסיבה שהייתה – גם רוצים להשוות אותה לתאונות אחרות ולעוד דברים שיכולים לעזור לכשלים נקודתיים וגם רוחביים

אורי מקלב:  מטבע הדברים, אם אתה חוקר – ככל שתחקור יותר את התאונה ואת הסיבה, ככה תוכל לתת יותר מענה

אורי מקלב:  כפי שאמרתי, גם כן תקציב ייעודי ותוכנית "עיר בטוחה"

אורי מקלב:       חבר הכנסת מישרקי שאל בשם חבר הכנסת בועז טופורובסקי, שמתעסק הרבה עם תאונות הדרכים, ואני מברך אותו על כך

אורי מקלב:  כבר מונה יושב-ראש לרלב"ד, ובהתאם ימונה גם מנכ"ל

אורי מקלב:  כמובן שהתקציב שיש אף פעם לא מספיק, ואנחנו תמיד רוצים שיהיו יותר תקציבים בלי קיצוצים, שתהיה תוספת תקציבים לטיפול בתאונות דרכים במסגרת היכולות שיש למדינת ישראל

אורי מקלב:       אף פעם לא ראיתי שהרלב"ד לא רצתה לקבל עוד תקציב, ולא ראיתי שהמשרד מנע ולא ביקש בשביל זה תקציב

אורי מקלב:  תודה רבה

חנוך דב מילביצקי: חזק וברוך

חנוך דב מילביצקי:  חבריי, אתם מסתפקים בתשובה או שאתם רוצים דיון נוסף?     

קריאה: - - -     

חנוך דב מילביצקי: חבר הכנסת מישרקי, אתה מסתפק או שאתה מעוניין בדיון בוועדה?     

טלי גוטליב: דיון בוועדה, תודה

חיים ביטון: דיון בוועדה, דיון בוועדה

חנוך דב מילביצקי: דיון בוועדה, כן? אוקיי, ועדת כלכלה?     

אחמד טיבי: ועדת הכלכלה

חנוך דב מילביצקי: אז אנחנו נצביע על העברת הדיון לוועדת הכלכלה

חנוך דב מילביצקי:  הצבעה

חנוך דב מילביצקי: בעד ההצעה להעביר את הנושא לוועדה – 6 

חנוך דב מילביצקי: נמנעים – אין 

חנוך דב מילביצקי: שישה בעד, אין מתנגדים, אין נמנעים

חנוך דב מילביצקי:  ההצעה תעבור להמשך דיון בוועדת הכלכלה

חנוך דב מילביצקי: [רשומות (הצעות חוק, חוב' כ/992)

חנוך דב מילביצקי: ] 

חנוך דב מילביצקי: הנושא הבא על סדר-היום – הצעת חוק קידום התחרות בענף המזון (תיקון מס' 8) (החלה על ענף התמרוקים ומוצרי הניקיון), התשפ"ד–2024, של חבר הכנסת ינון אזולאי וקבוצת חברי הכנסת, לקריאה הראשונה

חנוך דב מילביצקי:  אני מזמין את חבר הכנסת ינון אזולאי להציג את הצעת החוק

חנוך דב מילביצקי:  בבקשה, אדוני

ינון אזולאי: תודה רבה לך, אדוני היושב-ראש

ינון אזולאי:  כבוד השר, סגן השר, תודה רבה גם על הפירוט בתשובה להצעה הקודמת לסדר-היום

ינון אזולאי:  לא לא, לא צריך להתנצל

ינון אזולאי:  אמרת דבר מפורט ויישר כוח

ינון אזולאי:       חבריי חברי הכנסת, רגע לפני שאציג את ההצעה ברצוני להקריא בפניכם פוסט של חייל מילואים שהשתחרר: אני מסיים היום 128 ימי מילואים מאוד משמעותיים

ינון אזולאי:  אני לא אסכם כלום, כי זה עדיין לא נגמר בשביל אף אחד, המלחמה הזאת, ואני רק עשיתי את חובתי כלוחם בחלק הזה בחברה ובזה שהתגייסתי לקרבי, שזה להגן ולהילחם במצבים האלו בדיוק

ינון אזולאי:  רק בבקשה אל תגידו לי תודה ותעריכו

ינון אזולאי:  את זה אני לא מבקש ולא רוצה את זה, כי אין על מה

ינון אזולאי:  רק בקשה אחת אני מבקש מכם: העם שתמך ועזר – והתגייסו כולם בשבילנו ולא היה משנה מי החייל: דתי, חילוני, חרדי, דרוזי, ימין, שמאל, בעד או נגד – פשוט דאגתם לכולם, לכל החיילים, הייתם מאוחדים בשבילנו בהכול

ינון אזולאי:  אז בבקשה, הישארו ככה אחד בשביל השני גם בחוץ, לפחות בשבילנו, כדי שאנחנו נצא לעולם המקביל הזה בחוץ – לאזרחות חזרה – ולא נתאכזב שנלחמנו סתם, שחברים שלנו נהרגו סתם ושחברים שלנו נפצעו ועדיין נפצעים סתם

ינון אזולאי:  בבקשה, שלפחות תהיה לזה סיבה טובה חוץ מהגנה, ומטרה – גם עם מאוחד יותר, טוב יותר, בלי ויכוחים מיותרים – לא חסר לנו צרות – עם מגובש יותר, כמו שהייתם בשבילנו

ינון אזולאי:  רק ככה תודו לנו ונרגיש שעשינו משהו אחד לפחות, כי "אין לנו ארץ אחרת גם אם אדמתי בוערת" זו לא סתם קלישאה, זו האמת

ינון אזולאי:  אז בואו נשמור עלייה באחדות של כולם, ורק ככה נרגיש מנוצחים ומאוחדים וננצח ביחד את המצב והתקופה הזאת

ינון אזולאי:       ואני חייב להזכיר את החברים המלאכים הקרובים לליבי שלא יצאו איתנו חזרה, אבל יישארו תמיד בליבי, וכולם יכירו אותם מעכשיו: רס"ר נדב פרחי ז"ל, רס"ר אלי אוחנה ז"ל, רס"ם אלירז גבאי ז״ל, אל"מ יצחק בן בשט, שנזכור אותך תמיד בתור "בנבא"

ינון אזולאי:  תודה לכם, והלוואי שיבוא יום וכולם יכירו אתכם וידעו איזה מלאכים אתם

ינון אזולאי:  תודה על הזכות לשרת ולהילחם לצידכם, ושוב תודה לכולם על התמיכה והכוח שנתתם לנו בתקופה הזאת

ינון אזולאי:  אתם הכוח שלנו והמוטיבציה שלנו להמשיך להגן ולהילחם על הארץ שלנו כמה שנצטרך, כי אין לנו ארץ אחרת

ינון אזולאי:  לא נשכח לעולם, 7 באוקטובר 2023

ינון אזולאי:      את זה כתב מתן כהן, ואני אגיד לכם שאני לא ידעתי על הפוסט הזה

ינון אזולאי:  מתן כהן הוא פה, במשמר הכנסת, ולא רק הוא, עוד הרבה, רבים טובים שהיו בעזה בשבילנו

ינון אזולאי:  אבל מתן כהן, קראתי את זה

ינון אזולאי:  הביא לי את זה אביגדור, ראש הסדרנים

ינון אזולאי:  פשוט לקרוא את זה ולהתרגש

ינון אזולאי:  זה מה שמבקשים מאיתנו

ינון אזולאי:  התפקיד שלנו הוא לקיים את הדבר הקטן הזה ולהמשיך אנחנו באחדות הזאת

ינון אזולאי:  תודה רבה

ינון אזולאי:       נעבור להצעת החוק אשר על סדר-היום, הצעת החוק שחבריי ואני יזמנו אותה

ינון אזולאי:  מדובר בהצעת חוק קידום התחרות בענף המזון, והיא חלה על ענף התמרוקים

ינון אזולאי:  מדובר בהצעת חוק – בחוק המזון בשנת 2014 רשות התחרות במשרד הכלכלה קבעה כללים הנוגעים להתנהלות בין הקמעונאים לספקים שנועדו לשמר תחרות

ינון אזולאי:  בין היתר קובע החוק כי לספק אסור להתערב במחיר שבו ימכור הקמעונאי את המוצר

ינון אזולאי:  דבר נוסף – אסור לו לסדר את המוצרים על המדפים, וכן נקבעו הגבלות גיאוגרפיות בכל הנוגע לפתיחת סניפים של רשתות קמעונאות גדולות

ינון אזולאי:       בשנת 2020 החוק הזה חוקק, ולצערי, מי שהוחרגו שם היו רשתות הפארם

ינון אזולאי:  בסופו של דבר, משלושת הדברים הללו הוחרגו רשתות הפארם

ינון אזולאי:  זה יוצא כמעט רשת אחת ויחידה שתופסת את כל השוק

ינון אזולאי:  סופר-פארם למשל תופסת 70% או 80% מהשטח, בכלל, בכל הנושא שם הפארם – יש מקומות שהיא 80%, יש מקומות שהיא 70% – ואז אין תחרות, כי מישהו אחר לא יכול להיות

ינון אזולאי:  למה? כי חל עליהם – את השקיפות באמת תיקנו, וגם הם חייבים בשקיפות, אבל למשל במרחק הגיאוגרפי, הם יכולים לפתוח בלי הגבלה, מה שסופר אחר לא יכול לפתוח

ינון אזולאי:  זה החוק, ואנחנו עושים תיקון הזה, בדיוק ככה, כדי שעוד מישהו יוכל – ברגע שאתה יכול לפתוח לידו עוד אחד, אם אני סופר-פארם ואני יכול לפתוח עוד סניף ליד, אז מה יקרה? אני בולע את הקטן, ואז הקטנים לא יכולים להתחרות בכלל

ינון אזולאי:  לכן יש מרחקים

ינון אזולאי:  למשל אם סופר גדול – לא משנה אם זה אושר עד, אם זה רמי לוי, שופרסל, כל אחד אחר – יש לו מגבלות, הוא לא יכול לפתוח בכל עיר כמה שהוא רוצה ואיך שהוא רוצה

ינון אזולאי:  אבל הפארם, החריגו אותם מזה

ינון אזולאי:  אני לא יודע למה, וזו באמת שאלה למה

ינון אזולאי:  יש אומרים שהם היו באותה התקופה במשבר ויש אומרים שלא היו במשבר

ינון אזולאי:  סידור מדפים – יש מגבלות על איך לסדר המדפים; עליהם זה לא חל

ינון אזולאי:       לכן החוק הזה בא לעשות סדר בחוק המזון, כדי שגם הם – הגיע הזמן שהם לא יחרגו

ינון אזולאי:  אם הם לא מוחרגים כדי שתהיה לנו יותר תחרות בענף הזה, אני בא ואומר: התחרות הזאת טובה לכולם

ינון אזולאי:  היא טובה – זה יביא גם בתמרוקים; תרופות נמצאות באיזה משהו מסוים, מחיר של כולם, אז שם זה לא יחול

ינון אזולאי:  אבל לא יכול להיות שהיום הסופר-פארם, כל רשתות הפארם מכניסות לך גם ממתקים, חטיפים; חוץ ממוצרי מזון קפואים ופתוחים, שהם לא מכניסים, הכול נמצא שם

ינון אזולאי:  טיטולים, מטרנות – הכול הכול נמצא שם

ינון אזולאי:  הגיע הזמן לעשות סדר, שגם בזה תהיה תחרות, שיוכלו לפתוח רווחים, וזה החוק הזה שבא לעשות תיקון

ינון אזולאי:  עכשיו הוא יעבור בקריאה ראשונה, הוא עבר הכנה אצל דוד ביטן, ואני רוצה להודות לחבר הכנסת דוד ביטן, יושב-ראש ועדת הכלכלה

טלי גוטליב: אתה חושב שזה טוב, ההתערבות הזאת?     

ינון אזולאי: כשאנחנו נמצאים כמה שנים ובאותו זמן אנחנו רואים שאין שינוי, שהם פשוט כובשים את השוק ואף אחד לא יכול – הרי מאיפה זה הגיע? זה הגיע מהשטח

ינון אזולאי:  חנויות פארם קטנות לא מצליחות להתרומם בשום מקום

ינון אזולאי:  למה? בגלל זה

ינון אזולאי:  אני בא ואומר – והייתי גם בשיח עם השר ניר ברקת, שאני מודה לו שהוא הסכים לקדם את החוק הזה

ינון אזולאי:  ויש שינויים

ינון אזולאי:  כל מי שרוצה לבוא ולהגיד – ואומרים, ורוצים לעשות כל מיני שינויים בתוך הזה – אדרבה, שיבואו לקריאה השנייה והשלישית בהכנה בוועדה ואנחנו נעשה שינויים

ינון אזולאי:  אנחנו פתוחים לשמוע כי זה לא בא איך שנכנס וככה זה יצא

ינון אזולאי:       אני רוצה להודות ליושב-ראש ועדת הכלכלה דוד ביטן על זה שלקח את זה ומקדם את זה בצורה מהירה ויעילה, לצוות הוועדה – לעידית, לאיתי עצמון, היועץ המשפטי – לאופיר כץ, שתמיד נעתר – הינה הזוג

ינון אזולאי:  באמת, בדיוק אני בא להגיד גם על מירב בן ארי

ינון אזולאי:  הינה, מירב, הפעם תשמעי טוב

ינון אזולאי:  גם אתמול הודיתי לך וגם היום

ינון אזולאי:  מירב בן ארי, תודה רבה

מירב בן ארי: אני לא צריכה את זה

ינון אזולאי: לא לא, אל תגידי לא צריכה, עזבי

ינון אזולאי:  אני רוצה להודות לך כי אני צריך להודות לך, לא בגלל שאת רוצה – בגלל שאני רוצה להודות לך

מירב בן ארי: תודה רבה

ינון אזולאי: תודה רבה על ההסכמה, זה בעצם המשך למה שאמרנו קודם

מירב בן ארי: כן, זה חוק טוב, למה לא?         

ינון אזולאי: אני חושב שדברים טובים זה מה שאנחנו צריכים להביא – דברים טובים, כמה שיותר בהסכמה

ינון אזולאי:  ואתם באמת, יושב-ראש הקואליציה ומרכזת האופוזיציה – אני לא רוצה להגיד לך ראש האופוזיציה כדי לא לפגוע, מרכזת זה בסדר, כדי לא לסבך אותך עם מי שיושב קדימה יותר, אבל זה רק מראה על שיתוף פעולה, שאפשר לעשות דברים טובים למען עם ישראל, למען האחדות הזאת

ינון אזולאי:  תודה רבה לכם ותודה רבה לכל מי שיצביע ועוזר מסייע לחוק הזה

ינון אזולאי:  תודה

חנוך דב מילביצקי: תודה רבה

חנוך דב מילביצקי:  חברת הכנסת מירב בן ארי, בבקשה

מירב בן ארי: תודה, אדוני היושב בראש

מירב בן ארי:  כנסת נכבדה, אני אחטא לתפקידי כאופוזיציה אם לא אתייחס לאירוע של שרת הפיטורים הלוא היא מאי גולן

מירב בן ארי:  גם אתמול נכנסה השרה לעוד משרד מצוין ולא חסה על עובד ציבור ראוי ומוכשר, וכהרגלה פיטרה

מירב בן ארי:  הפעם הקורבן הוא מנכ"ל המשרד לשוויון חברתי, מאיר בינג

מירב בן ארי:  בתגובה על פיטורים אמרה השרה שהיא מאוד רוצה למנות אישה

מירב בן ארי:  לרגע התרגשתי, כי בכל זאת יש מעל 30 משרדים בממשלה הזאת ויש אישה אחת, אבל גם פה כנראה זה לא ממש מדויק

מירב בן ארי:  לאור ההצלחה המסחררת של השרה מאי גולן, בעוד היא קידמה אפס חקיקה למען נשים

מירב בן ארי:       האמת היא שהיא הצליחה להעביר חוק אחד בקריאה טרומית, שהוא החוק לחיסול הרשות לקידום מעמד האישה

מירב בן ארי:  גם הוא נקבר קבורת חמור עם כל החקיקה הטרומית

מירב בן ארי:  אז כן, זה חוק אחד שהיא העבירה, וחוץ מזה – אפס חקיקה לטובת נשים

מירב בן ארי:       אגב, יש כאן שיטענו שאולי היא העבירה את החוק של האיזוק

מירב בן ארי:  לא, לא ולא

מירב בן ארי:  חוק האיזוק האלקטרוני החל כבר ב-2016

מירב בן ארי:  הוא קודם על ידי שלושה משרדי ממשלה – משפטים, רווחה וביטחון פנים

מירב בן ארי:  זאת אומרת, הוא קודם על ידי משרדים כשהמשרד שלה בכלל לא היה קיים, אז בואו נשים גם את האיזוק האלקטרוני בצד

מירב בן ארי:       שנה שלמה להיות השרה לקידום מעמד האישה, לא להעביר חוק אחד למען נשים, לפטר את המנכ"לית הסופר-מוכשרת של הרשות שהייתה אז, איילת רזין

מירב בן ארי:  אגב, מעניין לציין גם שכשנעשה דיון מיוחד באו"ם על הפרעות, על האונס, על האלימות המינית כלפי נשים ב-7 באוקטובר, מי שהייתה בדיון באו"ם הייתה איילת רזין

מירב בן ארי:  השרה לא הוזמנה

מירב בן ארי:  היא לא הגיעה – כמובן, היא לא הוזמנה - -      

טלי גוטליב: היא לא הוזמנה

טלי גוטליב:  זה בסדר שהיא לא הוזמנה?     

מירב בן ארי: - - אבל דווקא – תאמיני לי, אני רוצה להגיד לך משהו, טלי: אם אני הייתי השרה לקידום מעמד האישה של מדינת ישראל, ביום שכל האו"ם מדבר על האונס - -      

טלי גוטליב: היא עושה הסברה בכל העולם

מירב בן ארי: - - ועל האלימות, הייתי שם בכניסה

טלי גוטליב: תקשיבי - - -      

מירב בן ארי:   אני צריכה שיזמינו אותי?     

טלי גוטליב: מאי עושה הסברה בכל העולם

טלי גוטליב:  זה לא נכון

מירב בן ארי: אני הייתי מגיעה לכניסה, עומדת שם

טלי גוטליב: מאי עושה הסברה מעולה

מירב בן ארי: אני השרה לקידום מעמד האישה של ישראל

מירב בן ארי:  אבל את יודעת מה, טלי? אני אחסוך לך, אני לא רוצה את התפקיד הזה

מירב בן ארי:  אני לא רוצה שימציאו לי משרד

טלי גוטליב: מה קשור? היא עושה הסברה

טלי גוטליב:  מה שמגיע לה מגיע לה

מירב בן ארי: אם או כשאני אהיה - -      

טלי גוטליב: היא עושה הסברה בכל העולם

מירב בן ארי: - - יום אחד שרה, אני רוצה תפקיד שהוא אמיתי, לא ג'וב

מירב בן ארי:  בשביל ג'וב אני אשאר בכנסת

מירב בן ארי:  אני שבע שנים בכנסת – אני אשאר עוד

מירב בן ארי:       אבל מילה אחרונה לסיום, כי נגמר לי הזמן

מירב בן ארי:  מאיר בינג הוא איש ראוי

מירב בן ארי:  הוא מונה על ידי השרה מירב כהן והיה גם אצל שיקלי

מירב בן ארי:  צלח שתי ממשלות

מירב בן ארי:  אתם קוראים לנו שמאל, לא משנה – צלח שתי ממשלות שונות

מירב בן ארי:  הוא איש ראוי

מירב בן ארי:  אני מכירה אותו עוד מאגף התקציבים

מירב בן ארי:  הוא לא צלח את השרה מאי גולן

מירב בן ארי:  בתירוצים שלה בסוף היא עוד אמרה עליו ממש דבר נורא – שכספים מועברים לארגוני הפשיעה

מירב בן ארי:  אז עזבו רגע ששיקלי היה השר

מירב בן ארי:  כשאת הולכת או כשאת מפטרת, פשוט תפטרי

מירב בן ארי:  אם יש משהו שלמדתי בקורס בניהול: לא צריך לשקר

מירב בן ארי:  הוא כבר יודע שהוא פוטר

מירב בן ארי:  בסוף, מילה אחת למאיר בינג, כי הוא איש ראוי: תגיד תודה

מירב בן ארי:  באמת חסכת לך

מירב בן ארי:  תודה רבה

חנוך דב מילביצקי: תודה

חנוך דב מילביצקי:  חבר הכנסת דן אילוז – אינו נוכח; חבר הכנסת גלעד קריב – אינו נוכח

חנוך דב מילביצקי:  חבר הכנסת כסיף

עופר כסיף: חברי הכנסת, ההתייקרויות בסופר עלו לישראלים עוד 3

עופר כסיף: 3 מיליארד שקל

עופר כסיף:  12 חברות ייקרו את מוצריהן בשיעור של עד 25%, והזינוק בהוצאה החציונית למשקי הבית זינק ב-13

עופר כסיף: 5% בארבעת החודשים מאז המלחמה

עופר כסיף:  למרות שהצעת החוק הזאת חיובית, וכל ניסיון להיאבק בנגע הריכוזיות והקרטלים של הטייקונים בשוק מבורך, למעשה ההצעה הזאת מפספסת את העיקר

עופר כסיף:  מדוע? כי כבר כיום חוק התחרות בענף המזון נכשל בהורדת יוקר המחיה של מוצרי המזון, נכשל בהגברת התחרות בענף ונכשל במאבק בריכוזיות

עופר כסיף:  לכן, מי שחושב שחוק התחרות, שנכשל ביוקר המחיה בענף המזון, יצליח במאבק ביוקר המחיה בענף הטואלטיקה, טועה

עופר כסיף:       לעומת חוק התחרות, שנכשל במאבק ביוקר המחיה, קיימת במגירה יוזמה טובה שמשרד הכלכלה עצמו יזם בשנת 2015, והיא פשוט לא מקודמת –  התוכנית לאיגוד קמעונאי מזון עצמאיים

עופר כסיף:  רבבות הקמעונאים הקטנים – בעלי מכולות, מינימרקטים ופיצוציות ברחבי המדינה – מסוגלים היום בהחלט ובעזרת יישום תוכנית האיגוד להפוך ללוחמים יעילים ביוקר המחיה למען הכיס של כלל אזרחי ישראל

עופר כסיף:  המכולת השכונתית היא מחוללת התחרות בענף המזון ובענפי הטואלטיקה הריכוזיים, שנשלטים על ידי הקרטלים של היצרנים, היבואנים, הרשתות הגדולות של הטייקונים

עופר כסיף:  מאז השקת המיזם, עוד בשנת 2015, התאגדו כ-2,000 קמעונאים קטנים במסגרת עמותת "פורום מזון ומכולת", אלא שלמרבה הבושה, היצרנים והיבואנים לא מעבירים הצעות מחיר רלוונטיות ותחרותיות לאגודה, תוך פגיעה בתחרות וביעילות המשקית, ובשל לחץ פסול של רשתות השיווק הגדולות

עופר כסיף:  יצרני המזון, היבואנים ורשתות השיווק הגדולות פועלים כקרטל וחוסמים הלכה למעשה את מימושה של רפורמה ממשלתית למאבק ביוקר המחיה ולהעצמת עשרות אלפי משקי בית שמספקים שירות למיליוני תושבים

עופר כסיף:  את הסתירה הזאת חייבים לפתור לפני שמזדרזים לתקן את חוק התחרות בענף המזון

עופר כסיף:       אני פניתי בחודש נובמבר לשר הכלכלה ולרשות התחרות בנושא

עופר כסיף:  לצערי, עמדת הרשות כפי שהובעה בוועדת הכלכלה היא שלא מדובר בהפרה של חוק התחרות הכלכלית – עוד הוכחה לחוסר יעילותו של החוק

עופר כסיף:  השר ברקת כלל לא טרח להשיב - -      

חנוך דב מילביצקי: נא לסיים

עופר כסיף: - - וכלל לא מסכים להיפגש עם איגוד הקמעונאים הקטנים

עופר כסיף:  אני פונה מכאן לשר ברקת ומבקש: פגוש את נציגי המכולות והקמעונאים הקטנים והתחל ביישום התוכנית הקיימת למען הורדת יוקר המחיה

חנוך דב מילביצקי: חבר הכנסת טיבי – אינו נוכח; חבר הכנסת אלעזר שטרן – אינו נוכח; חבר הכנסת עטאונה – אינו נוכח; חברת הכנסת עאידה תומא סלימאן – אינה נוכחת; חברת הכנסת שלי טל מירון – אינה נוכחת; חבר הכנסת ואליד אלהואשלה – אינו נוכח; חברת הכנסת אימאן ח'טיב יאסין – אינה נוכחת; חבר הכנסת ווליד טאהא – איננו; חברת הכנסת מיכל מרים וולדיגר – איננה; חברת הכנסת אריאל קלנר – איננו; חברת הכנסת שרון ניר – איננה; חברת הכנסת נעמה לזימי – איננה; חבר הכנסת  נאור שיר – איננו; חבר הכנסת מיקי לוי – איננו; חבר הכנסת איימן עודה – איננו; חבר הכנסת רון כץ – איננו; חברת הכנסת יוליה מלינובסקי – איננה; חבר הכנסת עמית הלוי – איננו; חברת הכנסת מרב מיכאלי – איננה; חבר הכנסת עידן רול – איננו; חבר כנסת אושר שקלים – איננו

חנוך דב מילביצקי:  חברת הכנסת טלי גוטליב

טלי גוטליב: עם ישראל הנכבד, אני מפנה את הדברים שלי לדובר צה"ל

טלי גוטליב:  אני יודעת שהוא מאוד כועס כשאני מדברת עליו, איך אני בכלל מעיזה

טלי גוטליב:  אז אני רוצה לשאול את דובר צה"ל את השאלה הבאה: איך יכול להיות מצב שדוברת אוגדת יהודה ושומרון מוציאה אתמול הודעת דוברות לכתבים שבה היא מוציאה את דיבת מתיישבי יהודה ושומרון רעה ואומרת לכתבים לא לומר שדובר צה"ל עומד מאחורי ההודעה? אתם קולטים? היא יודעת שהיא עושה משהו פסול, והיא אומרת לכתבים – יש לזה קוד בתוך התכתובת שלה – שההודעה לא הגיעה מדובר צה"ל

טלי גוטליב:      אני אומרת לכם פה כבר חודשים שדובר צה"ל משמר נרטיב איום ונורא, שפוגע במתיישבי יהודה ושומרון קטגורית, וביהודה ושומרון ובמעמד יהודה ושומרון בתפיסת ארץ ישראל

טלי גוטליב:  הוא עשה את זה, דובר צה"ל, כשחודשיים לקח לו להוציא הודעת דוברות שחתרה תחת השקר הנוראי שב-7 באוקטובר הייתה הסטת כוחות מדרום הארץ לסוכה בחווארה, שזה שקר גמור שנאמר שוב ושוב ושוחזר שוב ושוב באולפנים והוציא את דיברת המתיישבים רעה

טלי גוטליב:  זה לקח לו חודשיים לעשות את זה

טלי גוטליב:       אתמול מעזה דוברת אוגדת איו"ש, ועכשיו היא גם מועמדת לקידום, בטח – אם היא עושה דבר כזה, כנראה כדי להגיע לצמרת ככה צריך להתנהג

טלי גוטליב:  אני רוצה להבהיר לכם את הדבר הבא בהקשר הזה: שיהיה כאן ברור שאני לא מתכוונת לעמוד מנגד כשהדבר הזה קורה, ואני מביעה התנצלות בזה הרגע בשם הלוחם, עבור הלוחם עילי פדרמן, גיבור ישראל, שנפצע במערכה וביקש  לחזור להילחם

טלי גוטליב:  הוא נמצא עכשיו בח'אן יונס, לוחם

טלי גוטליב:  ברגע שהוא בח'אן יונס, בריטניה מוציאה הודעה שהיא מטילה עליו סנקציות כי הוא מתנחל אלים

טלי גוטליב:  במשך חודשים מאפשר צה"ל בשתיקה שלו את השמועה הבזויה והחרפתית של אלימות  מתנחלים

טלי גוטליב:  זה הוביל לארצות הברית ולקביעות ההזויות שלה בהקשר לארבעה מתיישבים, ועכשיו בריטניה – בהקשרו של עילי, הלוחם שנמצא בח'אן יונס

טלי גוטליב:       אני אומרת פה לסיום: אנחנו לא נעמוד מנגד כשהבכירים הללו במערכות השונות מוציאים גם את דיבת הארץ רעה, את דיבת חיילינו רעה ואת דיבת יהודה ושומרון רעה

טלי גוטליב:  ואני אומרת לסיום את הדבר הבא: בגלל שאפשרתם את הנרטיב הזה הגענו למצב שארצות הברית מתערבת ויוצרת את הסנקציות הללו על מתיישבי יהודה ושומרון

טלי גוטליב:       לכן אני אומרת כאן: אני מצפה מהממשלה לצאת חוצץ נגד הקביעות של ארצות הברית על מתיישבי יהודה ושומרון ועל קביעתה של בריטניה ברוב ביזיון על החייל עילאי פדרמן

טלי גוטליב:  דובר צה"ל, דע לך: אנחנו בודקים

טלי גוטליב:  אנחנו רואים

טלי גוטליב:  אנחנו שומעים

טלי גוטליב:       ואני אומר רק לסיום: אני מבחינה הבחנה גמורה בין חיילינו ולוחמינו האדירים בשטח, שנלחמים, שמחזירים לנו את הביטחון ואת החוסן לבין הצמרת שמטמיעה רדיקל פרוגרסיבי

טלי גוטליב:  ואני אזכיר: אתמול הרמטכ"ל דיבר על המבצע ההירואי - -     

חנוך דב מילביצקי: - - -     

טלי גוטליב: אני מסיימת

טלי גוטליב:  - - דיבר על המבצע ההירואי של חיילינו בשחרור החטופים

טלי גוטליב:  מילה אחת לא שמעתי על ההנהגה; לא שמעתי תודה לראש הממשלה, שאישר מבצע רב סיכון כזה

טלי גוטליב:  ועוד שמעתי שאדם שהוא לא נבחר ציבור מביע דעה על חוק הגיוס

טלי גוטליב:  לא לא לא לא לא

טלי גוטליב:  כדי להביע דעה על חוק הגיוס צריך להיות נבחרי ציבור וחברי כנסת, לא רמטכ"ל

חנוך דב מילביצקי: תודה

חנוך דב מילביצקי:  חבר הכנסת אזולאי, אין צורך לסכם, נכון?      

טלי גוטליב: באמת בוועדה הזאת - - - את כל הגורמים

טלי גוטליב:  זה חוק - - - אתה יודע, זה אינטרס ממש - - -     

חנוך דב מילביצקי: נעבור להצבעה על הצעת חוק קידום התחרות בענף המזון (תיקון מס' 8) (החלה על ענף תמרוקים ומוצרי ניקיון), התשפ"ד–2024, בקריאה הראשונה

חנוך דב מילביצקי:  הצבעה

חנוך דב מילביצקי: בעד ההצעה להעביר את הצעת החוק לוועדה – 10 

חנוך דב מילביצקי: נמנעים – אין 

חנוך דב מילביצקי: עשרה בעד, אין מתנגדים, אין נמנעים

חנוך דב מילביצקי:  אני קובע כי הצעת חוק קידום התחרות בענף המזון (תיקון מס' 8) (החלה על ענף תמרוקים ומוצרי ניקיון), התשפ"ד–2024, אושרה בקריאה הראשונה, ותעבור לדיון בוועדת הכלכלה לצורך הכנתה לקריאה השנייה והשלישית

חנוך דב מילביצקי: הודעה למזכירות הכנסת

אלינור ימין: תודה

אלינור ימין:  ברשות יושב-ראש הישיבה, אני מתכבדת להודיעכם, כי הונחה היום על שולחן הכנסת, לקריאה שנייה ולקריאה שלישית, הצעת חוק עובדים זרים (תיקון מס' 24), התשפ"ד–2024, שהחזירה ועדת העבודה והרווחה

אלינור ימין:  תודה

חנוך דב מילביצקי: חברי הכנסת, הנושא הבא על סדר-היום – החלטת ועדת הכנסת בדבר העברת הצעת חוק מניעת פגיעת גוף שידורים זר בביטחון המדינה (הוראת שעה – חרבות ברזל), התשפ"ד–2024, מוועדת חוץ וביטחון לוועדה לביטחון לאומי

חנוך דב מילביצקי:  אני מזמין את חבר הכנסת אופיר כץ, יושב-ראש ועדת הכנסת, להציג את החלטת הוועדה

חנוך דב מילביצקי:  בבקשה, אדוני

): תודה רבה

):  אדוני היושב-ראש, אדוני השר, חברי הכנסת, הכנסת החליטה בישיבתה ביום ג' באדר א' התשפ"ד, 12 בפברואר 2024, להעביר את הצעת חוק מניעת פגיעת גוף שידורים זר בביטחון המדינה (הוראת שעה – חרבות ברזל), התשפ"ד-2024, מ/1720, לדיון בוועדת החוץ והביטחון

):       ועדת הכנסת ממליצה לכנסת להעביר את הצעת החוק האמורה מוועדת החוץ והביטחון לדיון בוועדה לביטחון לאומי לשם הכנתה לקריאה השנייה והשלישית

):  אבקש את אישורה של הכנסת להמלצה זו

חנוך דב מילביצקי: תודה

חנוך דב מילביצקי:       נעבור להצבעה

חנוך דב מילביצקי:  אנא תפסו מקומותיכם

חנוך דב מילביצקי: בעד הצעת ועדת הכנסת – 6 

חנוך דב מילביצקי: נמנעים – אין  

חנוך דב מילביצקי: שישה בעד, אין מתנגדים, אין נמנעים

חנוך דב מילביצקי:  אני קובע כי החלטת ועדת הכנסת בדבר העברת הצעת חוק מניעת פגיעת גוף שידורים זר בביטחון המדינה (הוראת שעה – חרבות ברזל), התשפ"ד–2024, מוועדת החוץ והביטחון לוועדה לביטחון לאומי התקבלה

חנוך דב מילביצקי: [מס' מ/1713; דברי הכנסת, חוב' י"ז, ישיבה 144, נספחות

חנוך דב מילביצקי: ] 

חנוך דב מילביצקי: חברי הכנסת, הצעת חוק הרבנות הראשית לישראל (הארכת כהונה של הרבנים הראשיים לישראל ושל חברי מועצת הרבנות הראשית לישראל) (הוראת שעה) (תיקון), התשפ"ד–2024, לקריאה שנייה ושלישית

חנוך דב מילביצקי:  מציג חבר הכנסת שמחה רוטמן, יושב-ראש ועדת חוקה, חוק ומשפט

חוק ומשפט): תודה רבה

חוק ומשפט):  אדוני היושב-ראש, כנסת נכבדה, חבריי חברי הכנסת, כבוד השרים, בשם ועדת החוקה, חוק ומשפט, אני מתכבד להציג את הצעת חוק הרבנות הראשית לישראל (הארכת כהונה של הרבנים הראשיים לישראל ושל חברי מועצת הרבנות הראשית לישראל) (הוראת שעה) (תיקון), התשפ"ד–2024

טלי גוטליב: כל הכבוד לוועדת חוקה על כמות החוקים שאנחנו – אני בעונש, כן? על כמות שהוועדה הזאת העבירה בזמן מלחמה בצורה כזאת אדירה

טלי גוטליב:  כל הכבוד לנו

חוק ומשפט): תודה

קריאה: ימשיך כבודו

חוק ומשפט): ימשיך כבודי

חוק ומשפט):      הצעת החוק נועדה להאריך את משך הכהונה של הרבנים הראשיים ושל חברי מועצת הרבנות הראשית בשל דחיית המועד – בהתאמה למועד הבחירות המוניציפליות שנדחו

חוק ומשפט):  כאשר הוארך המועד בפעם הראשונה, נקבע מועד בהתבסס על מועד הבחירות המוניציפליות הישן, שהיה ב-30 באוקטובר

חוק ומשפט):  עקב דחיית מועד הבחירות המוניציפליות, וכדי לאפשר לראשי הערים החדשים שייבחרו, שמכהנים מכוח תפקידם בגוף הבוחר, נועד החוק לתת מענה, כדי שהבחירות לא יתקיימו לפני כניסתם של ראשי הערים הללו לתפקידם, וכך ניתן יהיה לקיים את הבחירות לרבנות הראשית ולמועצת הרבנות הראשית לישראל בהתאם לדין

חוק ומשפט):  הסעיף האופרטיבי של הצעת החוק דוחה את מועד סיום הכהונה של הרבנים הראשיים מא' בניסן לכ"ה בסיוון, 1 ביולי 2024, ואת מועד כהונתם של חברי מועצת הרבנות הראשית בהתאמה לפרק זמן לאחר מכן, דהיינו ל-15 בספטמבר, י"ב באלול

חוק ומשפט):       נוסף על כך הצעת החוק קובעת כי כדי שפרק הזמן שהתווסף כעת לבחירות לא יביא איזשהו חשש למקצה שיפורים – קצת לא ברור

חוק ומשפט):  אני חייב לומר שגם בדיוני הוועדה הערתי את תשומת הלב שבעיניי מדובר בסעיף שהוא מעט מיותר, אבל עקב הסכמות שהגיעו אליהן נציגי הממשלה בנושא, השארנו את הסעיף הזה בהצעת החוק, שרבנים וראשי מועצות דתיות שייבחרו בהתאם לחוק עד אותו מועד בחירות, לא ייכנסו לגוף הבוחר, וכך פרק הזמן המוארך לא ישמש לשינוי הרכב הגוף הבוחר בדרך הזאת

חוק ומשפט):  בנוסף, מאחר שאותה בעיה של דחיית בחירות מוניציפליות יצרה בעיה דומה גם לכמה רבני ערים – יותר נכון לכמה ערים, שנותרו ללא רבנים מכהנים וללא אפשרות לבצע בחירות להחליף את הרבנים בשל מצב הבחירות ודחייתן – התווסף סעיף שמכיל, בשינויים המחויבים, את הוראות חוק הארכת תקופות ודחיית מועדים (הוראת שעה – חרבות ברזל) (סדרי מנהל, תקופות כהונה ותאגידים), התשפ"ד–2023, גם על רבני ערים

חוק ומשפט):       כאשר הגיעה הצעת החוק הממשלתית בנושא דחיות מועדים, היא האריכה הכהונה של תאגידים עירוניים של מי שלחברי מועצת העיר יש יד ורגל בבחירתם מתוך אותה תפיסה

חוק ומשפט):  כך תאגידים עירוניים, וכמובן להבדיל, תאגידי מים וביוב, חברות לפיתוח, חברות כלכליות – כל הגופים הללו, וגם בעלי תפקידים עצמם בעיריות, כהונתם הוארכה, גם אם היא פקעה מסיבות של גיל או יציאה לקצבה – הוארכה עד שלושה חודשים לאחר הבחירות המקומיות

חוק ומשפט):  לרבנים, החוק הקיים בנוסחו – אני סברתי ואמרתי את זה גם בוועדה, שניתן היה בפרשנות מסוימת להחיל את זה גם על רבנים

חוק ומשפט):  אבל מאחר שלרבנים יש מעמד מיוחד – מצד אחד הם נבחרי ציבור ומצד שני הם עובדים של המועצה הדתית – אז הם נפלו בין הכיסאות, ותיקנו את הטעון תיקון גם בהצעת החוק

חוק ומשפט):       אני רוצה להודות, אדוני היושב-ראש

חוק ומשפט):  זה לא טריוויאלי בכלל, ואני מאוד מאוד מעריך את כל חברי הוועדה וחברי הכנסת שהיו שותפים לנושא

חוק ומשפט):  זה לא היה טריוויאלי בכלל שחוק בנושא הזה יעבור פה אחד בוועדה ללא מתנגדים, שהוא יעלה למליאה כאן ללא הסתייגויות ובהסכמות של קואליציה ואופוזיציה, וכתמיד, מירב, אני מוסיף אותך לרובריקות של הנאום שלי – בהסכמתה האדיבה של חברת הכנסת מירב בן ארי

חוק ומשפט):  אני חושב שהעבודה שנעשית בוועדת החוקה – ותורמים לזה כמובן גם הצוות המשפטי של הוועדה והצוות המינהלי של הוועדה וכל חברי הכנסת ומשרדי הממשלה, שעושים מאמצים גדולים מאוד, וכמעט כל דבר חקיקה – לדעתי כל דבר חקיקה שעובר בוועדת החוקה מאז תחילת המלחמה עובר בהסכמות, עם קואליציה, עם אופוזיציה, בלי מחלוקות, וגם כאשר יש מחלוקות, יודעים איפה גבולות הגזרה של כל צד עוברים ומנסים להגיע להסכמות ולפשרות

חוק ומשפט):  כך קרה גם בהצעת החוק הזאת

חוק ומשפט):       להצעת החוק לא הוגשו הסתייגויות אך הוגשו בקשות רשות דיבור

חוק ומשפט):  אני מבקש מחברי הכנסת לאשר את הצעת החוק בקריאה השנייה והשלישית כנוסח הוועדה

חוק ומשפט):  תודה רבה, אדוני היושב-ראש

חנוך דב מילביצקי: תודה

חנוך דב מילביצקי:  בקשות רשות דיבור: אביגדור ליברמן, עודד פורר, יבגני סובה, שרון ניר, יוליה מלינובסקי, חמד עמאר, איימן עודה, אחמד טיבי, עאידה תומא סלימאן, עופר כסיף ויוסף עטאונה – אינם נמצאים

חנוך דב מילביצקי:       אנחנו, רבותיי, נעבור להצבעה בקריאה השנייה על הצעת חוק הרבנות הראשית לישראל (הארכת כהונה של הרבנים הראשיים לישראל ושל חברי מועצת הרבנות הראשית לישראל) (הוראת שעה) (תיקון), התשפ"ד–2024, כנוסח הוועדה

חנוך דב מילביצקי:  הצבעה

חנוך דב מילביצקי: בעד סעיפים 1–3 – 7 

חנוך דב מילביצקי: נמנעים – אין  

חנוך דב מילביצקי: שבעה בעד, אין מתנגדים, אין נמנעים

חנוך דב מילביצקי:  אני קובע שההצעה עברה בקריאה השנייה

חנוך דב מילביצקי:      אנחנו נעבור לקריאה השלישית של הרבנות הראשית לישראל (הארכת כהונה של הרבנים הראשיים לישראל ושל חברי מועצת הרבנות הראשית לישראל) (הוראת שעה) (תיקון), התשפ"ד–2024

חנוך דב מילביצקי:  הצבעה

חנוך דב מילביצקי: בעד החוק – 7 

חנוך דב מילביצקי: נמנעים – אין  

חנוך דב מילביצקי: שבעה בעד, אין מתנגדים, אין נמנעים

חנוך דב מילביצקי:  אני קובע כי הצעת חוק הרבנות הראשית לישראל (הארכת כהונה של הרבנים הראשיים לישראל ושל חברי מועצת הרבנות הראשית לישראל) (הוראת שעה) (תיקון), התשפ"ד–2024, עברה בקריאה השלישית ותיכנס לספר החוקים

חנוך דב מילביצקי:      חברות וחברי הכנסת, תם סדר-היום

חנוך דב מילביצקי:  הישיבה הבאה תתקיים ביום שני י' באדר א' התשפ"ד, 19 בפברואר 2024, בשעה 16:00

חנוך דב מילביצקי:  עם ישראל חי

חנוך דב מילביצקי:  ישיבה זו נעולה